SunOnline: Ulhenvee goiy emme furihamayah bayaankodhdhey basfulhu (2)\nއަހަރެމެން އުޅެންވީ ގޮތް އެންމެ ފުރިހަމައަށް ބަޔާންކޮށްދޭ ބަސްފުޅު ... (2)\nއަލްއުސްތާޛު އަޙްމަދު ޝާޒް 15 Apr 2022, 11:00\nނަމާދުގެ ތެރެއިން-- ސަން ފޮޓޯ/ ނާއިލް ހުސައިން\nއަބޫ ހުރައިރާގެ ކިބައިން ރިވާވެގެން ވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ހަދީސް ކުރެއްވިއެވެ. «لَا تَحَاسَدُوا، وَلَا تَنَاجَشُوا، وَلَا تَبَاغَضُوا، وَلَا تَدَابَرُوا، وَلَا يَبِعْ بَعْضُكُمْ عَلَى بَيْعِ بَعْضٍ، وَكُونُوا عِبَادَ اللهِ إخْوَانًا، الْمُسْلِمُ أَخُو الْمُسْلِمِ، لَا يَظْلِمُهُ، وَلَا يَخْذُلُهُ، وَلَا يَكْذِبُهُ، وَلَا يَحْقِرُهُ، التَّقْوَى هَاهُنَا، وَيُشِيرُ إلَى صَدْرِهِ ثَلَاثَ مَرَّاتٍ، بِحَسْبِ امْرِئٍ مِنْ الشَّرِّ أَنْ يَحْقِرَ أَخَاهُ الْمُسْلِمَ، كُلُّ الْمُسْلِمِ عَلَى الْمُسْلِمِ حَرَامٌ: دَمُهُ وَمَالُهُ وَعِرْضُهُ» (މުސްލިމް) މާނަ: "ތިޔަބައިމީހުން އެކަކު އަނެކަކާ ޙަސަދަވެރިނުވާށެވެ! އަދި ތިޔަބައިމީހުން އެއްޗެތި ގަތުމުގެ ގަސްތަކާނުލައި އޭގެ އަގު ނުއުފުލާށެވެ! އަދި އެކަކު އަނެކަކާ ރުޅިވެރި ނުވާށެވެ! އަދި އެކަކުއަނެކަކަށް ފުރަގަސް ނުދޭށެވެ! އަދި އެއްބަޔަކު އަނެއްބައެއްގެ ވިޔަފާރީގެ މައްޗަށް ވިޔަފާރިނުކުރާށެވެ! އަދި ﷲ ގެ ތިޔަ އަޅުތަކުން އަޚުންތަކެއްކަމުގައި ވާށެވެ! އެއްމުސްލިމަކީ އަނެއް މުސްލިމުގެ އަޚާއެވެ. އޭނާގެ އަޚާއަށް އަނިޔާވެރިއެއްނުވާނެއެވެ! އަދި (އޭނާއަށް ނަސްރުވެރިވާން ޖެހޭ ހިނދު، ނަސްރުނުދީ) ނިކަމެތިވާން ދޫކޮށެއްނުލާނެއެވެ. އަދި އޭނާއަށް ދޮގެއް ނުހަދާނެއެވެ. އަދި އޭނާ ދަށްކޮށެއްނުލާނެއެވެ. ތަޤުވާވެރިކަން ވަނީ މިތަނުގައެވެ." މިހެން ހަދީސް ކުރައްވައި އެކަލޭގެފާނުގެ މޭފުޅަށް ތިންފަހަރު އިޝާރާތްކުރެއްވިއެވެ. އަދި އެއަށްފަހުގައި ހަދީސްކުރެއްވިއެވެ. "މީހެއްގެ ނުބައިކަމަށް، އޭނާގެ މުސްލިމް އަޚާ ދެރަކޮށް ދަށްކޮށްލުން ފުދެއެވެ. މުސްލިމެއްގެ ހުރިހައި ކަމެއް ވަނީ އަނެއް މުސްލިމާއަށް ޙަރާމްވެގެންނެވެ. އޭނާގެ ލެޔާއި، މުދަލާއި އަބުރެވެ."\nމި ހަދީސްގައިވާ ފުރަތަމަ ތިން ކަންތަކުގެ ތަފުސީލު، މިދިޔަ ހަފުތާގެ މަޒުމޫނުގައި ވާނީ ގެނެސްދީފައެވެ. މި މަޒުމޫނުގައި މި ހިމަނައިލަނީ ބާކީ ހުރި ކަންތައްތަކުގެ ތަފުސީލެވެ.\nހަތަރުވަނަ ކަންތައް: "... ތިޔަބައިމީހުން އެއްބަޔަކު އަނެއްބައެއްގެ ވިޔަފާރީގެ މައްޗަށް ވިޔަފާރިނުކުރާށެވެ!" އެކެއްގެ ވިޔަފާރީގެ މައްޗަށް އަނެކާ ވިޔަފާރި ކުރާ ދެގޮތެއްވެއެވެ.\nފުރަތަމަ ގޮތުގެ މިސާލު: މީހަކު އެއްހާސް ރުފިޔާއަށް އެއްޗެއް ގަނެގެން އައެވެ. އެކަން އިނގުނު އެހެން މީހަކު އޭނާ ގާތުގައި ބުނެއެވެ. ތިޔަ އެތި ގެންގޮސް ވިއްކި މީހާއަށް ދީފައި ފައިސާ ހިފައިގެން އަންނާށެވެ. އަހަރެން ތިޔަށްވުރެ މާރަނގަޅު އެއްޗެއް އަށްސަތޭކަ ރުފިޔާއަށް ވިއްކަފާނަމެވެ. މިހެން ބުނެ އޭނާ ކުރިން ކުރި ވިޔަފާރި ރޫޅައިލައި އޭގެތެރެއަށް ވަދެއެވެ. މިހާލަތުގައި މުދާ ވިއްކި ފަރާތަށް އެ ދެވެނީ ގެއްލުމެކެވެ.\nދެވަނަ ގޮތުގެ މިސާލު: އެއްލައްކަ ރުފިޔާއަށް މުދަލެއް ވިއްކުމަށް ދެމީހެއްގެ ދެމެދުގައި ވާހަކަ ދެކެވި އެއްބަސްވުމަކަށް އައިކަން ތިންވަނަ މީހަކަށް އެނގެއެވެ. އަދި މި ވިޔަފާރި ނުނިންމައި އުޅެނިކޮށް އެއްކަލަ ތިންވަނަ މީހާ، މުދާ ވިއްކާ މީހާގެ ގާތަށް ގޮސް، އަހުރެން ތިޔަ މުދާ އެއްލައްކަ ވިހިހާހަށް ގަނެފާނަމޭ އަހަންނަށް ވިއްކަންވީނޫންހޭ ބުނެ ވާހަކަ ދައްކައިގެން އެ ވިޔަފާރީގެ ތެރެއަށް ވަދެއެވެ. މިހާލަތުގައި މުދާ ގަންނަން ފުރަތަމަ ހުށައެޅި ފަރާތަށް އެ ދެވެނީ ގެއްލުމެކެވެ. ވުމާއެކު މިކަންވެސް އެވަނީ ހަރާމް ކުރައްވާފައެވެ.\nފަސްވަނަ ކަންތައް: "... ﷲ ގެ ތިޔަ އަޅުތަކުން އަޚުންތަކެއްކަމުގައި ވާށެވެ! އެއްމުސްލިމަކީ އަނެއް މުސްލިމުގެ އަޚާއެވެ." ހުރިހައި މުސްލިމުންނަކީ އެއްބަނޑު އެއްބަފާ ބައެއްފަދައިން ވުމަށް އެވަނީ އަންގަވާފައެވެ. މިފަދައިން ވެއްޖެނަމަ، ތިމާގެ އަޚާއަށް ނުވަތަ އުޚްތަށް ދަތިވާ ކޮންމެ ކަމެއް އެއީ ތިމާއަށްވެސް ދަތިވާ ކަމެއްފަދައިން ދެކޭނެތެވެ. އެކަމެއްގައި ވެވެން އޮތް އެހީތެރިކަމެއް ވެދޭނެއެވެ. އެކަކު އަނެކަކު ދެކެ ﷲ އަށްޓަކައި ލޯބިވާނެއެވެ. އެކަކު އަނެކަކަށް އެހީތެރިވުމުގައި ނުބައި ނިޔަތެއް ނުބާއްވާނެއެވެ.\nހަވަނަ ކަންތައް: "... އޭނާގެ އަޚާއަށް އަނިޔާވެރިއެއްނުވާނެއެވެ! އަދި (އޭނާއަށް ނަސްރުވެރިވާން ޖެހޭ ހިނދު، ނަސްރުނުދީ) ނިކަމެތިވާން ދޫކޮށެއްނުލާނެއެވެ." އަނިޔާވެރިވުމަކީ ﷲ ތަޢާލާ އެކަލާނގެ އަމިއްލަ ޒާތުފުޅަށް ހަރާމް ކުރައްވާފައިވާ ހަމައެކަނި ކަންތަކެވެ. އަދި އެއީ ޤިޔާމަތާ ޖެހެންދެން އެންމެންގެ މެދުގައިވެސް ހަރާމް ކަމެއްކަމުގައި އަންގަވާފައިވެއެވެ. އަނިޔާވެރި ވުމަކީ ހަމައެކަނި ހަށިގަނޑުގައި ތަޅައި ގެއްލުން ދިނުމެއްނޫނެވެ. ހައްގުނޫން ގޮތެއްގައި، އެއްވެސް މީހަކަށް އުނދަގޫކޮށް ދުއްތުރާ ކުރުމަކީ އަނިޔާވެރި ވުމެވެ. މީހަކަށް ލިބެންޖެހޭ އެއްޗެއް ނުދީ ހިފަހައްޓައިގެން އުޅުމަކީ އަނިޔާވެރި ވުމެވެ. އެންމެންގެ މެދުގައި އަދުލުވެރިކަމާއެކު ފޯރުކޮށްދޭންޖެހޭ އާންމު ޚިދުމަތެއް ދިނުމުގައި މީހުންގެ މެދުގައި "އެކަށީގެންނުވާ" ތަފާތުކުރުންތައް ގެންގުޅުމަކީ އަނިޔާވެރި ވުމެވެ. އަނިޔާވެރި ވުމަކީ ނުރައްކާތެރިކަމެއްކަން ދަންނަންޖެހޭނެއެވެ! އެހެނީ، ނުހައްގުން އަނިޔާ ލިބޭ މީހާގެ ދުޢާ ﷲ އިޖާބަ ކޮށްދެއްވާނެކަމަށް އަންގަވާފައިވެއެވެ.(ބުޚާރީ އާއި މުސްލިމް)\nތިމާގެ މުސްލިމު އަޚާއަށް ނިކަމެތިކަމެއް ކުރިމަތިވާހިނދު، އޭނާ އެކަނި ހާލަށް ދޫކޮށްލައިގެން ނުވާނެކަމަށްވެސް އެވަނީ އަންގަވާފައެވެ. އެހެންވީމައި، މިޒަމާނުގައި މި ފެންނަހެން މަގުމަތީގައި ތިމާގެ އަޚާގެ ގައިގައި ތަޅައި އަނިޔާކުރާއިރު ބަލަން ތިބެގެން ނުވާނެއެވެ. ކޮންމެވެސް ގޮތަކުން އޭނާ ސަލާމަތް ކުރެވޭތޯ މަސައްކަތް ކުރަންޖެހޭނެއެވެ. ފާޅުވެގެންވާ ގެއްލުމެއްގެ ތެރެއަށް ތިމާގެ އަޚާ ވެއްޓެންދާކަން އެނގޭނަމަ، އޭނާ އެކަމުން ސަލާމަތް ކުރެވޭތޯ އެހީތެރިވެދޭންވާނެއެވެ.\nހަތްވަނަ ކަންތައް: "... އަދި އޭނާއަށް ދޮގެއް ނުހަދާނެއެވެ." ތިމާގެ މުސްލިމު އަޚުންނާއި އުޚްތުންނަށް ދޮގުހަދައި އޮޅުވައިލަނީ ކިތައް މީހުންހެއްޔެވެ؟ އަގަށް މަސައްކަތް ކޮށްދޭން ބުނެ ފައިސާ ނެގުމަށްފަހު ދޮގުހަދައި އޮޅުވައިލައިގެން މަސައްކަތް ނުކޮށް ފިލަނީއެވެ. ނުވަތަ އެކަށީގެންވާ ގޮތަށް މަސައްކަތް ކޮށްނުދެނީއެވެ. ވިއްކާ ތަކެތީގައި ރަނގަޅު ފެންވަރު ހުންނާނެކަމަށް ދައްކައި އިޝްތިހާރުކޮށްގެން، ފެންވަރު ދަށް މުދާތައް ވިއްކަނީއެވެ. މަކަރުވެރި ފޯނު ކޯލުތަކާއި އެހެނިހެން ޒަރިއްޔާތައް މެދުވެރިކޮށް މީހުންގެ ފައިސާ ފޭރެނީއެވެ. ނަޙްލު ސޫރަތުގެ 105 ވަނަ އާޔަތުގައި އަންގަވަފައިވާ ގޮތުގައި، ދޮގު ހަދާ މީހުންނަކީ ﷲ ގެ އާޔަތްތަކަށް އީމާންވާ ބައެއްނޫނެވެ! އަދި ދޮގު ހެދުމަކީ މުނާފިޤުންގެ ސިފައެއްކަމަށް ހަދީސްގައި ވެއެވެ.(ބުޚާރީ އާއި މުސްލިމު)\nއަށްވަނަ ކަންތައް: "... އަދި އޭނާ ދަށްކޮށެއްނުލާނެއެވެ. މީހެއްގެ ނުބައިކަމަށް، އޭނާގެ މުސްލިމް އަޚާ ދެރަކޮށް ދަށްކޮށްލުން ފުދެއެވެ." މިކަންވެސް ތަފާތު ގޮތްގޮތަށް މީހުން ކޮށް އުޅެއެވެ. އެހެން މީހުންގެ ކުރިމަތީގައިވިޔަސް ނުވަތަ ތިންވަނަ މީހަކު ނެތް ތަނެއްގައިވިޔަސް، ތިމާގެ މުސްލިމު އަޚާ ދަށްކޮށް ނިކަމެތި ކޮށްލައިގެން ނުވާނެއެވެ. މިއީ އަހަރެމެންގެ ތެރޭގައި އާންމު ކަމެކޭ ބުނެވިދާނެއެވެ. މިކަން އެންމެ ބޮޑަށް ފާހަގަވާ އެއްތަނަކީ މަގުމައްޗެވެ. ހިނގާފައި އަންނަ މީހުން ދާނެ ތަންކޮޅެއް ނުދީ ދުވާރު ބަންދުވާނެހެން ދެތިން މީހުން ވާހަކަ ދައްކަން ތިބެދާނެއެވެ. ވެހިކަލު ދުއްވާފައި ދާއިރު، ފަހަތުން އަންނަ އެއްޗަކަށް ގަވާއިދުން ތަންދެވެން އޮތަސް، އެކަމާ ހަމަ އަޅައިވެސްނުލައި އެ ދުއްވާ ގޮތަކަށް ދުއްވަފާނެއެވެ. އަދި މިހެން ތަންނުދީ ދިއުމުގެ އިތުރުން، ފަހަތުން އަންނަ އެއްޗަށް ކުރިއަރައިގެން "ނުދެވޭނެ ގޮތަށް" އުނދަގޫކުރާ ފަހަރުވެސް އާދެއެވެ. މީގެ އަނެއް މިސާލަކީ؛ ޕާކު ކުރާ ތަނެއްގެ ކަރީގައި ވެހިކަލެއް މަޑުކޮށްގެން އޮށްވައި، އެ ވެހިކަލާ ދިމާލުގައި ޕާކުކޮށްފައިވާ ސައިކަލެއް ނުވަތަ ކާރެއް ނެރެން މީހަކު އުޅެފާނެއެވެ. މިފަދަ ހާލަތުގައި ކަހާތަން ހިރުވައިވެސްނުލައި، ބޮޑައިކަމާއެކު ތަން ނުދީ ތިބޭ މީހުންނާ ދިމާވެފައި އެބަހުއްޓެވެ. މިއީ އަނެކާ ދަށްކޮށް ނިކަމެތިކޮށްލުމުގެ އަމަލުތަކެވެ. މިޒަމާނުގައި މިކިޔާ ގަނާ (ބުލީ) ކުރުމަކީވެސް މިއެވެ. ހަދީސްގައި އެވަނީ މިކަން ނަހީކުރައްވާފައެވެ. އަދި މީހާ އެއީ ނުބައި މީހެއްކަމަށްވުމަށް، އޭނާގެ މުސްލިމް އަޚާ ދެރަކޮށް ދަށްކޮށްލުން ފުދޭކަމަށް އެވަނީ އަންގަވާފައެވެ.\nނުވަވަނަ ކަންތައް: "... މުސްލިމެއްގެ ހުރިހައި ކަމެއް ވަނީ އަނެއް މުސްލިމާއަށް ޙަރާމްވެގެންނެވެ. އޭނާގެ ލެޔާއި، މުދަލާއި އަބުރެވެ." ހައްގަކާނުލައި މީހުންގެ ފުރާނަ ދުއްވައިލުމާއި، ނުހައްގުން މީހުންގެ މުދާ ކެއުމާއި، މީހުންގެ އަބުރަށް އަރައިގަތުމަކީ ހަރާމް ކަންތައްތަކެވެ.


Maa ginain mi lui kaanaa kanyaa cancer jehidhaane! | ThePress\nމާ ގިނައިން މި ލުއިކާނާ ކަންޏާ ކެންސަރު ޖެހިދާނެ!\n20 October 2021, 09:00\nތަފާތު ލުއިކާނާގެ ބާވަތްތަކެއް / ފޮޓޯ: ދަ ޓައިމްސް\nމާ ގިނައިން ބިސްކޯދު ކާނަމަ، ކެންސަރު ޖެހުމުގެ ފުރުސަތު އޮތް ކަމަށް، ހޮންގްކޮންގްގައި ކުރި ދިރާސާއަކުން ދައްކައިފިއެވެ.\nހޮންގްކޮންގްގެ ކޮންޒިއުމާ ވޮޗްޑޯގުން މި ދިރާސާ ކުރިއަށް ގެންދިޔައީ، ތަފާތު 60 ބާވަތެއްގެ ބިސްކޯދާ ގުޅޭ ކަންކަން ބެލުމަށް ފަހުގައެވެ.\nމި ބިސްކޯދުތަކަކީ ވަގުތުން ކާލެވޭ ގޮތަށް، ދުރާލާ ޕެކްކޮށްފައި ވާ ބިސްކޯދު ކަމަށް ވާއިރު، ކެންސަރަށް މަގު ފަހި ކުރާ މާޢްދާތަކެއް ކަމަށް ވާ ގްލައިސިޑޯލް އަދި އެކްރިލަމައިޑް މާއްދާތައް މި އުފެއްދުންތަކުގައި އެކުލެވެއެވެ. މި ކެމިކަލްތަކަކީ ކެންސަރަށް ޖައްސަނިވި ނުރައްކާ ބޮޑު މާއްދަތަކެކެވެ.\nސަޔާއި ބިސްކޯދަކީ ގިނަ ބަޔަކަށް ކަމުދާ ލުއި ކޭމެއް / ފޮޓޯ: ޑްރިސްކޯލާ\nގްލައިސިޑޯލް އަދި އެކްރިލަމައިޑް ކެމިކަލް މާއްދާ ބޭނުން ކުރުމުގެ ހުއްދަ، ބިސްކޯދު އުފައްދާ ފަރާތްތަކަށް އޮތް ނަމަވެސް، އެކަމަށް ހައްދެއް އޮވެއެވެ. ވިލާތުގެ އިއްތިހާދުން ކަނޑައަޅާފައި ވާ ހުދޫދަށް ބަލާއިރު، 1 ކިލޯގްރާމްގެ ބިސްކޯދުގައި އެކްރިލަމައިޑް ބޭނުން ކުރެވޭނެ އެންމެ މަތީ ލިމިޓަކީ 350 ގުރާމެވެ.\nނަމަވެސް، ހޮންގްކޮންގްގައި ކުރިއަށް ގެންދިޔަ ދިރާސާއިން،4ބާވަތެއްގެ ބިސްކޯދުގައި، މި އިން ފަހަނަ އަޅާފައި ވާ ކަން ވަނީ ހާމަވެފައެވެ. އެގޮތުން އެކްރިލަމައިޑްގެ މާއްދާ އެންމެ ގިނަ ކަމަށް ފާހަގަ ކޮށްފައި ވަނީ މުޖީޒް ސޭންޑްވިޗް ކްރެކާޒްގައެވެ. މި ބަވަތުގެ ބިސްކޯދުގައި 620 ގުރާމްގެ އެކްރިލަމައިޑް އެކުލެވޭއިރު، މިއީ ރައްކާތެރި ލިމިޓަށް ވުރެ2ގުނަ އިތުރު އަދަދެކެވެ.\nކެންސަރަށް މަގު ފަހި ކުރާ އިތުރު ބްރޭންޑްތަކުގެ ތެރޭގައި ދިވެހިންގެ މެދުގައި އާންމު ކޮށް ބޭނުން ކުރާ އޯރިއޯއާއި މާރީ ބިސްކޯދުގެ އިތުރުން ޕްރެޓްޒް ވޭފާޒް ހިމެނެއެވެ.\nމީގެ އިތުރުން، ދިރާސާއަށް ތަހުލީލު ކުރި 60 ބާވަތުގެ ބިސްކޯދުގެ ތެރެއިން 56 ބާވަތެއްގައި،3އެމްސީޕީޑީ އެކުލެވޭ ކަމަށް ވެސް ވަނީ ދައްކާފައެވެ. މިއީ ކިޑްނީގެ އިތުރުން، ފިރިހެނާގެ ދަރިފަނި އަލާ ކުރާ ގުނަވަނަށް އަސަރު ކުރުވާ ކެމިކަލް ކޮމްޕައުންޑެކެވެ.\nދިރާސާ ބުނާ ގޮތުގައި، ބަރުދަނުގައި 60 ކިލޯގްރާމް ހުންނަ މީހަކު، ދުވާލެއްގެ މައްޗަށް މި ކެމިކަލް 120 ގުރާމަށް ވުރެ އިތުރަށް ބޭނުން ކޮށްގެން ނުވާނެއެވެ. ނަމަވެސް ބައެއް ބިސްކޯދުގެ ކޮންމެ ކިލޯގްރާމެއްގައި، މި މާއްދާގެ 2000 ގުރާމް އެކުލެވޭކަން ވަނީ ހާމަވެފައެވެ.\nކެންސަރަށް މަގުފަހި ކުރާ މާއްދާތައް ފެނިފައި ވާ ބިސްކޯދުތަކުގެ ތެރޭގައި އޯރިއޯ އަދި މާރީ ބިސްކޯދު ހިމެނޭ / ފޮޓޯ: ޑަބްލިއުޖީއެން ޓީވީ\nހޮންގްކޮންގްއިން ދިރާސާކުރި ބިސްކޯދުތަކުގެ ތެރެއިން 33 ސާމްޕަލެއްގައި ސަރުބީގެ ބައި މަތި ކަމަށް ދައްކާއިރު، 27 ސާމްޕަލެއްގައި ހަކުރު ގިނަ ކަމަށް ދައްކައެވެ. އަދި 13 ސާމްޕަލެއްގައި ސޯޑިއަމް ގިނަ ކަމަށް ދައްކައެވެ. މީގެ އިތުރުން 40 ޕަސެންޓް ބިސްކޯދުގެ ނިއުޓްރިޝަނަލް ލޭބަލްގައި އޮޅުވާލުންތަކެއް ހުރި ކަމަށްވެސް ދިރާސާއިން ވަނީ ހާމަ ވެފައެވެ.\n2017 ވަނަ އަހަރު އިންޑިއާގައި ކުރިއަށް ގެންދިޔަ ދިރާސާއަކަށް ބަލާއިރު، އެ ގައުމުގައި އުފައްދާ ކުރީމު ޖެހި ބިސްކޯދުތަކަކީ ރައްކާތެރި ކަމުގެ މިނަށް ވުރެ ހަކުރާއި ސަރުބީގެ ބައި ގިނަ އުފެއްދުންތަކެއް ކަން ވަނީ ހާމަ ވެފައެވެ.\nބިސްކޯދަކީ އެންމެ ރައްކާތެރި ލުއި ކާނާ ކަމުގައި ބައެއް މީހުންނަށް ހީވެފައި އޮންނަނީ ބިސްކޯދުތައް ލޭބަލް ކުރުމުގައި "ހޯލް ވީޓް"، "އޯޓްމީލް"، "ފައިބަރުގެ މުއްސަނދިކަން ލިބިފައި ވާ" ނުވަތަ "ހަކުރު ނާޅާ" މިފަދަ ލަފުޒުތައް ބޭނުން ކޮށްފައި ހުންނާތީއެވެ. ނަމަވެސް މިފަދަ ލަފުޒުތަކަކީ، ގިނަ ފަހަރަށް މާކެޓް ކުރުމަށް ބޭނުން ކުރާ އުކުޅެއްކަން ހަނދާނުގައި ބަހައްޓަން ޖެހެއެވެ.\nބިސްކޯދަކީ ލުއި ކާނާއެއް ނަމަވެސް، ކެންސަރަށް މަގުފަހި ކުރާ ނުރައްކާ މާއްދާތަކެއް އޭގައި އެކުލެވޭ / ފޮޓޯ: ދި އިންޑިޕެންޑެންޓް\nހަކުރު ނާޅާ ކަމަށް ބުނާ ބިސްކޯދުތަކަކީ މަސްނޫއީ ހަކުރުން އޭގައި ފޮނި ރަހަ ލައްވާފައި ވާ އުފެއްދުންތަކެކެވެ. އޯޓްސް ބިސްކޯދުގައި، ހަގީގީ އޯޓްސް އެކުލެވެނީ އެންމެ5ޕަސެންޓާއި 10 ޕަސެންޓާ ދެމެދު މިންވަރަކަށް ކަމުގައި ވެސް ވެދާނެއެވެ.\n10 އަހަރު ދުވަހުގެ މުއްދަތެއްގެ ތެރޭގައި، ސްވީޑަންގައި، 60000 އަންހެނުން ބައިވެރި ކޮށްގެން ކުރިއަށް ގެންދިޔައެވެ. މީގެ ތެރެއިން، ހަފުތާއަކު2ނުވަތަ3ފަހަރު ބިސްކޯދު ކައި އުޅުނު މީހުންނަށް ރަހިމުގެ ކެންސަރު ޖެހުމުގެ ފުރުސަތު، 33 ޕަސެންޓް އިތުރު ކަމަށް ވަނީ ދައްކާފައެވެ. ހަފުތާއަކު3ފަހަރަށް ވުރެ ގިނައިން ބިސްކޯދު ކައި އުޅުނު މީހުންގެ ހަށިގަނޑުގައި ޓިއުމަރު އުފެދުމުގެ ނުރައްކާ 42 ޕަސެންޓް ބޮޑު ކަމަށްވެސް ދިރާސާއިން ވަނީ ދައްކާފައެވެ.\nރިޕޯޓް ކާބޯތަކެތި ކެންސަރު ވިޔަފާރި ލައިފްސްޓައިލް ސިއްހަތު


Captain kamun dhuruvaan nimmumaa eku Virat Kohli ah anhenun Anushka ge asarugadha sitee eh - One Online\nއަނުޝްކާ ޝަރްމާ އަދި ވިރާތު ކޯލީ---\nއިންޑިއާގެ ފިރިހެން ޓެސްޓް ކްރިކެޓް ޓީމުގެ ކެޕްޓަންގެ މަގާމުން ވިރާތު ކޯލީ ފަހަތަށް ޖެހި ޓީމުގެ ކެޕްޓަން ކަން ދޫކޮށްލިކަން އިއުލާނު ކޮށްފައިވަނީ މިދިޔަ ހޮނިހިރުދުވަހުއެވެ. އުމުރުން 33 އަހަރުގެ ވިރާތު ކޯލީގެ މި ނިންމުމާއެކު ގިނަބަޔަކަށް ވަނީ ހައިރާންކަން ގެނުވައިފައެވެ. ކެޕްޓަންކަން ދޫކޮށްލުމަށްފަހު އޭނާކުރި އިންސްޓަގްރާމް ޕޯސްޓެއްގައި ބުނެފައިވަނީ ކޮންމެ ކަމަކަށްވެސް ނިމުމެއް އަންނާނެކަމަށެވެ.\nވިރާތުގެ މި ނިންމުމާއެކު އޭނާގެ އަންހެނުން ބަތަލާ އަނުޝްކާ ޝަރްމާ ވަނީ ލޯބިން ފުރިގެންވީ ސިޓީއެއް ފިރިމީހާއަށް ހާއްސަކޮށް ޕޯސްޓުކޮށްފައެވެ. ވިރާތުގެ ފޮޓޯއަކާއެކު އޭނާ ކުރި ޕޯސްޓުގައި ވަނީ ފިރިމީހާ ވިރާތަށް ޓަކައި ފަހުރުވެރިވާކަން ހާމަކޮށްފައެވެ. އެ ޕޯސްޓުގައި އަނުޝްކާ ވަނީ 2014 ވަނަ އަހަރުގެ ތެރޭގައި ކުރީގެ ކެޕްޓަން އެމްއެސް ރިޓަޔާ ކުރުމާއެކު ވިރާތު ކޯލީއަށް ކެޕްޓަންކަން ލިބުނު ދުވަހުގެ ހަނދާން އާކޮށްފައެވެ.\nއެދުވަހު ކެޕްޓަންކަން ލިބުމާއެކު އެމް އެސް އާއި ވިރާތު އަދި އަނުޝްކާ ތިން މީހުންގެ މެދުގައި ދެކެވުނު ވާހަކައެއް ހިއްސާކޮށް ވިރާތުގެ ތުނބުޅީގައި ވަރަށް އަވަހަށް ނުރަ ޖަހަން ފަށައިފާނެކަމަށް ބުނެ އެމްއެސް މަޖަލަކަށް ބުނި ވާހަކަ އަނުޝްކާ ވަނީ ހަނދާނަށް ގެނެސްފައެވެ. އަނުޝްކާގެ ޕޯސްޓުގައި ބުނެފައިވަނީ އެކަމާ ތިން މީހުންވެސް ހީނ ސަމާސާ ކުރިކަމަށާއި ނަމަވެސް އެދުވަހަށްފަހު މިއަދާއި ހަމައަށް އައިއިރު ވިރާތުގެ ތުނބުޅި ނުރަ ވުމަށްވުރެ ބޮޑަށް ފާހަގަކުރެވުނީ އަމިއްލަ ނަފުސަށާއި ވަށައިގެންވާ ކަންކަމަށް ވިރާތު ގެނައި ކުރިއެރުން ކަމަށެވެ. އޭނާގެ ލީޑަޝިޕްގެ ދަށުން މިހާތަނަށް ޓީމަށް ހޯދައިދިން ކާމިޔާބީތަކާމެދު ފަހުރުވެރިވާ ކަމަށާއި އެހުރިހާ ކަމަކަށްވުރެވެސް ބޮޑަށް އަމިއްލަ ނަފުސަށް ގެނައި ކުރިއެރުންތަކާމެދު އޭނާއަށް ޓަކައި ފަހުރުވެރިވާކަމަށް ބުނެ އަނުޝްކާ ވަނީ ފިރިމީހާއަށް ތައުރީފު ކޮށްފައެވެ.\nވިރާތުގެ ފޮޓޯއަކާއެކު އަނުޝްކާ ކުރި އިންސްޓަގްރާމް ޕޯސްޓު---\nފިރިމީހާއަށްޓަކައި އަނުޝްކާގެ ހިތުގައި އޮތް ލޯބި ފެނި އަނުޝްކާގެ މި ޕޯސްޓު ގިނަބަޔަކަށް ވަނީ ކަމުގޮސްފައެވެ. މީގެންވެސް ފިރިމީހާއަށް ހިތްވަރު ދިނުމުގެ ފަހަތުގައި އަނުޝްކާ ހުރިކަން އެނގިގެންދާ ކަމަށް ބުނެ ގިނަބަޔަކު އަންނަނީ އޭނާގެ މި ޕޯސްޓަށް ކޮމެންޓު ކުރަމުންނެވެ.\nއަނުޝްކާގެ ކުރިޔަށް ހުރި މަސައްކަތްތަކަށް ބަލާއިރު ބޮޑު ބްރޭކަކަށްފަހު އޭނާ ފެނިގެންދާ ފިލްމު ''ޗަކްދާ އެކްސްޕްރެސް''ގެ ޓްރައިލާ ވަނީ ވަރަށް ފަހުން އާއްމުކޮށްފައެވެ. އަންހެން ކްރިކެޓް ކުޅުންތެރިޔާ ޖުލާން ގޯސްވާމީގެ ހަޔާތުގެ މައްޗަށް ގެނެސްދޭ ފިލްމުގެ ޓީޒާގައި އަނުޝްކާ ވަނީ ޖުލާންގެ ކެރެކްޓާގައި ކްރިކެޓް ޖާޒީގައި ފެނިގެން ގޮސްފައެވެ.\nގުޅޭ ޓެގު ބޮލީވުޑް ކްރިކެޓް


"Laadheenee Meehun" Himaayaiy Kuraathee Ilmuverin Ekamaai Dhekolhah Thedhuvanee - Vaguthu\n"ލާދީނީ މީހުން" ހިމާޔަތް ކުރާތީ އިލްމުވެރިން އެކަމާއި ދެކޮޅަށް ތެދުވަނީ!\nސެކިއުލާ ވިސްނުމަށް ނުވަތަ ލާދީނީ ފިކުރަށް ތާއިދުކޮށް ވާހަކަދައްކާ މީހުންގެ ހިމާޔަތުގައި ދައުލަތުގެ އިދާރާތަކުން މަސައްކަތް ކުރަތީ އެކަމާއި ދެކޮޅަށް ގިނަ އިލްމުވެރިން ވާހަކަފުޅު ދައްކަވަން ފައްޓަވައިފިއެވެ.\nމީސް މީޑިއާގައި އިލްމުވެރިން ގެންދަވަނީ ލާދީނީ މީހުން ހިމާޔަތް ކުރުމާއި ދެކޮޅަށް ވާހަކަފުޅު ދައްކަވަމުންނެވެ.\nއައްޝައިހް އަހްމަދު މިހުސަން ވިދާޅުވީ ދީނުގެ އަދުއްވުން ހިމާޔަތް ކޮށްދީ، ދީނުގެ މުޖާހިދުންނަށް ބިރުދައްކަން ތަޙްޤީޤު ހިންގުމަކީ ހަމަ ލާދީނީކަން ކަމަށެވެ.\nއައްޝައިހް މުހައްމަދު ޝާފިއު ވިދާޅުވީ ދީނަށް ފުރައްސާރަ ކުރާ އެއްވެސް މީހަކު ފުލުހަށް ހާޒިރުނުކޮށް ދީނަށް ފުރައްސާރަ ކުރުން ހުއްޓުވަން މަސައްކަތް ކުރާ މީހަކު ފުލުހަށް ހާޒިރު ކުރުމުން ލިބޭ މެސެޖް ވަރަށް ސާފު ކަމަށެވެ.\nއައްޝައިހް މުހައްމަދު ނަޝީދު ވަނީ ސިރުހާން މުހައްމަދު (ސިރޫ އާޓްސް) ފުލުސް އޮފީހަށް ހާޒިރު ކުރުމުން އެކަމާއި ކަންބޮޑުން ފާޅުކުރައްވާފައެވެ. އޭނާ ވިދާޅުވީ "ސޯޝަލް މީޑިއާގެ ޕްލެޓްފޯމްގައި އެވާޖިބު (ކީރިތި މާތްﷲ ގެ ވާގިފުޅާއި އެކު) އަދާކުރަމުން ދަނީ އަޚު މުހައްމަދު ސިރުހާން (ސިރޫ އާޓްސް) އެވެ. ވީމާ މުހައްމަދު ސިރުހާނަށް ތާއީދާއި ސާބަސް ޙައްޤެވެ."\nއައްޝައިހް މުހައްމަދު ލަތީފް ވަނީ ޤުރުއާނާއި ސުންނަތުން ސާބިތުވާކަމަކަށް އިންކާރުކުރުމަކީ މުރުތައްދުވާނެ ކަމެއްކަމަށް ވިދާޅުވެ އެފަދަ ކަންކަން ނުކުރުމަށް ނަސޭހަތްތެރިވެފައެވެ.\n"އިސްލާމީ ޝަރީޢަތުގެ ވާހަކަ ދައްކަންވާނީ އެ ޝަރީޢަތް ދަންނަ މީހުން! ނޫނީ ނޭނގެތިބެ ﷲ ގެ މައްޗަށް ބަސްބުނެވިދާނެ! އެއީ ބޮޑުވެގެންވާ ފާފައެއް! ޤުރްއާނާއި ސުންނަތުން ސާބިތުކަމަކަށް އިންކާރުކުރުމަކީ މުރުތައްދުވާނެކަމެއް." ޝައިހް މުހައްމަދު ލަތީފް ވިދާޅުވިއެވެ.\nދައުލަތުގެ އިދާރާތަކުން "ލާދީނީ މީހުން" ހިމާޔަތް ކުރާކަމުގެ ތުުހުމަތު ކުރެވިފައި ވާއިރު ސަރުކާރަށް ތާއިދު ކުރާ އިލްމުވެރިން ކަމަށްވާ އައްޝައިހް އިލްޔާސް ހުސައިން އާއި ޑރ.މުހައްމަދު އިޔާޒް ފަދަ ބޭފުޅުން އެއްވެސް އެއްޗެއް ވިދާޅުވެފައެއް ނުވެއެވެ.\nލާދީނީ މީހުން ހިމާޔަތް ކުރާކަމުގެ ތުހުމަތު އެންމެ ބޮޑަށް އަމާޒުވެފައި ވަނީ ފުލުހުންނަށެވެ. އެއީ އިސްލާމްދީނަށް ފާޑުކިޔާ މީހުންނަށް އިންޒާރު ދޭނަމަ ފިޔަވަޅު އަޅާނަން ކަމަށް ފުލުހުން މިއަދު ވިދާޅުވުމުންނެވެ.\nފުލުހުން މިއަދު ނެރެފައިވާ ބަޔާނެއްގައި ވިދާޅުވީ އިސްލާމްދީނަށް ތައުހީނުކުރުމުގެ ނިޔަތުގައި އިސްލާމް ދީނަށް ފާޑު ކިޔުމާއި، ދީނީ ޝިއާރުތަކާއި އުސޫލުތަކަށް ފާޑު ކިޔާ ފަރާތްތަކާއި އަދި އެފަދަ އަމަލުތަކާއި ގުޅިގެން ވަކި ވަކި ފަރުދުންގެ މުދަލާއި ނަފްސާއި މުދަލަށް ގެއްލުން ދިނުމަށް ގޮވާލާ ފަރާތްތަކުގެ ތަހުގީގުކޮށް އަޅަން ޖެހޭ ފިޔަވަޅުތައް އަޅާނެކަމަށެވެ.\nއިސްލާމްދީނާއި ހިލާފު ވާހަކަތައް ދައްކާ މީހުންނަށް ވަރަށް ބޮޑަށް ފާޑުކިޔާ ސިރޫ އާޓްސްގެ ނަމުގައި ފޭސްބުކް ޕޭޖެއް ހިންގަމުން އަންނަ މުހައްމަދު ސިރުހާން ފުލުސް އޮފީހަށް ހާޒިރުކޮށް ވަނީ ސުވާލު ކޮށްފައެވެ.\nޖެނުއަރީ 9, 2019 23:42\nޔޭސް. ޢެބަ ރަނގަޅުވޭ! ގައުމު މިiއޮތީ ތިބޭފުޅުންނާއެކުގައި އިނގޭތޯ! ﷲކާމިޔާބުދެއްވާށި.\nޖެނުއަރީ 9, 2019 23:55\nސާބަސް ސާބަސް ސާބަސް ސާބަސް ސާބަސް ސާބަސް ސާބަސް ސާބަސް ސާބަސް\nސާބަސް ސާބަސް ސާބަސް ސާބަސް ސާބަސް ސާބަސް\nޖެނުއަރީ 9, 2019 23:58\nސެއިހް އިމްރާނައް ، ބަސްނުވިކޭ އޮޑީގެ ދިރުނބާ ކޮޅައްނާރާ!!!\nޖެނުއަރީ 10, 2019 06:37\nޝެއިހު އިމްރާން ތިޔަތަނަކަށްލީ ދުރާލާ ރާވައިގެން، އިމްރާން އެތަނެއްގެ ބަހައްޓައިގެން ޖަރީމާތއްހިންގަން ކޮށްފަވާކަމެއް!\nޖެނުއަރީ 10, 2019 00:31\nޝެއިޚް އިމްރާން އަދި އޮނަރަބްލް ޤާސިމް އަށް އިޙްތިރާމާއި އެކު ދަންނަވަމެވެ. ތިޔަބޭފުޅުން މިޤަވުމު ސަލާމަތް ކޮށްދެއްވާ!! އާދޭސްކޮށްފަ މިބުނީ...ދީނަށް އިޙްތިރާމެއްނެތް ބައެއްގެ ފަހަތުން ނުހިންގަވާ...އެކަލާންގެ ރަޙްމަތް ލައްވާނެ.. ހެޔޮދުޢާ ސަލާމް.\nޖެނުއަރީ 10, 2019 00:36\nޑރ.އިޔާޒު ހަނުތޯ ހުންނަވަނީ؟؟؟؟ ތިބޭފުޅާ އަށްވެސް ރަނގަޅައް އެނގިލައްވާނެ މިދެން ހައްދު ފަހަނަ އެޅީކަން...\nޖެނުއަރީ 10, 2019 00:53\nޢެމްޑީޕީ ކުރިންވެސް ހަލާކުވީ ތިބައިގަނޑާހެދި. މިފަހަރުވެސް ކުޅިގަނޑު ފެށީ...ސުބުޙާނަﷲ ﷲގެ މަގުގަ ތިބިބަޔަކަށް ކާމިޔާބު ދެއްވާށި...ައާމީން!!!\nޖެނުއަރީ 10, 2019 00:55\nއާދެސް ކޮއްފަމިބުނަނީ ތި އާނިޔާ އޭ ކިޔާ މަންޖެގެ ފޮޓޯ އެއް މަށައް ފެންނަ ގޮތެއްހަދާދީބެ؟\nޖެނުއަރީ 10, 2019 01:16\nޢިސްލާމު ދީނަށް ހުތުރު ބަސްބުނެވިގެނެއްނުވާނެ ބުނާކަމުގާ ވަނީނަމަ ރައްދުދޭނަން\nސޭކް ޒައިދު، ޢިޔާޒް އިލިޔާސް މެން ކޮބާ؟ އެމީހުން ހަނު މިހުންނަނި ކީއްވެބާ؟ އެޢިލްމުވެރިން އިބޫ ޖީބަށް ވެއްޓިފަތިބީމަ ވާގޮތް މީ. ށޭހް ޒައިދަށް އިސްލާމީ މަރުކަޒުގަ މިދިޔަ ހުކުރުދުވަހު ފުރަތަމަ ފަހަރަށް އިމާމްވެ ނަމާދުކޮށްލަން ދިނީމަ މިހާރުދެން އޭނައަށް ސަރިކާރުން ކުރާ ގޯކަމެއް ނުފެންނާނެ.\nޖެނުއަރީ 10, 2019 02:06\nއިބުރާ އާއި އާނިޔާ އަކީ އިސްލާމްދީނައްފުރައްސާްރަކުރާ އިސްލާމްދީނާ ދެކޮޅައް މަށައްކަތް ކުރާ މުރުތައްދުން\nޖެނުއަރީ 10, 2019 02:41\nތި މަޤާމުގަ ހުންނަން މިއަދު ޝެއިޚް ޢިމްރާން ލަދުގަންނަންޖެހޭ ،\nޖެނުއަރީ 10, 2019 03:06\nލާދީނީ މީހުން ނަށް ހިއްވަރު ލިބޭނެ ސަރުކާރެއް ކަމަށް ބުނެބުނެ ހުއްޓާ، އެކަމަށް ބީރުކަންފަތެއް ދީ، މިކަން ގެނުވި އިލްވެރިން މިކަމުގެ ޒިންމާ އުފުލަން ޖެހޭ،\nޖެނުއަރީ 10, 2019 06:35\nފުލުހުން ލާދީނީ ފިކުރުގެ މީހުންގެ ހިމާޔަތުގައި ކޮންމެފިޔަވަޅެއް އެޅިޔަސްޖެހިލުމެއްނުވޭ އަޅާ ފިޔަވަޅެއް އަޅަންވީ، ލާދީނީ ބައިގަނޑު ދީނައްފުރައްސާރަ ކުރަންޏާ އަހަރަމެން މަޑަކުންނުތިބޭނަން އެމީހުންނާއި އެމީހުންގެ ބައިވެރިންނަށް ހުރިހާގޮތަކުން ނުފޮރުއްޕާން ކުރާނަން! އަޅާާފިޔަވަޅެއް އަޅަންވީ ކަލޭމެން!!!!!!!!!!!!\nޖެނުއަރީ 10, 2019 07:47\nބައެއް ޢިލްމުވެރިންނަށް ފެނޭތޯ. ވެއެއްގެ ސިފަ ދެއްވި މީހާގެ ވެރިކަމުގައި މިކަން މިހިނގަނީ. އެއީ އެނާއަށް އެގިގެން ވިޔަސް ނުވަތަ ނޭނގިވިޔަސް. އެމްޑީޕީ އިސްސަފުގައު ގިނަ ސެކިއުލާ ވިސްނުން. އިމްރާން މެން މިހާރު ދެރަވާންޖެހޭ. އަދި އެވެސް އެނާ ހަވާލުވެގެން ހުރި މުއައްސަސާއިން އެކަން ކުރަނީ\nޖެނުއަރީ 10, 2019 07:53\nކޮބާތޯ އިލްޔާސް އަށް އަޅުގަނދުމެން ކުރި އިތުބާރު އިލްޔާސް ވިދާޅުވި ސަލަވާތްލެއްވި ވެރިން އަދި އެއްވެސް އެއްޗެކޭ ވިދާޅުނުވުވުމުން އިލްޔާސް ދެއްކި ވާހަކަތަކާމެދު ސުވާލު އުފެދޭ އެއީ ކޮން މަގުސްދެއްގަ އެއިރު ދެއްކި ވާހަކައެއްކަމާމެދު އިލްޔާސް އަކީވެސް އަނެއްކާ އެބައިމީހުންގެ ތެރެއިން ވާމީހެއްތޯ؟\nޖެނުއަރީ 10, 2019 08:36\nއިބްރާ އާއި ސަކިންދާ އާއި އާނިޔާ އާއި ވެލަޒިނޭ މީ ފުލުހުން ހިފާ ހައްޔަރުކުރަންޖެހޭ މީހުންނަކީ. މޮޔަގެރި ހެދިގެން ދީނަށް ފުރައްސާރަ ކުރަމުން ދުވަނީ މިބައިގަނޑު އަދި އެމީހުންގެ މީހުން......ފުލުހުންވެސް ފިތިފަތަ؟ ވެލަޒިނޭ ދީނަށް ފުރައްސާރަކޮށް އަނމަކެނޑިގެން ބޭރުގަ ރޭރުވެގެން އުޅިފަ ރާއްޖެއާއީމަ ވީ ނަފްސާނީ ބަލިމީހަކަށް...ކާކު ޤަބޫލުކުރާނީ.....ފުލުހުންގެ ފެނަވރަކީ އެއީ އީވާ ޓްވީޓެއް ކޮށްލާ އިރަށް ވެލަޒިނޭ ދޫކޮށްލައިފި. ދެން މި ޤައމު ހަމައަަަކަށް އެެޅޭނެތަ؟\nޖެނުއަރީ 10, 2019 08:37\nޢިބުރާ އަކީ ފެށުނީއްސިރެ ލާދީނީ ފިކިރުގެ މީހެއް.މާޒީ ގައި އެގޭ ތެރޭގައި ކްރިސްޓިއަން ދީން ގެ ބައެއްކަންކަން ހިނގި ކަމީ ހަގީގަތް... ލާދިނީ ފިކްރުތަކާ ދެކޮޅައްމަސައްކަތް ކުރަން ޖެހޭ. ލާދީނީ ފިކުރު މުޖުތަމައު ތެރެއަށް ސޯސަލްމީޑިއާވިއަސް އަދި މީޑިއާ ގެ އެހެން ވަސީލަތެއް މެދުވެރި ކޮއްގެން ފެތުރުމުން މުޖުތަމައު ގެ ތެރޭގައި ހަމަނުޖެހުން އުފެދޭ އެކަމުގެ ޒިންމާ ނަގަމް ޖެހޭނީ އެކަހަލަ ކަން ކަން ކުރާމީހުން. ޢެފަދަ ވާހަކަ ދައްކާ މީހުން ، އެއީ އަންނި ނޫނީ އިބްރާ ކަމުގައިވިއަސް...ޕޮލހުން އެމީހުންގެ ހުވާ ހަދާންނެތުނީނަ، ރައީސުލް ޖުމްހޫރިއްޔާ އަދި މިނިސްޓަރުން މާތްﷲ ގަންދީ ކޮއްގެން ތިބި ހުވާ މަތިން ހަދާން ނެތުނީތަ؟\nޖެނުއަރީ 10, 2019 09:27\nމަޖިލިސް އިނތިޚާބުގަ ލާދީނީން ބަލިވާނެ އިންޝާﷲ\nޖެނުއަރީ 10, 2019 09:47\nކޮބާ ހީވޭ ކަމެއްހެން. ދެން ވެސް ގައުމު ދެކެ ލޯބިވަންޏާ މަޖިލީސް ވޯޓް އމޑޕ ނުދީ.\nعبدالله سعيد ޤާނޫނީ ވަކީލު\nޖެނުއަރީ 10, 2019 10:31\nމުންކަރާތްތައް މަނާކުރުމަށް ކުރެވޭ އެއްވެސް ކަމަކަށް ފާޅުގައި ދެކޮޅުހެދުމަކީ، މިރާއްޖޭގައި ޢަމަލުކުރެވޭ ޤާނޫނު އަސާސީއަށް ބެލިކަމުގައިވިޔަސް ދައުލަތުގެ ޤާނޫނީ ބާރުތަކުގެ ތެރޭގައި ހިމެނިގެންވާ ބާރުތަކުގެ ތެރެއިން އެއްވެސް ބާރަކުންވިޔަސް އަދި ދައުލަތުގެ މުޢައްސަސާތަކުގެ ތެރެއިން އެއްވެސް މުޢައްސަސާއަކުން ވިޔަސް ކުރެވޭނެ ކަމެއްނޫންކަން ޤަބޫލު ނުކުރޭކަމީ، ހިތާމަ ހުރިކަމެކެވެ.\nޖެނުއަރީ 10, 2019 10:42\nއަލްހަމްދުލިﷲ. މިގައުމުގައި، އިސްލާމްދިން ނޫން ދީނެއް ނުލައްވާށި. އާމީން.\nޖެނުއަރީ 10, 2019 11:42\nސެއިހް އިމްރާނައް ، ބަސްނުވިކޭ އޮޑީގެ ދިރުނބާ ކޮޅައްނާރާ!


Corruption Aai Hiyaanaiy Huhtuvan STELCO Ge 1000 Muvahzafun Soe Kohfi - Vaguthu\nކޮރަޕްޝަނާއި ޚިޔާނާތް ހުއްޓުވަން ސްޓެލްކޯގެ 1000 މުވައްޒަފުން ސޮއިކޮށްފި\nސްޓެލްކޯ މުވައްޒަފުން އިޤުރާރުގައި ސޮއި ކުރުމުގެ ރަސްމިއްޔާތު – ވަގުތު އިމޭޖްސް: އިބްރާހިމް ޝާބިލް\n" ކޮރަޕްޝަނާއި ޙިޔާނާތް ހުއްޓުވުމުގައި އަހަރެންގެ ވަޢުދު " މި ނަމުގައި، އިޤުރާރެއްގައި ސްޓެލްކޯގެ 1000 މުވައްޒަފުން މިއަދު ސޮއި ކޮށްފިއެވެ.\nޢިޤުރާރުގައި ސޮއި ކޮށްފައިވަނީ މިއަދު އެކަމަށްޓަކައި ޚާއްޞަ ކުރެވިގެން ބޭއްވި ރަސްމިއްޔާތެއްގައެވެ. މި ރަސްމިއްޔާތު ޝަރަފުވެރިކޮށްދެއްވީ ރައީސް އޮފީހުގެ މިނިސްޓަރ އަޙުމަދު ޞަމީރެވެ. މީގެ ކުރިން ޞަމީރު ވަނީ 20 އަހަރަށްވުރެ ގިނަ މުއްދަތެއްގައި ސްޓެލްކޯއަށް ޚިދުމަތްކުރައްވާފައެވެ.\nމިރަސްމިއްޔާތުގައި ވާހަކަފުޅުދައްކަވަމުން ޞަމީރު ވިދާޅުވީ މި ސަރުކާރުން އެންމެ ބޮޑު އިސްކަމެއްދީގެން ކުރާނެ މަސައްކަތަކީ ކޮރަޕްޝަނާއި ނާޖައިޒް ފައިދާ ނެގުން ހުއްޓުވުންކަމަށާއި އެކަމުގެ ފެށުމެއްގެ ގޮތުން ސީޔާސީ ހުރިހާ ފަރާތްތަކެއްގެ މާލީ ބާޔާންތައް މިހާރު ޢާއްމުކުރަމުންދާކަމަށެވެ. އަދި ސްޓެލްކޯއަކީ އެންމެ ރަނގަޅު މުވައްޒަފުން ތިބި ކުންފުނި ކަމަށާއި، މި މަސައްކަތުން ނަމޫނާ ލިިބިގަނެގެން އެހެން ހުރިހާ ކުންފުނި ތަކަކުންވެސް މަސައްކަތް ކުރަންވެއްޖެ ކަމަށް ޞަމީރު ވިދާޅުވިއެވެ.\n"މިއީ ހަމައެކަނި ނަމެއްގަ ކުރާ މަސައްކަތެއްނޫން. ރައީސުލްޖުމްހޫރިއްޔާގެ ޚާއްޞަ އިސްނެންގެވުމުގެ ދަށުން މި މަސައްކަތް ފެށިގެން މި ދަނީ. އިރާދަކުރެވިއްޔާ މި ފަސް އަހަރު ނިމުމުގެ ކުރިން ސަރުކާރުގެ ކޮންމެ އިދާރާއަކީ ކޮރަޕްޝަނާއި ނާޖައިޒް ފައިދާ ނެގުމުން ސަލާމަތްވެފައިވާ ތަންތަނަށް ހަދާނަން" ޞަމީރު ވިދާޅުވިއެވެ.\nސްޓެލްކޯގެ މުވައްޒަފުން މިއަދު ސޮއި ކުރި އިޤުރާރުގައި ޖުމްލަ 8 ކަމެއް ހިމެނެއެވެ. އެގޭތެރޭގައި، ކުންފުނިން ދޭ ޚިދުމަތާއި މަސައްކަތްތައް، ތެދުވެރިކަމާއި އަމާނާތްތެރިކަމާއި އެކު ކުރުމަށާއި، ރިޝްވަތު ދިނުމާއި ރިޝްވަތު ހިފުމާއި، ނުފޫޒު ބޭނުންކޮށްގެން ނަހަމަ ގޮތުގައި ފައިދާ ހޯދުންފަދަ އެއްވެސް ޢަމަލެއް ނުކުރުމަށާއި، ކުންފުނިން ދޭ ޚިދުމަތްތަކާއި ގުޅޭގޮތުން އެހީތެރިކަން ހޯދާ ފަރާތްތަކަށް މަގުދައްކައިދީ، ޞައްޙަ މަޢުލޫމާތު ފޯރުކޮށްދިނުމަށާއި، މަޤާމުގެ ފައިދާ އެއްވެސް ޙާލަތެއްގައި ނަހަމަ ގޮތުގައި ބޭނުން ނުކުރުން ހިމެނެއެވެ. އަދި މަޞްލަޙަތު ފުށުއަރާ ޙާލަތުގައި އެކަން ހާމަކޮށް ތެދުވެރިކަމާއި އެކު ދެފުށް ފެންނަ ހާމަކަންބޮޑު ގޮތެއްގައި ކަންކަން ކުރުމަށް އެހީތެރިކަން ފޯރުކޮށްދިނުން ވެސް މި އިޤުރާތުގައި ބަޔާންކޮށްފައިވެއެވެ.\nމި ރަސްމިއްޔާތުގައި ސްޓެލްކޯގެ މެނޭޖިންގ ޑިރެކްޓަރ ޙަސަން މުޣުނީ ވެސް ވާހަކަފުޅު ދެއްކެވިއެވެ. ކޮރަޕްޝަނަށް ސްޓެލްކޯއިން ދޭނީ ޒީރޯ ޓޮލަރެންސް ކަމަށާއި ކޮރަޕްޝަނާއި ޚިޔާނާތުގެ އެއްވެސް ކަމެއް އެއްވެސް މުވައްޒަފެއްގެ ފަރާތުން ފާހަގަކުރެވުނަސް އެކަން ވަރަށް ސީރިއަސް މައްސަލައެއްގެ ގޮތުގައި ބަލާނެކަމަށް މުޣުނީ ވިދާޅުވިއެވެ.\n"މި ކުންފުނީގެ އެއްވެސް މުވައްޒަފެއް ކޮރަޕްޝަނެއްގަ ބައިވެރިއެއް ނުވާނެ. ރައީސް އިބްރާޙިމް މުޙައްމަދު ޞާލިޙުގެ ވައުދެއް އެއީ ކޮރަޕްޝަން ހުއްޓުވުމަކީ. އެކަން ޔަޤީންކުރާ ފުރަތަމަ ކުންފުންޏަށް ސްޓެލްކޯ ވެގެންދާނެ" މުޣުނީ ވިދާޅުވިއެވެ.\nޖެނުއަރީ 22, 2019 12:32\nތިޔަކަހަލަ ވަރަށްގިނަ އިގުރާރުގަ ސޮއިކުރާނެ ކަން ދުއްވާލާނީ މެކުހުގަ މަޖުލީ\nީހު މެންބަރުން ހުވަަކުރި މިނސިްޓަރުން ހުވާކުރި އެކަމަކު އެހުވަޔާ އެއްގޮތަށް ދިޔައީ ކިތައްކަންތައްބާ؟؟؟\nޖެނުއަރީ 22, 2019 12:38\nޑްރަގު ހުއްޓުވުމަށް 93000 މީހުން ސޮއިކޮށްފައިއޮންނާނެ! އެބަ ހުއްޓޭތަ؟ ބޮޑުން ހުރިހާކަމެއްކުރާނީ! ޚިޔަނަތްވިޔަސް ، ކޮރޮޕްސަންވިޔަސް ހެޔޮ!!\nފެބުރުއަރީ 13, 2019 09:23\nމި ސޮއި ކުރުން ވަނީ ހެއްވާ މަޖާ ކަމަކަށް. ަހަރުމެން ހައްދަވާ ގެންގުޅުއްވަނީ ﷲ އެވެ. އަދި އަހަރުމެންމީ އެކަލާންގެ ހެއްދެވި އަޅުންނެވެ. އެކަމަކު ކަލާންގެ ގަންދީ ހުވާ ކޮށް ގެން ތިބި މީހުން ވެސް ޖެހިލުމެއް ނުވެއެވެ. ތީ ހަމަ ގޮތްެ ދެއްކުން ފިޔަވާ އެހެންއެއްވެސް ކަމަމެއް ނޫނެވެ.


SunOnline: Terrorism billah MDP memberunge kanboduvun ebahuri, Mashvaraa kuranan: Azim\nޓެރެރިޒަމް ބިލަށް އެމްޑީޕީ މެމްބަރުންގެ ކަންބޮޑުވުން އެބަހުރި، މަޝްވަރާ ކުރާނަން: އާޒިމް\nމުހައްމަދު މުޒައްޔިން ނާޒިމް 15 Sep 2019, 15:21\nއެމްޑީޕީ ޕީޖީ ލީޑަރުން: ބިލާ މެދު މެމްބަރުން ކަންބޮޑުވުން އެބަހުރި ކަމަށް އާޒިމް ވިދާޅުވި -- ފައިިލް ފޮޓޯ/ ރައީސް އޮފީސް\nސަރުކާރުގެ ފަރާތުން ރައްޔިތުންގެ މަޖިލީހަށް މިހާރު ހުށަހަޅާފައިވާ ޓެރެރިޒަމް މަނާ ކުރުމުގެ ގާނޫނަށް އިސްލާހު ގެނައުމުގެ ބިލަށް ވެރިކަން ކުރާ މައި ޕާޓީ، އެމްޑީޕީގެ މެމްބަރުންގެ ބޮޑެތި ކަންބޮޑުވުން އެބަހުރި ކަމަށާއި ގުޅުންހުރި މުއައްސަސާތަކާ މަޝްވާރާ ކުރާނެ ކަމަށް އެ ޕާޓީގެ ޕާލިމަންޓަރީ ގުރޫޕުގެ ލީޑަރު އަދި މެދު ހެންވޭރު ދާއިރާ މެމްބަރު އަލީ އާޒިމް ވިދާޅުވެއްޖެ އެވެ.\nމިދިޔަ ބުރާސްފަތި ދުވަހު ދައުރުން ބޭރުން ބޭއްވި ޖަލްސާއަށް އެމްޑީޕީއަށް ނިސްބަތްވާ ހެންވޭރު ދެކުނު ދާއިރާގެ މެމްބަރު، ހުސައިން ޝަމީމް (އަދުން ހުސައިން) ހުށަހެޅުއްވި ބިލުގައި ފުލުހުނަށް ބޮޑެތި ބާރުތަކެއް ދިނުމަށް ވަނީ ހިމަނާފައެވެ.\nބިލާ ގުޅޭގޮތުން އަލީ އާޒިމް މިއަދު "ސަން" އަށް ވިދާޅުވީ، އެމްޑީން ވޭތުވެދިޔަ ހަތް އަހަރު އެންމެ ބޮޑަށް ވަކާލާތު ކުރަމުން ދިޔަ އަސާސީ ހައްގުތަށް ބިލުން ހަނިކޮށްފައިވުން އެއީ ޕާޓީ މަޖިލިސް މެމްބަރުންގެ ވަރަށް ބޮޑު ކަންބޮޑުވުމެއް ކަމަށެވެ. ހައްގުތަށް ހިފެހެއްޓުމުން ލިބޭ ފައިދާ އަކީ ކޮބައިކަން އެމްޑީޕީ މެމްބަރުންނަށް ބުނެދޭން ޖެހޭ ކަމަށް އާޒިމް ވިދާޅުވި އެވެ.\n"އަސާސީ ހައްގުތައް އިތުރަށް ހަނިވުމަކީ، އެމްޑީޕީ މެމްބަރުންނަށް އެއްވެސް ވަރަކަށް ގަބޫލު ކުރެވޭ ކަމެއް ނޫން... ހައްގުތައް ހަނިކޮށްގެން ގާނޫނަށް އިސްލާހު ގެންނަން މިއުޅޭނި ކީތް ކުރަން ކަން އެމްޑީޕީ މެމްބަރުންނަށް ބުނެދޭން ޖެހޭ،" އާޒިމް ވިދާޅުވި އެވެ.\nއާޒިމް ވިދާޅުވީ، ޓެރެރިޒަމް ހުއްޓުވުމަށް ބޭނުންވާ ކަމަށާއި ނަމަވެސް މިހާރު ހުރި ގާނޫނުތައް ހުއްޓައި، އަނެއްކާވެސް ބޮޑެތި އިސްލާހުތައް ގެނެސްގެން މި މައްސަލައެއް ލިބޭނެ ހައްލަކީ، ކޮބާކަން އެންގެން ޖެހޭ ކަމަށް ވެސް އޭނާ ވިދާޅުވި އެވެ.\n"އަލަށް މި ގާނޫނަށް އިސްލާހު ގެނެސްގެން ކޮބާތޯ އިތުރަށް އެޗީވް ވާނެ ކަމަކީ. އެއީ ކަންނޭގެ ބިލުގައި ބުނެދޭންޖެހޭ ކަމަކީ. ކޮންކަމެއް އިތުރަށް ވެދޭނެތޯ، ނޫންތޯ،" އާޒިމް ވިދާޅުވި އެވެ.\nއާޒިމް ވިދާޅުވީ، މެމްބަރުންގެ ކަންބޮޑުވުންތަކާ ގުޅިގެން ފުލުހުންނާއި ބަންޑާރަ ނައިބާ މަޝްވަރާ ކުރައްވާނެ ކަމަށެވެ.\nބިލުގައި ފުލުހުންނަށް ދީފައިވާ ބާރުތަކުގެ ތެރޭގައި، ކޯޓު އަމުރަކާ ނުލާ މީހުން ހައްޔަރު ކުރުމާއި ފާސްކުރުމުގެ ބާރު ވަނީ ދީފަ އެވެ. އަދި 48 ގަޑި އިރު ވަންދެން އެ މީހަކު ކޯޓު އަމުރެއް ނެތި ހައްޔަރުކޮށްފައި ބެހެއްޓުމުގެ ބާރުވެސް ފުލުހުންނަށް އޮވެ އެވެ. އަދި އެ ހައްޔަރު ކުރާ މީހަކަށް ލިބިގެންވާ ބައެއް އަސާސީ ހައްގުތައް ވެސް ވަނީ ހިފެހެއްޓުމަށް ބިލުގައި ހިމަނާފައިވެ އެވެ.


Mi Bas Kiyan Jehey Rangalhu Goiy, Emme Fahun 'Baanee' Ge Dhulun - Vaguthu\nމި ބަސް ކިޔަން ޖެހޭ ރަނގަޅުގޮތް އެންމެ ފަހުން "ބާނީ"ގެ ދުލުން\n6 މަސް ކުރިން ( މެއި 19, 2017 )\nދިވެހިންނަކީ ތައުލީމީ ގޮތުން ކުރިއަރާފައިވާ ހޭލުންތެރި ބައެކެވެ. އިނގިރޭސި ބަހެއް ފެނިއްޖެ ނަމަ އެ ބަހެއް ނުލާހިކު ފަސޭހަ ކަމާއެކީ ކިޔާލާނެއެވެ. ނަމަވެސް މި ފަހަރު މި އޮތީ އެ ބަހެއް ކިޔަން ވާ ރަނގަޅު ގޮތަކީ ކޮބައިކަން ނޭނގި ތަފާތު ގޮތްގޮތަށް މި ބަސް ކިޔަން ފަށާފައެވެ. މި ދައްކަނީ މިހާރު ދުނިޔޭގެ ބާޒާރުގައި ފަތު އަޑު ކިޔަމުން އަންނަ ޗައިނާގެ އެންމެ ބޮޑު އިލެކްޓްރޯނިކް ކުންފުނީގެ ވާހަކައެވެ.\nމި ބަސް ކިޔަންވާ ރަނގަޅުގޮތް ވަނީ އެ ކުންފުނީގެ ވައިސް ޕްރެސިޑެންޓް "ހޫގޯ ބައްރަ" ބީބީސީ އަށާއި އިންޑިއާގެ ފޯނު ވިއްކާ ކުންފުންޔަކަށް ދިން އިންޓަވިއުއެއްގައި ވަރަށް ތަފްސީލުކޮށް ގެނެސްދީފައެވެ. ބީބީސީ ގެ ޕްރޮނައުންސިއޭޝަން ޔުނިޓްގެ ވެރިޔާ ޖޯ ކިމް ވެސް ބުނެފައިވަނީ މިއީ ކިޔާލަން ފަސޭހަ ބަހެހް ނޫންކަމަށެވެ. މި ބަސް ކިޔަން މިހާ އުނދަގޫ ވެފައި މިވަނީ ޗައިނީޒް މެންޑަރިން ބަހަކަށް ވެފައި ޗައިނާ މީހުންވެސް މިބަސް ދެފަހަރު އެއްގޮތަކަށް ނުކިޔާތީއެވެ.\nއެކަމަކު ހޫގޯ ބައްރަ ބުނެފައިވަނީ މި ބަސް ކިޔާއިރު ފުރަތަމަ ހިތަށް އަރުވާ "ޝޯ މީ" މާނަ އަކީ އަހަންނަށް ދައްކާ، އެޔަށްފަހު "ޝޯ" ގެ ބަދަލުގައި "ޝަވާ" މާނަ އަކީ ފެންވެރުން، މި ދެބަސް ބަދަލުކޮށްލުމައްފަހު ކުރިން އިންގޮތަށް ދެބަސް އެއްކޮށްލުމުން ކިޔޭނީ "ޝަވާމީ" ނަމަވެސް ހޫގޯ ބައްރަ ޕްރޮނައުންސް ކުރާއިރު ހީވަނީ "ޝައޯމީ"މިހެން ކިޔާހެންނެވެ. ހޫގޯ ބައްރައަކީ ޗައިނާ ނަސްލުގެ މީހެއް ނޫނެވެ. އޭނަ އަކީ ބްރެޒިލް މީހެކެވެ.\nމިހެން މިކަން އޮތް އިރު ކުންފުނީގެ ވެރިޔާ "ލީ ޖުން" އަދި ޕްރެސިޑެންޓް "ލިން ބިން" ޕްރޮނައުންސް ކުރާ ގޮތް ބަލާލި އިރު ބައްރަގެ ޕްރޮނައުންސިއޭޝަން އާއި ކުޑަކޮށް ތަފާތެވެ. ލީ ޖުން އަދި ލިން ބިން މި ބަސް ކިޔާއިރު "ޝ" މި އަކުރު ބަދަލުގައި ބޭނުން ކުރަނީ "ޒ"އަކުރެވެ. އޭރުން އެކިޔެނީ "ޒައޯމީ" އެވެ.ޗައިނީޒް މީހުން "ޝ" އަށް ކިޔައި އުޅެނީ "ޒ" އެވެ. ހަމަ އެފަދައިން "ރ" އަށް ކިޔަނީ "ލ" އެވެ. "ލ" އަށް ކިޔަނީ "ރ" އެވެ.\n"ޒައޯމީ" ނޫނީ "ޝައޯމީ" މި ދެގޮތުން ކުރެ ކޮންމެ ގޮތަކަށްވެސް މި ބަސް ކިޔިދާނެކަން އެ ކުންފުނީގެ ބާނީ "ލީ ޖުން" ވަނީ ބުނެފައެވެ. "އަހަންނަށް އެނގޭ ގިނަ ބަޔަކު އެކި ފޯރަމް ތަކުގައި އަހަރުމެންގެ ކުންފުނީގެ ނަމަށް ތަފާތު ނަން ހަދައިގެން ވެސް އެބަކިޔާކަން، ނަމަވެސް އެއީ އަހަރުމެންނަށް އޮތް މަގުބޫލުކަން އިތުރުވުން ކަމުގަ އަހަރެން ދެކެނީ" މިހެން ބުނަމުން ލީ ޖުން ވަނީ ޝައޯމީ އިން މިހާތަނަށް ހޯދައިފައިވާ ކުރި އެރުންތަކަށް އަލި އަޅުވާލާފައެވެ.\nޝައޯމީ އަކީ 2010 ވަނަ އަހަރު އޭޕްރީލް6ވަނަ ދުވަހު އުފަންވި ކުންފުންޏެކެވެ. މީގެ ހަތް އަހަރު ކުރިން އުފެދުނު މި ކުންފުނިން ވަނީ މޯބައިލް ފޯނު، ޓެބްލެޓް، ލެޕްޓޮޕް، ކެމެރާ،ޑްރޯން އަދި ތަފާތު ސްމާޓް ހޯމް ޑިވައިސެސް ބާޒާރަށް ނެރެފައެވެ. މި ކުންފުނީގައި 8000 އެއްހާ މުވައްޒަފުން މަސައްކަތް ކުރެއެވެ. ޝައޯމީގެ މާލީ ފައިދާއެއްގެ ގޮތުގައި 2016 ވަނަ އަހަރު ވަނީ 14.5 ބިލިއަން ޔޫއެސް ޑޮލަރު ލިބިފައެވެ.\nޝައޯމީ އިން ވަނީ މިދިޔަ މަހު އެމީހުންގެ އެންމެ ފަހުގެ ފްލެގްޝިޕް ފޯނު ޝައޯމީ އެމްއައި6ބާޒާރަށް ނެރެފައެވެ.މި ފޯނު މިހާރު ރާއްޖޭގައި ވެސް ވަނީ ވިއްކަން ފަށާފައެވެ. 6ޖީބީ ރެމް 64ޖީބީ ރޮމް އިންނަ މި ފޯނަށް އަންނަނީ ދުނިޔޭގެ ބާޒާރުގައި ބޮޑު ތަރުހީބެއް ލިބެމުންނެވެ. ޝައޯމީ ބްރޭންޑުގެ ފޯނާއި ޓެބްލެޓާއި އެކްސެސަރީސް މާލޭގެ ގިނަ ފޯނު ފިހާރަތަކުން ލިބެން ހުރެއެވެ.\nފައިގެ ހަންގަނޑު ކުރަކި ވުމުން ސަލާމަތް ވެވޭނެ ގޮތްތައް\nއިމްރާން ހާޝްމީގެ "ކެޕްޓަން ނަވާބް" ގެ ޝޫޓިންގ ފަށައިފި\nކެއުމުގައި ފޮނިތޮށި ބޭނުން ކުރުމުން ހިކުމަށް މަގުފަހިވޭ\nކިޑްނީގެ ބަލިތަށް ހުންނަ މީހުންގެ ލޯކައިރި ކަޅުވުމުގެ ފުރުސަތު ބޮޑު


BREAKING: India In Ufehdhi Vaccine Maadhamaa Raajje Gennanee - Vaguthu\nމާލޭގެ އަދަދު މަދު، ނަމަވެސް އަދި އުފަލެއް ނެތް - 27 މިނެޓް ކުރިން\nކޮވިޑް-19 އާ ދެކޮޅަށް އިންޑިއާއިން އުފެއްދި ވެކްސިން މާދަމާ ރާއްޖެ ގެންނަން ނިންމާފައިވާ ކަމަށް އިންޑިއާ މީޑިއާތަކުން ރިޕޯޓްކޮށްފިއެވެ.\nރާއްޖެ އަށް ފޮނުވުމަށް ނިންމާފައި ވަނީ އިންޑިއާގެ ސިރަމް އިންސްޓިއިޓް އިން އުފެއްދި އޮކްސްފޯޑް އެސްޓްރަޒެނެކާގެ ކޮވިޝީލްޑް ވެކްސިން އެވެ.\n"ހުރިހާ ކަމެއް ވަނީ ހަމަޖެހިފައި އޭގެ ތެރޭގައި ރެގިއުލޭޓަރީ އެޕްރޫވަލް ވެސް އަދި ރާއްޖޭގެ ސަރުކާރުންވެސް ވަނީ ހުއްދަ ދީފައި". އިންޑިއާގެ ސަރުކާރުގެ އޮފިޝަލަކާއި ހަވާލާދީ އެ ނޫހުން ބުނެފައި ވެއެވެ.\nއެ ނޫހުން ބުނެފައި ވަނީ، އެ ވެކްސިން ހިފައިގެން ރާއްޖެ އަންނަނީ އެއާ އިންޑިއާގެ މަތިންދާ ބޯޓެއް ކަަމަށެވެ. އަދި އެ ބޯޓު ވެލާނާ އެއާޕޯޓަށް ޖައްސާނީ މާދަމާ މެންދުރު 14:00 ގައި ކަމަށް ބުނެފައި ވެއެވެ.\nއިންޑިއާ އިން ދޭން ނިންމާފައި ވަނީ ކޮވިޑް-19 ވެކްސިންގެ 100،000 ޑޯޒެވެ.\nމިކަމާއި ގުޅިގެން ދިވެހި ސަރުކާރުގެ ބަހެއް އަދި ނުލިބެ އެވެ.\nޖެނުއަރީ 19, 2021 16:59\nމިގައުމުގައި ތިބި ބޮޑުންގެ ގަޔަށް ތިޖަހާ\nޖެނުއަރީ 19, 2021 18:20\nކަލޭ ނުޖަހައިގެން ލައްކަވަރުވާނެ.\nޖެނުއަރީ 19, 2021 21:14\nމަށަކީ އެއްވެސް ބާރެއްލިބި ފަ ހުރިމީހެއްނޫން ނަމެއްގަ ވެރިކަމުހުރީ އިންޑިޔާގެ ވެކްސިނަކީ އިންސާނުން ގަޔައް ޖަހަން ކަމުދާ އެއްޗެއްތޯ ބަލަން ރާއްޖެ ތި ފޮނުވީ ވީމާ ރައްޔިތުން ސަރުކާރައް ޕު ރަސަރު ކޮއްގެން އިންޑިޔާ މީހުން ގަޔައް ފުރަތަމަ ތިޔަޖަހުވާ ދިވެހިން މީގެ ބޭނުން ނުކުރޭ އާދޭސްކުރަން އިބުރާހިމް ރައިސް\nޖެނުއަރީ 19, 2021 18:21\nނަމަނަމަ ނުޖަހާތި. އޭރުން އެ ބޭނުން އެހެން މީހަކަށް ލިބޭނީ.\nއަހަރެމެން ނުޖަހާނަން. ކަލޭމެން ބޭނުމިއްޔާ ދޭތި ޖަހާލާ\nޖެނުއަރީ 19, 2021 22:02\nބެރު ދުއްމާރި ތާޅަފިލީގަ ހަރުބީގަ ލޯނު ވެކްސިން (ޓެސްޓު މަރުހަލާގައިވާ) ގެންނަން ރީނދޫ އެންމެންދޭ. ކަލޭމެން އެންމެން ތިޖަހާ. އަހަރެމެންނާ ގައިގައިދުރު\nކޮވިޑް ފެށުނުތާ ކާރީގަ ތިހެން އިންޑިޔާ އިން ބޭހެއްވެސް ގެނައި ،އެބޭހުގެ ވާހަ ކަ ހަމަ މިނޫސްތަ ކުގަ ލިޔަފަ އޮތްވާ ދެ ކުނިން ހަމަ ތިވެ ކްސިނަށް ވެސްވަނީ.\nޖެނުއަރީ 19, 2021 17:04\nތިޔަ ވެކްސިން ޓެސްޓް ކުރަން ރާއްޖެތި ފޮނުވަނީ\nޖެނުއަރީ 19, 2021 17:06\nކުރިން ކީ ގައިމު އޮކްސްފޯރޑް ވެކްސިން ގެންނަ ވާހަކަ ދެން ކުއްލިއަކަށް ކޮން އިންޑިޔާ ވެކްސިން އެއްގެ ވާހަކައެއްމި އައީ މިތާދޭތެރެއަށް\nޖެނުއަރީ 19, 2021 17:54\nމަޗާ އެއީ އިންޑިއާއޮކްސް ފޯޑު..\nޖެނުއަރީ 19, 2021 17:55\nބަލަ ރީއްޗަށް ލިޔެފަ އެބައޮތްދޯ އޮކްސްފޯރޑޭ. މިނަށްވުރެ ޖާހިލު ވީމަ ފެންނާނީ މުޅިންވެސް އެހެން އެއްޗެހި\nމީ އޮކްސްފޯޑްގެ ވެކްސިންނޭ.. ޚަބަރު ތަފްސީލު ކިޔާލަބަލަ.\n( އިންޑިއާގެ ސިރަމް އިންސްޓިއިޓް އިން އުފެއްދި އޮކްސްފޯޑް އެސްޓްރަޒެނެކާގެ ކޮވިޝީލްޑް ވެކްސިން އެވެ.)\nޖެނުއަރީ 19, 2021 19:04\nވާނުވަ ނޭނގުނަސް ކޮމެންޓް ސެކްޝަނުގަ ގަމާރުކަން ދައްކަން ކޮމެންޓް ކުރާތި\nޖެނުއަރީ 19, 2021 17:11\nލެބްރެޓްސް.. އަވަހަށް ރަޖިސްޓްރީ ވޭ!\nޖެނުއަރީ 19, 2021 17:12\nއަހަރެމެން މީ އިންޑިއާ ޓެސްޓު ސަބްޖެކްޓްސް\nޖެނުއަރީ 19, 2021 20:14\nމިއީ ޔޫކޭގަ ވެސް ޖަހާ ބްރޭންޑް. ކޮންމެ ފިކުރެއްގެ މީހަކު ނަމަވެސް ޝުކުރުވެރި ވާންޖެހޭނެ.\nޖެނުއަރީ 19, 2021 22:05\nމިއީބއިންޑިޔާގެ ސިއްހީ އެންމެން ދެކޮޅުހަދާ ވެކްސިން. މޮޔަނުގޮވާ.\nޖެނުއަރީ 19, 2021 17:20\nމީއަނެއްކާ ދުނިޔޭގެ ސިއްޙަތު ޖަމުއްޔާއިން ހުއްދަދީފައިވާ ވެކްސިންއެއްތަ!\nނޫސްވެރިން އަޅެ މިކަން އޮޅުންފިލުވާ ދީބަލަ!\nޖެނުއަރީ 19, 2021 17:29\nނުޖަހާނަން މި ހާރުވެސް ތިވެކުސިން ޖަހާގެން އިންޑިއާގެ 4ސަތޭކަޔައްވުރެ ގިނަމީހުން އެއުޅެނީ ސިއްހީމަސްސަލަތަދިމާވެގެން ނުޖަހާނަން\nޖެނުއަރީ 19, 2021 17:57\nމަޗާ ތިޔައީ ގޯހެއް !! ތިޔައީ އަދިޝަރުތު ފުރިހަމަނުވާ ބާލިޣުވެކްސިނެއް!\nޖެނުއަރީ 19, 2021 18:01\nއެޗުޕީއޭ އިން ތިވެކްސިންގެ އެއްވެސް ރަނގަޅު މައުލޫމާތެއްނުދޭނެ ކަމުގެ ކަންބޮޑުވުން އެބައޮތް\nވަރަށްބޮޑަށް މައްސަލަޔަކީ ސަރުކާރުގެނު ފޫޒު\nޖެނުއަރީ 19, 2021 18:10\nއިންޑިއާއިން ވެކްސިނެއްއު ފައްދަންއުޅުނުކަންވެސްމިއެނގުނީ\nއިހައްދުވަހަކު. މިހާރު އެއުޅެނީ ޓެސްޓުކުރުމުގެމަރުހަލައިގަ.. ޓެސްޓުކުރަން ގެންނަނީކަމަށްވެދާނެ ؟\nޖެނުއަރީ 19, 2021 18:19\nރާއްޖެއަށް ގެންނަނީ އިންޑިއާއިން އުފެއްދިވެކްސިނެއް ނޫން. ގެންނަނީ އިނގެރޭސިވިލާތުގެ އޮކްސްފޯޑް-އެސްޓްރަޒެނެކާއިން އުފެއްދި ވެކްސިން. އެ ވެކްސިން ހަދާ އެއް ޕްލާންޓު އެއީ އިންޑިއާގައި ހުރި ދުނިޔޭގެ އެންމެ ބޮޑު ވެކްސިން އުފައްދާ ފެކްޓްރީގައި. މިއީ ޔޫކޭގައިވެސް ހުއްދަދީފައިވާ ވެކްސިނެއް.\nޖެނުއަރީ 19, 2021 18:25\nBayaku rangalhah kameh koddinas hajoo jahaathi. Vaanuvaa naygunas. Gamaaru viyas thankolheh boduvaru. Google ga jahaalabala ei kon vaccine eh thoa.\nތި ގެންނަ ބަޔަކު ފުރަމަޖެހުން އެންމެ ރަނގަޅީ!!!!\nޖެނުއަރީ 19, 2021 18:51\nޢަހަރެމެން ދިވެހިން ގެ ގަޔައް އިންޑިޔާ ވެކްސިން ޖެހުމަށް ފަހު ނިކުންނަ ނަތީޖާ އެއް ބެލުމަށް ފަހު އިންޑިޔާ މީހުން ވެކްސިން ޖެހުމަށް އޮތީ.\nޖެނުއަރީ 19, 2021 18:52\nފުރަތަމަ އިންޑިއާގެ ރައްޔިތުންނަށް ދިނުން ގޯހީބާ\nތިޔަ ވެކްސިން ޓެސްޓް ތައް ފުރިހަމައެއް ނުކުރޭ. ތިޔައީ ރާއްޖޭގަ ކުރިން ޓެސްޓްކުރަން އުޅުނު ވެކްސިން. މިހާރު ވެސް އެއުޅެނީޓެސްޓް ކުރަން. ނަން ނޯޓް އެކުރުވަނީ އެހެންވެ. ދުނިޔޭގެ ހުރިހާ ގައުމެއްގަ ވެސް ޓެސްޓަށް ވެކްސިން ދެނީ އެކަމަށް އެދޭފަރާތްތަކަށް . ކުރިން ބޭރު ކޮށްލީމަ އަނެއްކާ ވެސް ދިވެހި ބައްލަތަކަށް ޓެސްޓް ކުރަން ވެކްސިން ތިޔަގެންނަނީ. އިންޑިޔާ އަކުވެސް ތަރުހީބެއް ތިޔަ ވެކްސިނަކަށް ނެތް ގިނަމބަޔަކު ތިޔަ ވެކްސިންދިގެން ބަލިވެފަވޭ.\nޖެނުއަރީ 19, 2021 19:08\nމިޢީ އިންޑިއާއިން އުފެއްދި ވެކްސިނެއްނޫން. އޮކްސްފޯޑް އެސްޓްރަޒެނެކާގެ ކޮވިޝީލްޑް އަކީ އޮކްސްފޯޑްގެ ވެކްސިން. މީގެ ޑޯޒް ތައް އުފައްދަނީ އިންޑިއާއިން. އިންޑިއާގެ ބޭސްއުފައްދާ ކުންފުނި ތަކުން. މީގެ ކުރިންވެސް މިކުންފުނި ތަކުން އުފައްދާ އެތަކެއް އެއްޗެއް ދިވެއްސެއްވިއްޔާ ބޭނުން ކުރެވިފަ ހުންނާނި. މިހާރު މާ އަމައްޔާތް ވެގެން މިއުޅެނި.\nޖެނުއަރީ 19, 2021 19:22\nހުރިހާކަމަކާވެސް ކޯޅޭތި ބޯގޯސް ދިވެހިން\nޖެނުއަރީ 19, 2021 19:24\nއެމްޑިޕީ މަރުމޯލުތައް ގަޔައް ތިޔަޖަހާ ތިޔަޖަހާގެންވެސް މައިތިރިވޭތޯބަލަން\nޖެނުއަރީ 19, 2021 19:37\nކޮވިޝީލްޑަކީ އިންޑިއާގެ ވެކްސިން އެއް ނޫން އެއީ އޮކްސް ފޯޑުގެ ވެކްސިން. އިންޑިއާގެ ވެކްސިން އަށް ކިޔަނީ ކޮވެކްސިން.\nޖެނުއަރީ 19, 2021 19:46\nއިދިކޮޅު ވަރަށް ކަޑަވާނެދޯ !\nޖެނުއަރީ 19, 2021 19:48\nއިންޑިއާގައި މިވެކްސިން ޓެސްޓްކުރަން ވެކްސިން ޖެހި މިނިސްޓަރަކު މަރުވި ވާހަކަ ނޫސްތަކުގައި ޖަހާފައި މީގެކުރިން އޮތް\nޖެނުއަރީ 19, 2021 19:59\nތިއަށް ކިޔަންވީ ލޯކަލް ކައުންސިލް ވެކްސިން އޭ\nޖެނުއަރީ 19, 2021 20:07\nތި ފުރަތަމަ ޖަހާ ޓެސްޓު ކުރަންވީ މިބަލިމަޑުކަމުގަ މި ޤައުމު ދިރުވާލި ނުބައި ވެރިންގެ ގަޔަށް!\nޖެނުއަރީ 19, 2021 20:16\nއިންޑިޔާ އިން ވެކްސިން ގެނާމަ ކަޑަ އެކަމް ބޭސްފަރުވާކުރަން އިޑިޔާއަށްދާން އޯކޭ. މިހުންނަނީ ދިވެހިންގެ ވިސުނުން ހުންނަ ގޮތަ\nޖެނުއަރީ 19, 2021 20:26\nރައްޔިތުންނޭ ވަރަށް ހޭލުންތެރިވޭ...ދިވެހި ސަރުކާރުން ރައްޔިތުންނަ އަންގާނުލާ އިންޑިޔާގެ ވެކްސިންގެނެސް އަހަރެމެން ނިކަމެތި ރައްޔިތުންގެ ގަޔަށްޖަހަންމިއުޅެނީ..ހޮސްޕިޓާތަކުން ފަރުވާހޯދަން އެނދުމަތިކޮއްފަތިބޭ މީހުންގެ ގަޔަށްޖަހާފާނެ ތިވެކްސިން..ޑޮކްޓަރުން ނަރުހުންގެތެރޭގަ ގިނައީ އިންޑިއާމީހުން...އެމީހުން އަހަރެމެން ދިވެހިންގެ ގަޔަށް ތިއެއްޗެނުޖަހާނެކަން ކިހިނެޔަގީންކުރާނީ...ވަރަށް ބިރުވެރި🤯🤯🤯\nޖެނުއަރީ 19, 2021 20:37\nޗައިނާ ވެކްސިން ނަމަނަމަ ނުގެންނާތި. އޭގެ އެފިކަސީ ހުރީ %50 ގައި. ބޭސް އުފައްދަން އިންޑިއާ ވަރެއް ނޯންނާނެ.\nޖެނުއަރީ 19, 2021 20:38\nމިއީ އިންޑިޔާއިން އުފެއްދި ވެކްސިނެއްނޫން! މިއީ އޮކްސްފޯޑުގެ ވެކްސިން! މި ވެކްސިން ތައްޔާރުކުރަނީ އިންޑިޔާގަ! ދުނިޔޭގެ ގިނަ ވެކްސިންއަދި ބޭސް ތައްޔާރުކުރަނީ އިންޑިޔާގައި! އެއީ މަސައްކަތުގެ އަގުހެއޮ ވެފައި ޓެކްނިކަލް މީހުން ގިނަވީމައި އަގުހެއޮކޮށް އިނޑިޔާގެ ކާރުޚާނާތަކުގައި ތައްޔާރުކުރެވޭތީ ކުރާކަމެއް! މިފަދަ ޚައްސާސް ދަނޑިވަޅުގައި ވަގުތު ނޫހަށް ކިތަންމެ ތާއީދު ކުރިޔަސް، މަށަކަށް މީގެ ހެޑްލައިން ކަމަކު ނުދޭ! މީގެ ސަބަބުން ނުުބައި ނަތީޖާއެއް ނުކުމެދާނެ! ޕްލީސް ޗޭންޖް.\nޖެނުއަރީ 20, 2021 06:42\nޕެނަޑޯލަކީވެސް އިންޑިޔާއިން އުފެއްދި ބޭހެއްނޫން..އެކަމަކު ރާއްޖެއައްގެންނަނީ ޕެނަޑޯލްގެ އިންޑިޔާގަ އުފައްދާފަ ހުރި ވައްތަރު. އޭގެ ކޮލިޓީ ޔޫރަޕުގަ އުފައްދާފަ ހުންނަ ޕެނަޑޯލައްވުރެ ދެރަކަން އިނގޭ. ވީމާ އޮކުސްފޯޑުގެ ވެކްސިންވެސް އިންޑިޔާއިން އުފައްދައިގެން ދޭން އުޅެނީ އަދި އެއީ ރައްކާތެރިއެއްޗެއްނޫން.\nޖެނުއަރީ 19, 2021 21:23\nތިޔަވެކުސިނަކީ އިންޑިއާއިން އަޖުމަބަލަން ދިވެހިންގަޔަށް ޖަހަންދޭވެކުސިނެއް ތިޔަވެކުސިން ފުރަތަމަ ހުރިހާދިވެހިންގެ ކުރިމަތީ ސޯލިހުއާއި އަންނިގަޔަށް ޖަހަން އެޗުޕީއޭއަށްގޮވާލަން.\nތިޔަވެކުސިނަކީ އިންޑިއާއިން އަޖުމަބަލަން ދިވެހިންގަޔަށް ޖަހަންދޭވެކުސިނެއް ތިޔަވެކުސިން ފުރަތަމަ ހުރިހާދިވެތހިންގެ ކުރިމަތީ ސޯލިހުއާއި އަންނިގަޔަށް ޖަހަން އެޗުޕީއޭއަށްގޮވާލަން.\nޖެނުއަރީ 19, 2021 22:14\nއިންޑިޔާގައި ވެކްސިން ދިން 447 މީހުންނަށް ސިއްހީ މައްސަލަތައް\nއިންޑިޔާގައި ވެކްސިން ދިން މީހުންގެ ތެރެއިން 447 މީހުންގެ ފަރާތުން ސައިޑް އެފެކްޓް ނުވަތަ ސިއްހީ މައްސަލަތައް ފާހަގަ ކުރެވިއްޖެއެވެ.\nއިންޑިޔާގައި ކޮވިޑުން ރައްކާތެރިވުމަށް ހިންގަމުންދާ ވެކްސިން ކެމްޕޭނުގެ ދަށުން 200،000 އަށް ވުރެ ގިނަ މީހުންނަށް މިހާތަނަށް ވެކްސިން ދީފައިވާއިރު، ސައިޑް އެފެކްޓް ފެނުނު 447 ކޭސް ރިޕޯޓް ކޮށްފައިވެއެވެ.\n"ވެކްސިނަށް ސައިޑް އެފެކްޓް ފެނުނު 447 ކޭސް ހުށައަޅައިފައިވާއިރު، ތިން މީހަކު ވަނީ ހާލު ދެރަވެ ހޮސްޕިޓަލުގައި އެޑްމިޓްކޮށްފަ." އިންޑިޔާގެ ހެލްތު މިނިސްޓްރީގެ ފަރާތުން މިނިސްޓްރީގެ ސެކްރެޓަރީ މަނޯހަރު އަގްނާނީ ބުނެފައިވެއެވެ.\nމިހާދިސާ އާއިގުޅިގެން ގްލޯބަލް ހެލްތު އެންޑް ބައޯއެތިކްސް ރިސަރޗާ، އާނަންތު ބާން ބުނެފައިވަނީ، "ގިނަ ބަޔަކަށް ވެކްސިން ދެމުން ދާއިރު، ވެކްސިނުގެ ނޭދެވޭ އަސަރު ކުރާތަން ފެނުމަކީ ނާދިރު ކަމެއް ނޫން ކަމަށާއި ނަމަވެސް އިންޑިޔާގެ ބަހާރަތު ބަޔޯޓެކް ކުންފުނިން އުފައްދާފައިވާ ކޯވެކްސިންގެ ރައްކާތެރިކަން ހާމަ ކުރުމަށްފަހު ވެކްސިން ދޭން ފެށި ނަމަ ރަނގަޅު ވީސް"ކަމަށެވެ.\nއިންޑިޔާގައި ކޮވިޑުން ރައްކާތެރިވުމަށް ތައްޔާރުކުރެވިފައިވާ ވެކްސިންގެ ސައިޑް އެފެކްޓް ކޭސް ތަކެއް ހުށައެޅިފައިވާއިރު، މީގެ ކުރިން ނޯވޭ އިން ވެސް ވަނީ ކޮވިޑުން ރައްކާތެރިވުމަށް ތައްޔާރުކޮށްފައިވާ ވެކްސިންގެ ސައިޑް އެފެކްޓް ކޭސްތަކެއް ފެނިފައިވެއެވެ\nޖެނުއަރީ 19, 2021 22:17\nތި ވެކްސިން އަށް އެއްމެ ފާޑު ކިޔާ މީހުން ތި ނުޖެހިގެން ކިޔުގަޖެހި، މާރާމާރީ ނުހިންގާފިއްޔާވެސް ނަސީބެއް.\nޖެނުއަރީ 19, 2021 22:28\nމަރުވިޔަސް އިންޑިޔާ ވެކްސިން ނުޖެހޭނެ\nޖެނުއަރީ 19, 2021 23:43\nތިޔަ ވެކްސިން އަހަންނާ އަހަރެންގެ ޢާއިލާއަށް އިންޝާ ﷲ ނުޖަހާނަން. އަހަރަމެންނަކީ ޓެސްޓުކުރާ ލެބޯރޭޓަރީ މީދާތަކެއްނޫން.\nޖެނުއަރީ 20, 2021 03:46\nސަރު ކާރުން ތިޔަނުދޭން އުޅެންވީ އޭރަށް ތިޔަ ފަހަތުން ހޯދަންވެސް ދުވާނެ ނުދިނިއްޔަ ގޯސްވެސް ވާނެ އަހަރެމެން ތިޔަ ޖަހާފާނަމޭ ބޭނުން ނުވާ މީހުން ތިބެބަލަ\nޖެނުއަރީ 20, 2021 06:55\nޢިންޑިއާއިން ގެންނަ ކޮވިޑް 19 ވެކްސިން ގޯސް.. އެކަމު އިންޑިއާ ޑޮކްޓަރުންނާއި ނަރުހުން އޯކޭ...އިންޑިއާއަށްގޮސް ޑޮކްޓަރައް ދެއްކުން އޯކޭ.. އިންޑިއާ ދެކި ކިތަންމެ ރުޅިއެއް އަޔަސް ޖެހޭނީ އެވެކްސިން ޖަހަން ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ... އެވެކްސިން ނުޖަހަންޏާ މާފުށި ގޮޅީގަ އޮންނާނެ ކޮވިޑް 19ގެ ވަރައް ހާއްސަ ވެކްސިނެއް އެޖަހާ... ދެން އަތްޖަހާ....\nޖެނުއަރީ 20, 2021 07:38\nފުރަތަމާއިނުންވެސް މިއުޅޭ ކެނެރީގެ އަޅުކަލޭގެ ގަޔަށް ޖަހާ\nޖެނުއަރީ 20, 2021 07:44\nކިޑްނީ ފެއިލްކޮށްލާ އެއްޗެއް! ދަރިންނޭ ތިޔަ އެތި ނުޖަހާތި!\nޖެނުއަރީ 20, 2021 07:46\nކަނީރޫ ކަލޭވެސް ނުޖަހާނެ\nޖެނުއަރީ 20, 2021 08:57\nނަސީދު އާއި ރައިސް ގަޔަށް ފުރަތަމަ ޖަހާ\nޖެނުއަރީ 20, 2021 10:08\nމިރާއްޖޭގެރައްއިތުން ނަކީ އިންޑިޔާގެ ޓެސްޓް ލެބުގައި އުޅޭ މައުސްތަކެތްތަ ތިވެއްކްސިން ފުރަތަމަޖަހާ ހުރިހާ މަޖިލިސްމެންބަރުންގަޔައް ދެން ވެރިމީހާ އޭގެފަހުން ސޮޓޭޓް މިނިސްޓަރުން ދެން ޕާޓީގައި އުޅޭ ވެރިން ކަރައްޕްޓް މީހުންކަޔައް އޭރުން ގައުމް ދެންއޮތް ޖީލް އޯކޭވާނެ


Dr. Jameel MDP gai hunnevi nama vazeefaa eh libeyne: Nizar - AO News\nއެމްޑީޕީގައި ހުންނެވިނަމަ ޑރ.މުހައްމަދު ޖަމީލު އަށްވެސް ވަޒީފާއެއް ލިބޭނެކަމަށް, ކުރިއަށް އޮތް ލޯކަލް ކައުންސިލް އިންތިހާބުގައި އައްޑޫ ސިޓީ މޭޔަރުކަމަށް ވާދަކުރައްވާ އަލީ ނިޒާރު ވިދާޅުވެއްޖެއެެވެ.\nނިޒާރު މިހެން ވިދާޅުވީ އެމްޑީޕީ އަށް ވެރިކަން ލިބޭ ކޮންމެ ފަހަރަކު ދިރިއުޅުން ވޭނަކަށްވާ ކަމަށާއި ލައްކަދުވަހު އުޒުރުދެއްކެވިއްޖެކަމަށް ވިދާޅުވެ ޑރ.ޖަމީލް ދެއްކެވި ވާހަކަތަކާއި ގުޅިގެންނެވެ.\nމިއަދު ޑރ.ޖަމީލް ކުރެއްވި ޓުވިޓެއްގައި ވިދާޅުވީ ދިވެހިންނަށް ދެ ފިކުރުގެ ތަފާތު ސާފުވެއްޖެކަމަށާއި ވެރިކަން ލިބޭ ކޮންމެ ފަހަރަކު އުޅޭ ގޮތުން މިނިވަންކަން ގެއްލި ދަރަނި ބޮޑުވެ ދރިއުޅުން ވޭނަކަށްވާކަމަށެވެ. އަދި ދިވެހިންނަށް ރަނގަޅީ ބްރިޖް އަޅާ ތަރައްޤީކޮށް ބައެއްގެ ފައިބުޑަށް ނުވެއްޓުންކަމަށް ޑރ.ޖަމީލްވަނީ ވިދާޅުވެފައެވެ.\nމި ވާހަކަތަކަށް ރައްދު ދެއްވަމުން ނިޒާރު ކުރެއްވި ޓުވިޓްގައި ވަނީ ނިކަމެތި ހާލުގައި ނުހުންނަވާ ރަށަށް ދުރުވެ ދަނޑުވެރިކަން ކުރެއްވުމަށް ގޮވާލާފައެވެ. “އެމްޑީޕީގައި ހުންނެވިނަމަ މަނިކުފާނަށް ވަޒީފާއެއް ލިބޭނެ. ނިކަމެތި ހާލުގައި ނުހުންނަވާ ރަށަށް ދުރުވެ ދަނޑުވެރިކަން ކުރައްވާ. އަޅުގަނޑުވެސް މި ކުރަނީ އެ މަސައްކަތް” ނިޒާރުގެ ޓުވިޓްގައި ވިދާޅުވިއެވެ.\nހިތަދޫ ޕޯޓުގެ މުވައްޒަފު ވަކިކުރި މައްސަލަ އާއި ގުޅިގެން ނިޒާރުގެ ކަންބޮޑުވުންތައް ރައީސްއަށް


REPORT: Male magu thakuga hingaafa ulhey goiy hadhanee?\nފޮޓޯ: ޝުއައިބް މުހައްމަދު އިގްބާލް، ރާއްޖެ.އެމްވީ\n26 ސެޕްޓެމްބަރ 20194ކޮމެންޓް\nމާލޭ މަގުތަކުގައި ހިނގާފައި އުޅޭ ގޮތް ހަދަނީ؟\nމާލޭގެ ބައެއް ސަރަހައްދުތަކުގައި ފައިމަގުގައި އުޅޭ ގޮތް ހެދުމަށް މާލެ ސިޓީ ކައުންސިލުން މަސައްކަތް ކުރާ ވާހަކަ އިވުމާއެކު އާއްމުން ދިޔައީ އެކި ގޮތްގޮތަށް ހިޔާލު ފާޅުކުރަމުންނެވެ.\nއެއް ބަޔަކު ބުނަނީ މާލޭގައި ހިނގާފައި އުޅުމަކީ ކުރެވޭނެ ކަމެއް ނޫން ކަމަށެވެ. އަދި އެއީ މާލޭގައި ބޮޑުވެފައިވާ ޓްރެފިކް މައްސަލައަށް ދާއިމީ ހައްލަކަށް ނުވާނެ ކަމަށް އެމީހުން ދެކެ އެވެ.\nމާލެއަކީ، މު ޅިދުނިޔޭގައި ވެސް އެންމެ ބޮޑު އާބާދީއެެއް އެންމެ ކުޑަ ސަރަހައްދެއްގައި ދިރިއުޅޭ ސިޓީއަށް ވާއިރު، މާލޭގެ ތޮއްޖެހިފައިވާ ޓްރެފިކަށް މި ވަނީ އަވަސް، ދާއިމީ ހައްލެއް ބޭނުންވެފަ އެވެ.\nހިނގާފައި އުޅޭ ގޮތް ހެދުމަކީ ޓްރެފިކަށް އޮތް ހައްލެއްތަ؟\nމާލޭގެ ބައެއް ސަރަހައްދުތަކުގައި ފައިމަގުގައި އުޅެވޭ ގޮތް ހެދުމުން އެކަމުގެ ފައިދާ އެންމެންނަށް ވެސް ކުރާނެ ކަމަށް މާލެ ސިޓީ ކައުންސިލްގެ މޭޔަރު ޝިފާ މުޙައްމަދު ވިދާޅުވި އެވެ.\nސީއެންއެމް އަށް ދެއްވި އިންޓަވިއު އެއްގައި ޝިފާ ވިދާޅުވީ މުޅި މާލޭގައި ދާއިމީ ގޮތެއްގައި ހިނގާފައި އުޅޭ ގޮތް ހެދުމަށް ކައުންސިލުން ނުވިސްނާ ކަމަށެވެ. ނަމަވެސް މާލޭގެ ބައެއް ސަރަހައްދުތަކުގައި ކައިރި ތަންތަނަށް ހިނގާފައި ދާން ޖެހޭ ގޮތް ހެދުމަށް ވިސްނާ ކަމަށެވެ.\nމިސާލަކަށް ބޭންކް އޮފް މޯލްޑިވްސް ކުރިމަތީގައި އޮންނަ ޕާކިން ޒޯނުގައި ޕާކުކޮށްފައި ތަންކޮޅަކަށް ހިނގާލާފައި ބޭންކާ ހަމައަށް ދާ ނަމަ މަޖީދީމަގުގައި ޕާކުކުރާ ސައިކަލު ތޮއްޖެހުން ކުޑަވާނެ އެވެ.\nޕަބްލިކް ޓްރާންސްޕޯޓު މާލެއަށް ފުޅާ ކުރެވޭނެ ގޮތް ވުމަކީ ވެސް ޓްރެފިކަށް ލިބޭނެ ލުޔަކަށް ވާނެ އެވެ. މާލޭގެ ހުރިހާ ހިސާބެއްގައި ބަސް ސްޓޮޕެއް ނުބެހެއްޓޭނެ އެވެ. ބަސް ސްޓޮޕާ ހަމައަށް ހިނގާލާފައި ދާން ޖެހުމުން ކުދިން ގޯޅިތަކަށް ކޮންމެވެސް ވަރަކަށް ލުއި ލިބިގެން ދާނެ އެވެ.\nސްކޫލު ދަރިވަރުން ސްކޫލުން ނިމޭ ގަޑިއަކީ މާލޭގެ މަގުތަކުގައި އެންމެ ބާރު ބޮޑުވާ އެއް ގަޑި އެވެ. ސްކޫލު ދޮށަށް ކުދިން ބަލައި ސައިކަލުގައި ދިޔުމުން މަގުތައް ފުރެ އެވެ. މިކަމަށް ވެސް އޮތް ހައްލަކީ ދުރުގައި ސައިކަލު ޕާކުކޮށްފައި ހިނގާފައި ސްކޫލާ ހަމައަށް ދިޔުމެވެ.\nތިމާވެށީގެ ފައިދާ އާއި ސިއްހީ ފައިދާ\nވެހިކަލުތަކުން ބޭރު ކުރާ ދުމުގެ ސަބަބުން ތިމާވެއްޓަށް ކުރާ ނޭދެވޭ އަސަރުތަކުގެ ވާހަކަ ދައްކާ އިރު، އުޅަނދުތަކާ ދުރުވެ، ހިނގާފައި އުޅެން ފެށުމަކީ މުހިއްމު ކަމެކެވެ.\nމޭޔަރު ޝިފާ ވިދާޅުވީ ބައިނަލްއަގްވާމީ މުއާހަދާތަކުގައި ސޮއިކޮށްގެން ތިބޭއިރު، އެކަން އަމަލުން ދައްކަން ޖެހޭ ކަމަށެވެ. ކުޑަ ވަގުތުކޮޅަކަށް ވެސް ވެހިކަލްތަކުން ބޭރު ކުރާ ދުން މަދުވެއްޖެ ނަމަ ތިމާވެއްޓަށް ލިބޭ ގެއްލުން ކުޑަވާނެ އެވެ.\nތިމާވެށީގެ އިތުރުން ސިއްހީ ފައިދާތައް ހޯދުމަށް ވެސް ހިނގާފައި އުޅުން މުހިއްމެވެ. ސައިކަލުގައި ގިނަ ވަގުތު އިށީނގެދެން އިނުމުން މައިބަދައަށް އަސަރުކުރެ އެވެ.\nބުރަކަށްޓަށް ތަދުވުމާއި، މާބޮޑަށް ބަރުދަން އިތުރުވުމުގެ ސަބަބެއް ކަމުގައި ވެސް މިކަން ވެއެވެ. އެހެންކަމުން ޓްރެފިކަށް ލުއިވުމާއި، ތިމާވެއްޓަށް ފައިދާވުމުގެ އިތުރުން، އަމިއްލަ ސިއްހަތަށް ވެސް ފައިދާ ކުރާނީ ހިނގާފައި އުޅުމުންނެވެ.\nހިނގާފައި އުޅޭ ދިމާވާ އުނދަގޫތައް\nބައެއް މީހުންނަކީ ސިއްހީ ސަބަބުތަކާ ހެދި ހިނގާފައި އުޅެން އުނދަގޫވާ މީހުންނެވެ. އޭގެ އިތުރުން އުމުރުން ދުވަސްވީ މީހުންނަށް ވެސް ދުރަށް ހިނގުން، ނުވަތަ އަބަދު ހިނގާފައި އުޅުމަކީ ދައްޗަކަށް ވެދާނެ އެވެ.\nގަޑި ޖެހުމުގެ މައްސަލައަށް އޮތް ހައްލަކީ ވެސް ހިނގާފައި ނޫޅުން ކަމަށް ދެކޭ މީހުން އުޅެ އެވެ. އޮފީހާއި ސްކޫލަށް ގަޑި ނެޖުހި ދިޔުމަށް އެފަދަ ފަރާތްތަކަށް ސައިކަލު ވަރަށް މުހިއްމެވެ.\nއެހެންވެ، މާލޭގެ ބައެއް ސަރަހައްދުތަކުގައި ހިނގާފައި އުޅޭ ގޮތް ހެދުމަށް ވިސްނަމުން ދާއިރު، އެފަދަ ފަރާތްތަކަށް އުނދަގޫ ނުވާނެ ފަދަ ގޮތަކަށް އުސޫލެއް ކަނޑައަޅަން ޖެހޭނެ އެވެ.\nމިއީ ދާއިމީ ގޮތެއްގައި ކުރެވިދާނެ ކަމެއްތަ؟\nމީގެ ކުރިން މާލެ ސިޓީ ކައުންސިލުން ވަނީ މާލޭގެ ބައެއް މަގުތައް ކޮންމެ ހުކުރު ދުވަހަކު ބަންދު ކުރާ ގޮތަށް ނިންމާފަ އެވެ. އަދި މަހަކު އެއް ފަހަރު ފައިމަގުގައި އުޅޭ ދުވަހެއް ކަނޑައެޅުމަށް ވެސް ވިސްނި އެވެ.\nއެކަމަކު އެކަންކަން ފުރިހަމައަށް ތަންފީޒުވެގެންދާ މަންޒަރެއް ނުފެނެ އެވެ. މާލޭގެ ބައެއް ސަރަހައްދުތައް ހިނާގައި އުޅޭ ގޮތް ހެދުމަށް ވިސްނަމުން ދާއިރު، އެކަން ދާއިމީ ގޮތެއްގައި ކުރެވޭނެ ގޮތްތައް ހޯދަން ޖެހެ އެވެ.\nހިނގާފައި ދާން ޖެހޭ ސަރަހައްދުތައް ހިމެނޭ ހިސާބުގަނޑގައި ގިނަ ވެހިކަލަށް ޕާކު ކުރެވޭނެ ފަދަ ރަނގަޅު ޒޯނެއް ނެތި އެކަން ވާނެ ކަމަކަށް ނުބެލެވެ އެވެ.\nމާލޭ ސިޓީ ކައުންސިލް މާލެ މަގުތައް\nހެޔޮނުވަާނެ މާލޭގަ ގިނަ ދުވަސް ވެފައި ވާ އުޅަނދު ތައް ނައްތާލަބަލަ\nހުރިހާ މިނިސްޓަރުންނާއި ސަރުކާރުގެ އިސްވެރިންނާއި ޝިފާވެސް އެގޮތަށް އަމަލްކުރާނަމަ އޯކޭ.\nއެންމެ ބޮޑު މައްސަލައަކީ މަދަރުސާއަށް ގެންދާ ބަރު ދަބަސް. ހިނގާލާފަ ދާކަށް އުނދަގުލެއްނޫން.. އެކަމަކު ދަބަސް ބަރުކަމުން އެބަޖެހޭ ދުއްވާ އެއްޗަކަށް އަރަން. ކުރީގަ ވިއްޔާ ގްރޭޑް-8 ދިޔައީމަ އިންޓަވަލްއަށް ގެއަށް އާދެވޭ.އެހެންވެ ހެނދުނު ގެންދާނީ އިންޓަވަލް ކުރީގެ ފޮތްތައް. އިންޓަރވަލް އަށް އައިސްފަ އިންޓަވަލްފަހުގެ ފޮތްތައް ގެންދާނީ. ހިނގާގޮތް ހެދުން ރަގަޅު. އެކަމަކު ދަބަސް ކަންތަކާ ކޮންމެވެސް ހައްލެއްބޭނުން.


Final ah dhaanee kon baeh?\nރާއްޖޭގެ ގައުމީ ޓީމް\nފައިނަލަށް ދާނީ ކޮން ބައެއް؟\n11 އޮކްޓޯބަރ 2021 - 09:17:02\nސާފް ޗެމްޕިއަންޝިޕްގެ ލީގު ބުރުގެ ފަހު މެޗުތައް ބުދަ ދުވަހު ކުޅޭއިރު، އެ ދުވަހު ކުޅޭ ހަތަރު ޓީމަށްވެސް މުބާރާތުގެ ފައިނަލުގެ ފުރުސަތު އެބައޮތެވެ. މުބާރާތުން ކަޓާފައިވަނީ ލަންކާ އެކަންޏެވެ.\nމުބާރާތުގައި ލީގު ބުރުގައި އަށް މެޗު ކުޅެފައިވާއިރު، ޓޭބަލުގެ އެއްވަނައިގަ އޮތީ ރާއްޖެއެވެ. އެއީ ރާއްޖެ ކުޅުނު ތިން މެޗުގެ ތެރެއިން ދެ މެޗުން މޮޅުވެގެންނެވެ. ރާއްޖެ ބަލިވީ ނޭޕާލު އަތުންނެވެ. ނޭޕާލު އޮތީ ޓޭބަލްގެ ދެވަނައިގައެވެ. އެ ޓީމުންވެސްވަނީ ތިން މެޗުގެ ތެރެއިން ދެ މެޗު ކާމިޔާބުކޮށްފައެވެ.\nރާއްޖެއަށް ފައިނަލަށް ދެވޭނީ ކިހިނެތް؟\nމި ވަގުތު ޓޭބަލްގެ އެއްވަނަ މަގާމުގައި އޮތް ދިވެހިރާއްޖެއަށް ފައިނަލަށް ދިޔުމަށް ބޭނުންވަނީ އެންމެ ޕޮއިންޓެކެވެ. ފަހު މެޗުގައި އިންޑިޔާ އަތުން ބަލިނުވެ ފަރުޖައްސާލެވިއްޖެނަމަ ރާއްޖެ އެއް ކޮޅުން ފައިނަލް ކުޅޭނެއެވެ. އިންޑިޔާއަށް ފައިނަލުން ފުރުސަތު އޮތް ހަމަ އެކަނި ގޮތަކީ ފަހު މެޗުގައި ރާއްޖެ ބަލިކުރުމެވެ. އެއީ އިންޑިޔާއަށް މިހާރު ލިބިފައިވަނީ ފަސް ޕޮއިންޓް ކަމަށްވެފައި، ރާއްޖެއާ ނޭޕާލުން މިހާރުވެސް ހަ ޕޮއިންޓް ހަމަކޮށްފައިވާތީއެވެ.\nރާއްޖެއާ އިންޑިޔާ މެޗު އެއްވަރުވެއްޖެނަމަ އިންޑިޔާއަށް ލިބޭނީ ޖުމްލަ ހަ ޕޮއިންޓެވެ. ރާއްޖެއަށް ހަތް ޕޮއިންޓެވެ. އޭނގެ ކުރިން ބުދަ ދުވަހު ހަވީރު ކުޅޭ މެޗުން ނޭޕާލަށް ޕޮއިންޓެއް ލިބިއްޖެ ނަމަ އެ ޓީމަށްވެސް ހަތް ޕޮއިންޓް ލިބޭނެއެވެ. ނޭޕާލު ބަލިވެއްޖެނަމަ ބަންގްލަދޭޝްއަށް ހަތް ޕޮއިންޓް ލިބޭނެއެވެ.\nނޭޕާލަށްވެސް ފައިނަލުން ޖާގައެއް ހޯދުމަށް ބޭނުންވަނީ އެންމެ ޕޮއިންޓެކެވެ. ބަންގްލަދޭޝް މެޗު އެއްވަރު ކޮށްލައިގެން ނޭޕާލަށް ފައިނަލަށް ދެވޭނެއެވެ. ބަންގްލަދޭޝްއަށް އޮތް ހަމައެކަނި މަގަކީ ނޭޕާލު ބަލިކުރުމެވެ. އިންޑިޔާއަށްވެސް އޮތް ހަމަ އެކަނި މަގަކީ ރާއްޖެ ބަލިކުރުމެވެ. ލީގު އުސޫލުން މުބާރާތް ރާވާފައި އޮތް ނަމަވެސް ކަން ދިމާކުރި ގޮތުން މިހާރު މިއޮތީ ހަތަރު ޓީމުގެ މެދުގައި ސެމީއެއް ކުޅެވޭހެން ހީވާ ކަހަލަ ގޮތަކަށެވެ. މުބާރާތުގެ ފައިނަލް މެޗު ކުޅޭނީ މި މަހުގެ ސޯޅަވަނަ ދުވަހުގެ ރޭއެވެ.


Dhivehi beys'verikan kuri'eruvumaa gulhey mahaasinthaa fashaifi Dhivehi beys'verikan kuri'eruvumaa gulhey mahaasinthaa fashaifi\nދިވެހި ބޭސްވެރިކަން ކުރިއެރުވުމާގުޅޭ މަހާސިންތާ ފަށައިފި\nދިވެހި ބޭސްވެރިކަން ކުރިއެރުވުމާގުޅޭ މަހާސިންތާ، ރައީސް ފައްތަވައިދެއްވަނީ-ފޮޓޯ:\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިހް-\nދިވެހި ބޭސްވެރިކަމާއި އޯލްޓަރނޭޓިވް މެޑިސިންގ ކުރިއެރުވުމާ ގުޅޭ މަހާސިންތާ ފަށައިފިއެވެ.\nހޮޓެލް ޖެންގައި ކުރިއަށްދާ މި މަހާސިންތާ ރަސްމީކޮށް ފަށްޓަވައިދެއްވީ ރަައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙެވެ.\nދިވެހި ބޭސްވެރިކަމާއި އޯލްޓަރނޭޓިވް މެޑިސިންގ ކުރިއެރުވުމާ ގުޅޭ މަހާސިންތާއަކީ ސަރުކާރުގެ ފުރަތަމަ 100 ދުވަހުގެ ތެރޭގައި ސިއްހީ ދާއިރާއިން ފުރިހަމަ ކުރުމަށް ވަޢުދުވެފައިވާ ކަންތައްތަކުގެ ތެރޭގައި ހިމެނޭ ކަމެކެވެ. މިފަދަ މަހާސިންތާއެއް ބޭއްވުމުގެ މަޤުސަދަކީ ދިވެހި ބޭސްވެރިކަމާއި 'އޯލްޓަނޭޓިވް މެޑިސިންގ' ދިރުވާ އާލާކޮށް ކުރިއެރުވުން ކަމަށް ހެލްތް މިނިސްޓްރީން ބުނެއެވެ.\nމި މަހާސިންތާ ފެށުމުގެ ގޮތުން ބޭއްވި ރަސްމިއްޔާތުގައި ވާހަކަފުޅު ދައްކަވަމުން ހެލްތް މިނިސްޓަރ ޢަބްދުﷲ އަމީން ވިދާޅުވީ، ޑޮކްޓަރީބޭހާއެކު ދިވެހި ބޭހަށް އޮންނަ މަޤުބޫލުކަން ކުޑަވެ، ދިވެހި ބޭސް ބޭނުންކުރާ މީހުންގެ އަދަދު މަދުވިނަމަވެސް، ދިވެހި ބޭސްވެރިކަމަކީ އަދިވެސް ރާއްޖޭގެ ސިއްހީ ނިޒާމުގައި މުހިއްމު ދައުރެއް އަދާކުރާ އެއްޗެއްކަމަށެވެ. އަދި މިފަދަ މަހާސިންތާއެއްގެ ސަބަބުން ދިވެހި ބޭސްވެރިކަން ދިރުވާ އާލާކުރުމަށާއި، އެ ދާއިރާއަށް ކުރިއެރުވުމަށް އިތުރު ފުރުޞަތުތަކެއް ލިބިގެންދާނެކަމަށެވެ.\nދިވެހި ބޭސްވެރިކަމަކީ ދިވެހި ވަންތަކަމުގެ އެއް ރަމްޒުކަން ފާހަގަކުރައްވާ ހެލްތް މިނިސްޓަރ ވިދާޅުވީ، ދިވެހި ބޭސްވެރިކަމާގުޅުންހުރި ލިޔެކިޔުންތައް އެންމެ އެކަށީގެންވާ ގޮތުގައި ރައްކާތެރިކުރެވިނެތުމަކީ މިދާއިރާއަށް ލިބިފައިވާ ވަރަށް ބޮޑު ހީނަރުކަމެއްކަމަށެވެ. އަދި މިއީ އަލުން ދިރާސާކުރަންޖެހޭ ކަމެއްކަމަށާއި، ދިވެހި ބޭސްވެރިކަމުގެ ޢިލްމު ކުރިއަށްނެރެ، ސިއްހީ ދާއިރާ ހަރުދަނާކުރުމުގައި ދިވެހި ބޭސްވެރިކަން ބޭނުންކުރާނެކަމަށެވެ.\nއެއް ދުވަހުގެ މުއްދަތަކަށް ހޮޓެލް ޖެންގައި ކުރިއަށްދާ މި މަހާސިންތާގައި ބައިވެރިވާ ބޭފުޅުންގެ ތެރޭގައި ދިވެހިބޭސްވެރިންނާއި 'އަލްޓަނޭޓިވް މެޑިސިންގ' ދާއިރާގެ ބޭފުޅުންނާއި މިކަމަށް ޝައުޤުވެރިވާ އާއްމު ފަރާތްތައް ހިމެނެއެވެ. މި މަހާސިންތާގައި މި ދާއިރާތަކުން މިހާރު ހޯދިފައިވާ ހޯދުންތަކާއި، މިކަންކަން ކުރިއެރުވުމުގައި ދިމާވެދާނެ ގޮންޖެހުންތަކަކީ ކޮބައިކަން ދެނެގަތުމަށް އެފަރާތްތަކާއެކު މަޝްވަރާކުރެވޭނެއެވެ.\nމީގެ އިތުރުން ދިވެހި ބޭހާއި، 'އޯލްޓަނޭޓިވް މެޑިސިންގ'އަށް ދުނިޔޭގެ ފެންވަރުގައި ދީފައިވާ ޚާއްސަކަމާއި، ބޭނުންކުރާނެ ގޮތާމެދު މަޝްވަރާކުރުންވެސް މި މަހާސިންތާގައި ހިމެނެއެވެ. އަދި މި މަޝްވަރާތަކަށް ބިނާކޮށް ދިވެހިބޭހާއި އޯލްޓަނޭޓިވް މެޑިސިން ކުރިއެރުވުމަށް ކުރެވިދާނެ ކަންކަމަށް ދުރު ރާސްތާ ޕްލޭނެއް އެކުލަވާލެވޭނެކަމަށްވެސް ހެލްތް މިނިސްޓްރީން ބުނެއެވެ.\nހެލްތް މިނިސްޓްރީގެ ތަފާސް ހިސާބުތައް ދައްކާގޮތުން ދިވެހި ބޭސްވެރިކަން ކުރާ 59 ފަރާތަކުން އެ މިނިސްޓްރީގައި ރަޖިސްޓްރީވެފައިވާއިރު، ހަކީމީ ބޭސްވެރިކަންކުރާ5ފަރާތަކާއި، އޯލްޓަރނޭޓިވް ބޭސްވެރިންގެ ގޮތުގައި 19 ފަރާތަކުން ރަޖިސްޓްރީވެފައިވެއެވެ.


ބަލިމީހުން އިތުރުވެ، ދަރުމަވަންތަ ހޮސްޕިޓަލުގެ އައިސީޔޫ ފުރިއްޖެ ބަލިމީހުން އިތުރުވެ، ދަރުމަވަންތަ ހޮސްޕިޓަލުގެ އައިސީޔޫ ފުރިއްޖެ\nބަލިމީހުން އިތުރުވެ، ދަރުމަވަންތަ ހޮސްޕިޓަލުގެ އައިސީޔޫ ފުރިއްޖެ\nކޯވިޑް-19އަށް ޕޮޒިޓިވްވާ މީހުންގެ ޢަދަދު އިތުރުވެ، ދަރުމަވަންތަ ހޮސްޕިޓަލްގެ އައިސީޔޫ އެނދުތައް ފުރިއްޖެއެވެ.\nހެލްތު އެމަޖެންސީ އޮޕަރޭޝަން ސެންޓަރ (އެޗްއީއޯސީ)އިން ބޭއްވި ނޫސްވެރިންގެ ބައްދަލުވުމުގައި އައިޖީއެމްއެޗްގެ އެތެރެހަށީގެ ބަލިތަކުގެ ޚާއްޞާ ޑޮކްޓަރު ޑރ.މުޙައްމަދު ޢަލީ ވިދާޅުވީ، ދަރުމަވަންތަ ހޮސްޕިޓަލްގެ އައިސީޔޫ ނުވަތަ ޑީއެޗް 11 މިހާރު ފުރިފައިވާކަމަށެވެ. އެގޮތުން9މީހަކު އެޑްމިޓްކޮށްފައި ވާއިރު އެތަނުގައި6މީހަކަށް ވެންޓިލޭޓަރުގައި ފަރުވާދެމުން އަންނަކަމަށް ޑރ.މުޙައްމަދު ޢަލީ ވިދާޅުވިއެވެ. އަދި މާބަނޑު މީހެއްގެ ޙާލަތު ވަރަށް ސީރިއަސްވެ ވެންޓިލޭޓަރަށް ލާންޖެހޭ ޙާލަތުގައިވާކަމަށް ޑރ.މުޙައްމަދު ޢަލީ ވިދާޅުވިއެވެ. އޭނާގެ ޙާލަތު މީގެ ކުރިން މާބަނޑު މީހަކު މިބަލީގައި ސީރިއަސް ނުވާމިންވަރަށް ސީރިޔަސް ޙާލަތަކަށް ގޮސްފައިވާކަމަށް ޑޮކްޓަރ ވިދާޅުވިއެވެ.\n"ކޯވިޑް ނިއުމޯނިއާގެ ޙާލަތު އިތުރަށް ގޯސްވެ3މީހަކު ބަންޑުން ޖަހައިގެންވެސް ފަރުވާދޭން ފަށައިފިން. އުއްޑުން އޮންނައިރު އޮކްސިޖަން ވަންނަ މިންވަރު މަދުވާނެ، އެއީ ހޮޅިތަކުން އޮކްސިޖަން ނުވަތަ ވައި ނުވަންނަނަމަ އެ ބަލިމީހާ ބަންޑުން ޖަހާނެ. އެއީ މުޅި ދުނިޔޭގައިވެސް ޢަމަލުކުރާގޮތް ފަރުވާ ދިނުމަށް. ނަމަވެސް ވެންޓިލޭޓަރުގައި ބަލިމީހާ ބާއްވަން ޖެހޭނީ ކިހާ މުއްދަތަކުކަމެއް ނޭނގޭނެ." ޑރ.މުޙައްމަދު ޢަލީ ވިދާޅުވިއެވެ.\nމިގޮތަށް ގިނަބަޔަކަށް ފަރުވާ ދޭންޖެހޭނަމަ އިންޑިއާގެ ޙާލަތަށް ރާއްޖެވެސް ހިނގައިދާނެކަމަށާ، ސަބަބަކީ ބަލި މީހުންނަށް ފަރުވާދިނުމަށް އެއްބަޔަކު ތިބޭއިރު ސިއްޙީ ޚިދުމަތްތެރިން މަދުކަން ކަމުގައި އޭނާ ވިދާޅުވިއެވެ.\nރާއްޖެއިން ކޯވިޑް-19އަށް ޕޮޒިޓިވްވާ މީހުންގެ ޢަދަދު އިތުރުވެ ކޮންމެ ދުވަހަކުވެސް ރެކޯޑް ޢަދަދަކަށް މީހުން ޕޮޒިޓިވްވަމުން ދާއިރު، ފާއިތުވި 24 ގަޑިއިރުގެ ތެރޭގައި އެކަނިވެސް 601 މީހަކު ޕޮޒިޓިވްވިއެވެ. އޭގެ ތެރެއިން ގިނަައީ މާލެ ސަރަހައްދުން ޕޮޒިޓިވްވި މީހުންނެވެ. އެގޮތުން 440 މީހަކު މާލެ ސަރަހައްދުން ޕޮޒިޓިވްވިއެވެ. އަދި މިވަގުތު ހޮސްޕިޓަލްގައި އެޑްމިޓްކޮށްގެން 181 މީހަކަށް އަންނަނީ ފަރުވާދެމުންނެވެ.\nއެޗްއީއޯސީން ބޭއްވި ނޫސްވެރިންގެ ބައްދަލުވުމުގައި ޑޮކްޓަރ މުޙައްމަދު ޢަލީ ވިދާޅުވީ ރާއްޖޭގައި ކޯވިޑް-19ގެ އައު ވޭރިއަންޓްތަކެއް އުޅޭކަމަށް ބެލެވޭކަމަށެވެ.\nބަލި ކޮންޓްރޯލްކުރުމަށް އެޅި ފިޔަވަޅުތައް އިތުރު 14 ދުވަހަށް


Verikan hodhan ulhunu iru bagaavaathaai, vagu faisaaves okey: Usham - AO News\nވެރިކަން ހޯދަން އުޅުނު އިރު ބަޣާވާތާއި،ވަގު ފައިސާވެސް އޯކޭ: އުޝާމް\nވެރިކަން ހޯދަން އުޅުނު އިރު ބަޣާވާތާއި މަނީލޯންޑަރިން އަދި އެމްއެމްޕީއާރްސީގެ ވަގު ފައިސާ ވެސް އޯކޭކަމަށް ވިދާޅުވެ ވިލިމާލޭ ދާއިރާގެ މެންބަރު އަހުމަދު އުޝާމް، ރައީސް އިބްރާހީމް މުހައްމަދު ސޯލިހް އަށް ރައްދު ދެއްވައިފިއެވެ.\nކުރިޔަށް އޮތް ކޮމަންޑޫ ދާއިރާގެ ބައި-އިލެކްޝަންގައި ވޯޓު ދޭން ޖެހޭނީ ބަޣާވާތް ކުރި މީހުންނާއި ޑްރަގުގެ ވިޔަފާރި އާއި ދައުލަތުގެ ފައިސާ އިން މަނީ ލޯންޑާ ކުރާ ފަރާތްތަކާ ދެކޮޅަށް ކަމަށް ރައީސް އިބްރާހީމް މުހައްމަދު ސޯލިހް ވަނީ ވިދާޅުވެފައެވެ.\nރައީސްގެ މި ވާހަކައަށް ރައްދު ދެއްވަމުން މޯލްޑިވްސް ނޭޝަނަލް ޕާޓީ (އެމްއެންޕީ)ގެ މެމްބަރު އުޝާމް ވިދާޅުވީ ރައީސް ވިދާޅުވާ ބާޣީންނާއި އެމްއެމްޕީއާރްސީގެ ވަގު ފައިސާ ލިބުނު މީހުން އެންމެ ގިނައިން މިހާރު ވެސް ތިބީ އެމްޑީޕީ އާއި މި ސަރުކާރުގައި ކަމަށެވެ.\nކޮމަންޑޫ ދާއިރާގެ ބައި އިލެކްޝަންގެ ފޯރި ގަދަވެފައިވާ މި ދުވަސްވަރު، އެ ގޮނޑިއަށް ވާދަކުރާ ޕާޓީތަކުން އަންނަނީ ވަރަށް ފޯރިއާއި އެކު ކެމްޕެއިން ކުރަމުންނެވެ. މިގޮތުން އެމްޑީޕީ އާއި އެމްއެންޕީ އަދި ޕީޕީއެމް ގެ އިސް މެމްބަރުން އެ ރަށަށް ޒިޔާރަތްކޮށް، ކެމްޕެއިން ކުރަމުން އަންނައިރު، ބައެއް މީހުން ގަބޫލުކުރާ ގޮތުން މި އިންތިހާބުގެ ނަތީޖާ އަކީ 2023 ވަނަ އަހަރުގެ ރިޔާސީ އިންތިހާބާއި ވެސް ވަރަށް ބޮޑަށް ގުޅިފައިވާ އިންތިހާބެކެވެ.\nވިލިމާލޭ ދާއިރާގެ މެންބަރު އަހުމަދު އުޝާމް،


Thuhthu dharifulhuge reedhoo minn report aa medhu amalu kuranvee mihen!\nރީންދޫވެފައިވާ ކުއްޖަކަށް ހާއްސަ ލައިޓުގައި ފަރުވާ ދެނީ-- ފޮޓޯ: ކްލީވްލޭންޑް ކްލިނިކް\nތުއްތު ދަރިފުޅުގެ ރީނދޫމިން ޓެސްޓުގެ ރިޕޯޓާ މެދު އަމަލުކުރަންވީ މިހެން!\n23 ޖެނުއަރީ 2021 - 15:55:30\nގިނަ ދުވަސްތަކެއްގެ އިންތިޒާރަށް ފަހު ތުއްތު ދަރިފުޅު ވިހެއުމާއެކު ކޮންމެ މަންމައަކާއި ބައްޕައަކު ވެސް އެންމެ އިސްކަމެއް ދެނީ އެ ދަރިފުޅު ސަލާމަތާއި ރައްކާތެރި ކަމަށެވެ. ދުނިޔޭގައި އެ ދަރިފުޅު ހޭދަކުރާ އެންމެ ފުރަތަމަ ވަގުތުތަކުގައި މިކަމަށް ހާއްސަ ސަމާލުކަމެއް ދޭން ޖެހޭ ސަބަބުތަކެއް އެބަ ހުއްޓެވެ.\nމަންމަގެ ބަނޑުގެ ރައްކާތެރި މާހައުލުގައި ނުވަ މަސް ވަންދެން އޮވެ، ދުނިޔެއަށް ލޯ ހުޅުވާލުމާއެކު ދަރިފުޅަށް ބޭނުންވާ އޮކްސިޖަން ވެސް ދެން ހޯދަން ޖެހޭނީ އެ ދަރިފުޅު އަމިއްލަ އަށެވެ. މީގެ އިތުރުން ވެސް އަލަށް ވިހާ ތުއްތު ކުދިންނަކީ ހަށިގަނޑުގެ ހުރިހާ ގުނަވަނެއް އެންމެ ފުރިހަމައަށް ފައްކާވެފައިވާ ތިބޭ ކުދިންނެއް ނޫނެވެ.\nއެގޮތުން ލޭގައި ހުންނަ ބިލިރުބިން މާއްދާ ދަރިފުޅު ބަނޑުގައި އޮންނައިރު ބޭރުކޮށްދެނީ މަންމަގެ އެހީގަ އެވެ. ވިހެއުމާއެކު މި މަސައްކަތް ކުރަން ޖެހެނީ ދަރިފުޅުގެ "ލިވާ" ނުވަތަ މެއަށެވެ. އެކަމަކު ވިހާއިރު ކުދިންގެ މޭ އެވަރަށް ފުރިހަމަވެފައެއް ނުވެ އެވެ.\nއެހެންކަމުން ވަރަށް ގިނަ ކުދިން ވިހާއިރު ރީނދޫވުމުގެ މައްސަލަ ދިމާވެ އެވެ. މިކަން ބޮޑަށް ފާހަގަވަނީ ކުއްޖާގެ އުމުރުން ދޭއް ނުވަތަ ހަތަރު ދުވަސް ވުމުންނެވެ. ގިނަ ފަހަރަށް މިއީ މާ ބޮޑު މައްސަލައަކަށް ނުވެ، ދެ ހަފްތާ ތެރޭގައި އަމިއްލައަށް ރަނގަޅުވެ އެވެ.\nނަމަވެސް ކުއްޖާ މާ ބޮޑަށް ރީނދޫވެ، އެކަން ރަނގަޅު ނުކުރެވިއްޖެ ނަމަ މައްސަލަތައް ދިމާވުން އެކަށީގެންވެ އެވެ. އެގޮތުން "ކާނިކްޓެރަސް" ކިޔާ މައްސަލައެއް ދިމާވެ، އަޑުއިވުމުގެ ހިއްސަށް އަސަރުކޮށް، ސެރެބްރަލް ޕަލްސީގެ ބާވަތަކަށް މަގުފަހިވުން އެކަށީގެންވެ އެވެ. މީގެ އިތުރުން ވެސް އެހެން މައްސަލަތައް ދިމާވެ އެވެ.\nއެކަމަކު ރީނދޫވާ ކުދިންގެ ގައިން އަވަހަށް އެކަން ދެނެގަނެ، ރަނގަޅު ކުރުމުގެ މަސައްކަތް ފަށައިފި ނަމަ މިފަދަ މައްސަލައެއް ދިމައެއް ނުވާނެ އެވެ. ރާއްޖޭގެ މަޝްހޫރު ކުޑަކުދިންގެ ޑރ. އަހްމަދު ފައިސަލް ވެސް ވިދާޅުވަނީ ރީނދޫމިނާ ގުޅޭ "ބިލިރުބިން" ޓެސްޓުގެ ރިޕޯޓު ލިބުމާއެކު ލަސްނުކޮށް ދައްކަން ވާނެ ކަމަށެވެ.\n"... ބިލިރުބިން ޓެސްޓުގެ ރިޕޯޓް (ރީނދޫ މިން) ލިބުނުހާ އަވަހަކަށް ދައްކާލަން ވާނެ. ރޭގަނޑު ލިބުނަސް މާދަމާއަށް މަޑުނުކޮށް ދައްކާލެވިއްޖެއްޔާ އޭގެ ފަރުވާ (ހާއްސަ ލައިޓް) ދެވި، ރޭގަނޑުގެ ވަގުތު ވެސް އެބައި ދަށްކޮށްލެވޭނެ އޭރުން އިރާދަކުރެއްވިއްޔާ އަނެއް ދުވަސް ވާއިރަށް މާ މަތިވެގެން ނުދާނެ،" ފައިސަލްގެ ޓްވީޓެއްގައި ވެއެވެ.\nމާ ބޮޑަށް ރީނދޫވާ ކުދިންނަށް އާއްމުކޮށް ދޭ ފަރުވާއަކީ ހާއްސަ ލައިޓުގައި ބޭއްވުމެވެ. މާ ބޮޑުވަރު ނުވާ ނަމަ އިރުގެ އަތްވަށް ދިއްކޮށްގެން ވެސް ރީނދޫވުން ކުޑަ ކުރެ އެވެ. މި ދެ ކަންތައް ކުރާއިރު ވެސް އެންމެ ސަމާލުކަން ދޭން ޖެހޭނީ މަންމަގެ ގާތުން ބަރާބަރަށް ދަރިފުޅަށް ދިނުމަށެވެ.\nކޮންމެއަކަސް ޑރ. ފައިސަލްގެ އެ ޓްވީޓުން ލިބިގެން ދިޔެއީ ދަރިފުޅުގެ އިންތިޒާރުގައި ތިބި މައިންބަފައިންނާއި، މިހާރު ވިހައިގެން އުޅޭ މައިންބަފައިންނަށް ރަނގަޅު ނަސޭހަތްކޮޅެވެ. ރީނދޫވާ މައްސަލާގައި ހުރިހާ މަންމައިންނާއި ބައްޕައިން ވެސް އަމަލު ކުރަންވީ ގޮތަކީ މިއީ އެވެ.\nނޯޓް: މި ލިޔުމުގައި މައުލޫމާތު ބިނާވެފައި ވަނީ އެމެރިކާގެ ސީޑީސީ އަދި މެޑްލައިން ޕްލަސްގައިވާ ލިޔުންތަކަށެވެ.\nދިރާގުގެ "21 ނޯ ޕްލާސްޓިކް ޑޭސް" ކެމްޕެއިން ތަފާތު\nފަހު ވަގުތު ލިލީ އަނެއްކާވެސް ގައުމީ ޓީމުން ބާކީވެއްޖެ\nއިތުރު 72 މީހުން ޕޮޒިޓިވްވެއްޖެ\nބަރަހަނާ ވީޑިއޯތައް އާންމު ކުރި މީހާއަށް 11 ދައުވާއެއް


Ei Imran ge flat eh noon, Alhuganduge flat eh: Anbikanbalun | Mihaaru\nހޯމް މިނިސްޓަރު އިމްރާން އަބްދުﷲ: އޭނާގެ މިލްކިއްޔާތުގައި އެއްވެސް އެއްޗެއް ނެތް ކަމަށް އަނބިކަނބަލުން ރީމް މިއަދު ވިދާޅުވި.---ފޮޓޯ: މިހާރު\nއެއީ އިމްރާންގެ ފްލެޓެއް ނޫން، އަޅުގަނޑުގެ ފްލެޓެއް: އަނބިކަނބަލުން\n12 ޖެނުއަރީ 2019 - 13:53 103 comments\nރައީސާއި ނައިބު ރައީސާއި ވަޒީރުން އަދި ރައީސް އޮފީހުގެ ސިޔާސީ އިސް މަގާމުތަކުގައި ތިއްބެވި ބޭފުޅުން މަގާމާ ހަވާލުވެވަޑައިގަތުމުގެ ހަ މަސް ކުރީގެ މާލީ ހާލަތު އަންގައިދޭ ބަޔާން މިދިޔަ ބުރާސްފަތި ދުވަހުގެ ރޭ އާންމުކުރިއިރު، އިމްރާންގެ މާލީ ބަޔާނުގައިވާ ގޮތުން އޭނާގެ މިލްކިއްޔާތުގައި 2.5 މިލިއަން ރުފިޔާގެ އެޕާޓްމަންޓެއް އެބަހުއްޓެވެ. އެއީ ހުޅުމާލޭގައި އިމާރާތް ކޮށްފައިވާ އަމިން އެވެނިއު އިން ބައްލަވައިގެންފައިވާ ފްލެޓެކެވެ. ދެން އިމްރާންގެ މިލްކިއްޔާތުގައި ހުރީ 50،000ރ. ގެ ސައިކަލެކެވެ.\nއިމްރާން މަގާމާ ހަވާލުވެވަޑައިގަތުމުގެ ހަ މަސް ކުރިން އެއްވެސް އާމްދަނީއެއް ލިބިވަޑައިނުގަންނަވާއިރު އަދި ޓެރަރިޒަމްގެ ކުށުގައި އޭރު ޖަލުގައި ހުންނެވި ނަމަވެސް އެހާ އަގު ބޮޑު ފްލެޓެއް މިލްކިއްޔާތުގަިއ ހުރި ކަމަށް މާލީ ބަޔާންގައި އޮތުމުން ބައެއް މީހުން އަންނަނީ އެކަމާ ސުވާލު އުފައްދަމުންނެެވެ. އަދި އެ ފްލެޓް ބައްލަވައިގަންނަވަން ފައިސާ ހޯއްދެވި ގޮތް ހާމަކުރެއްވުމަށް ވެސް ބައެއް މީހުން އަންނަނީ އިމްރާނަށް ބާރު އަޅަމުންނެވެ.\nމިކަމާ ގުޅޭ ގޮތުން، "މިހާރު" ން ސުވާލު ދެންނެވުމުން އިމްރާންގެ އަނބިކަނބަލުން ރީމް ވިދާޅުވީ، އިމްރާންގެ ނަމުގައި އެއްވެސް ފްލެޓެއް ނެތް ކަމަށެވެ. އަދި އެއީ ރީމްގެ ބައްޕަ ރީމަށް ގަނެދެއްވި ފްލެޓެއް ކަމަށް ވެސް ވިދާޅުވި އެވެ.\n"އާއިލާގެ ހަ ކުދިންނަށް ބައްޕަ ވަނީ އަމިން އެވެނިއު އިން ފްލެޓް ގަނެދެއްވާފައި. އަޅުގަނޑަށް ވެސް ފްލެޓެއް ގަނެދެއްވި އެއްފަހަރާ ފައިސާ ދައްކަވާފައި. އެ ފްލެޓުގެ ރަޖިސްޓަރީ ވެސް ކޮށްދީފައި ވަނީ އަޅުގަނޑުގެ ނަމުގައި. އެކަމަކު، މާލީ ބަޔާނާ ގުޅޭ ފޯމު ފުރިއިރު އެރި އޮޅުމަކުން އިމްރާންގެ އެސެޓެއްގެ ގޮތުގައި ޖެހުނީ. އިމްރާން އޭރު ވަރަށް ބޮޑަށް ބަލިވެ އުޅުމާއި އަލަށް ކުރި ކަމެއް ވީމާ އަޅުގަނޑަށް ވެސް ވިސްނުނީ އެއީ ދެ މީހުންގެ އެސެޓެއްގެ ގޮތުގައޭ ބަލާނީ. އެހެންވެ އިމްރާންގެ އެސެޓެއްގެ ގޮތުގައި ވެސް ޖެހުނީ،" މާލީ ބަޔާނާ ގުޅޭ ފޯމު ފުރިއިރު އެރި އޮޅުން ސާފުކޮށްދެއްވަމުން ރީމް ވިދާޅުވި އެވެ.\nއޭނާ ވިދާޅުވި ގޮތުގައި އިމްރާންގެ މިލްކިއްޔާތުގައި ސައިކަލެއް ވެސް ނުހުންނާނެ އެވެ. އެއީ ވަރަށް ކުރިން އޭނާގެ ބައްޕަ ގަނެއްދެއްވި ސައިކަލެއް ކަމަށް ރީމް ވިދާޅުވި އެވެ.\n"ސައިކަލް ވެސް ހުންނާނީ އަޅުގަނޑުގެ ނަމުގައި. އަދި ލިޔެކިޔުންތައް ވެސް ފެންނަން ހުންނާނެ،" ރީމް ވިދާޅުވި އެވެ.\nއިމްރާންގެ އަނބިކަނބަލުން ރީމްގެ ބައްޕަ އަކީ އިމްނާ ޓްރޭޑްގެ ނަމުގައި މާލޭގައި ވަރަށް ކުރިއްސުރެ ފެށިގެން ފުޅާދާއިރާއެއްގައި ވިޔަފާރި ކުރައްވަމުން ގެންދަވާ ބޭފުޅެކެވެ.\nމާލީ ބަޔާނުގައިވާ ގޮތުން މަގާމާ ހަވާލުވެވަޑައިގަތުމުގެ ހަ މަސް ކުރިން އިމްރާނަށް އެއްވެސް އާމްދަނީއެއް ލިބިވަޑައެއް ނުގަންނަވަ އެވެ. އަދި ދަރަންޏެއް ވެސް ނެތެވެ.\nވަޒީރުންގެ އިތުރުން އެބޭފުޅުންގެ ފިރިކަލުން/އަނބިކަނބަލުންގެ މާލީ ބަޔާން ވެސް ރައީސް އޮފީހަށް ވަނީ ހުށަހަޅުއްވައިފަ އެވެ. އެކަމަކު، ގާނޫނީ ސަބަބުތަކާ ގުޅިގެން އެއިން އެއްވެސް ބޭފުޅެއްގެ މާލީ ބަޔާން އާންމެއް ނުކުރެ އެވެ.\nއިތުރު ލިޔުންތައް ސަރުކާރު ހޯމް މިނިސްޓަރު މާލީ ބަޔާން އިމްރާން އަބްދުﷲ، ހޯމް މިނިސްޓަރު ވަޒީރުން


Hanguraamaverin Salaamathee Baaruthakugai Thibi Kamah Nasheed Vidhaalhuvanee Keehve? - Vaguthu\nކޮވިޑް-19: ފައްސި މަދުވާން ފެށުމާއި އެކު މިހާރު އޮތް ބިރު މާބޮޑު! - 13 ގަޑިއިރު ކުރިން\nހަނގުރާމަވެރިން ސަލާމަތީ ބާރުތަކުގައި ތިބި ކަމަށް ނަޝީދު ވިދާޅުވަނީ ކީއްވެ؟\n2 އަހަރު ކުރިން ( ފެބުރުއަރީ 12, 2018 )\nކުރީގެ ރައީސް މުހައްމަދު ނަޝީދު މީގެ ދެދުވަސް ކުރިން އިންޑިއާގެ ނޫހަކަށް ދެއްވި އިންޓަވިއުއެއްގައި ވިދާޅުވީ ދިވެހިރާއްޖޭގެ ފުލުހުންނާއި ސިފައިންނާއި، ކަސްޓަމާއި، އިމިގްރޭޝަންގައި އައިއެސްގެ ހަނގުރާމަވެރިން އެބަތިބި ކަމަށެވެ. އެމީހުންނަކީ ސީރިޔާ އާއި އިރާޤުގައި ހަނގުރާމަ ކުރުމަށް ފަހު އެނބުރި އައިއެސް އެއިދާރާތަކާއި ގުޅުނު މީހުން ކަމަށް ވެސް ރައީސް ނަޝީދު ވިދާޅުވިއެވެ.\nރައީސް ނަޝީދު މިފަދަ ވާހަކަފުޅެއް ދެއްކެވުން އެއީ މާގިނަ ބަޔަކަށް ލިބުނު ހައިރާން ކަމެއް ނޫނެވެ. އެއީ އެމަނިކުފާނު މީގެ ކުރިން ވެސް މިބާވަތުގެ ވާހަކަފުޅު ދައްކަވާފައި ވާތީއެވެ. ނަމަވެސް ރައީސް ނަޝީދު ދައްކާ މިބާވަތުގެ ވާހަކަފުޅުތަކުގެ ސަބަބުން މުޅި ދިވެހިރާއްޖެ އަށް، ދިވެހިރާއްޖޭގެ މުއައްސަސާތަކަށް ބޮޑެތި ގެއްލުންތަކެއް ލިބޭނެ ކަން އެނގޭ މީހުންނަށް ރައީސް ނަޝީދުގެ ވާހަކަފުޅުތަކާއި މެދު ވިސްނެއެވެ. އެފަދަ ކޮންމެ ރައްޔިތަކު ވެސް ކުރާ ސުވާލެއް އެބައޮތެވެ. އެއީ މިވާހަކަ ދައްކަވައިގެން ރައީސް ނަޝީދަށް ހާސިލް ވަނީ ކޮންކަމެއް ހެއްޔެވެ؟ ރައީސް ނަޝީދު މިފަދަ ވާހަކަފުޅުތައް ދެއްކެވުމުގެ ބޭނުމަކީ ކޮބައި ހެއްޔެވެ؟\nރައީސް ނަޝީދަކީ ހުޅަނގުގެ ވަރަށް ބޮޑު މަދަދެއް ލިބެމުން އަންނަ ބޭފުޅެކެވެ. ރައީސް ނަޝީދު ވިދާޅުވާ އެއްޗެއް ގަބޫލުކުރުމުގައި ހުޅަނގުގެ ގައުމުތަކުން އިތުރު ވިސްނުމަކަށް ނުވެސް ދެއެވެ. ސަބަބު ވަރަށް ސާފެވެ. އެއީ ހުޅަނގުން ބޭނުންވާ "ޑިމޮކްރަސީ" އާއި "މިނިވަންކަން" ގެންނަން ހުރި މީހަކީ ރައީސް ނަޝީދަށް ވުމެވެ.\nމުސްލިމުންގެ އަގު ވައްޓާލުމަށް މުޅި ދުނިޔޭގައި ވެސް ދުޝްމަނުން އެންމެ ގިނައިން ދައްކާ ވާހަަކައަކީ މުސްލިމުންނަކީ ޓެރަރިސްޓުން ކަމަށް ބުނެ ދައްކާ ވާހަކައެވެ. މުސްލިމުންނަކީ ދީނީ ގޮތުން ހައްދުފަހަނައަޅައި ގޮސްފައިވާ މީހުން ކަމަށް ބުނެ ދައްކާ ވާހަކައެވެ.\nހުޅަނގުން ގަބޫލުކުރާ ގޮތުގައި ދީނީ ހަރުކަށި ވިސްނުން ނައްތާލެވޭނީ ސެކިއުލާ ވިސްނުން އެތަނެއްގައި ފަތުރައިގެންނެވެ. ދީނީ މިނިވަންކަން އޮތް ކޮންމެ ކަމެއް ހުއްދަ ގައުމަކަށް ރާއްޖެ ހެދުމަށް ފުރަތަމަ ކުރަން އޮތް ކަމަކީ ދިވެހިންނަކީ ދީނީ ގޮތުން ހައްދުފަހަނައަޅައި ގޮސްފައިވާ ބައެއް ކަމަށް ދެއްކުން ކަމަށް އެމީހުން ގަބޫލު ކުރެއެވެ.\nދިވެހިންނަކީ ދީނީ ގޮތުން ހައްދުފަހަނައަޅާފައިވާ ބައެއް ކަމަށް ނަޝީދު އެވިދާޅުވަނީ މިއަދަކު އެކަންޏެއް ނޫނެވެ. އެމަނިކުފާނުގެ ވެރިކަމުގައި އެމްސީ ހަމީދާއި، ސަބްރާ ނޫރައްދީނާއި، ނޫޝަން ވަހީދު މެދުވެރިކޮށް ވެސް ރައީސް ނަޝީދު ކުރި މަސައްކަތަކީ ދިވެހިން ތިބީ ދީނީ ގޮތުން ހައްދުފަހަނައަޅާފައި ކަން ބޭރު ދުނިޔެ އަށް ދެއްކުމެވެ. އަދި ރައީސް އޮފީހުގެ ތެރެއިން ފަރަންޖީންގެ އެތައް އެޖެންޓުންނަކަށް ވަޒީފާ ދީގެން ޑޭވިޑް ހާޑިންހަމްގެ މަދަދާއި، އެހީތެރިކަމާއި، އެއްބާރުލުމާއި އެކު ވެސް ކުރީ އެމަސައްކަތެވެ.\nކެރަފާ ނަސީމަށް ލިބިފައިވާ އީމެއިލްތަކަކާއި އޭނާ ފޮނުވާފައިވާ އީމެއިލްތަކެއް ރައީސް ނަޝީދުގެ ވެރިކަމުގައި "ދިޓީވީ" އިން ލީކް ކޮށްލި އިރު އެއީމެއިލްތަކުގައި ބުނެފައިވާ ގޮތުގައި ރައީސް ނަޝީދުގެ ވެރިކަމުގައި ރާއްޖޭގައި ޗާޗް އެޅުމަށް އޮތީ އެއްބަސްވެފައެވެ. އެ ޕްލޭންގައި ބުނާ ގޮތުން ރާއްޖޭގައި ހަ ޗާޗެއް އެޅުމަށް ވަނީ ހަމަޖެހިފައެވެ. އޭގެތެރެއިން އެއް ޗާޗް އަޅަން ހަމަޖެހިފައި އޮތީ އިސްލާމީ މަރުކަޒު އެހެރަތަނުގައެވެ. ދީނީ ހަރުކަށި މީހުންގެ ބޮލުގައި އެޅުވާގޮތައް އިސްލާމީ މަރުކަޒު ގޮއްވާލަން ވެސް އޮތީ ރާވާފައި ކަން އެއީމެއިލްތަކުން އެނގެއެވެ. އޭގެއިތުރުން ހުޅުމާލެ، އައްޑޫ، ލ.އަތޮޅު، ގދ.އަތޮޅު އަދި ހދ.އަތޮޅުގައި ވެސް ޗާާޗް އަޅަން ޕްލޭން ކޮށްފައިވާކަން އިސްވެ ދެންނެވި އީމެއިލްތަކުން ހާމަވިއެވެ.\nނަމަވެސް އޭރުވެސް އެކަން ކުރަން އުޅުނު ބަޔަކަށް އޮތް ހުރަހަކަށްވީ އެފަދަ ކަމެއް ކުރުމުގެ ފުރުސަތު ރާއްޖެއިން ތަނަވަސް ވެފައި ނެތުމެވެ. ބޭނުންވާ ވަރަށް ބައިނަލްއަޤުވާމީ ތާއިދު ހޯދުމަށް އިތުރު ޕްލޭންތަކެއް ރޭވުންތެރިން ދިޔައީ ކުރަމުންނެވެ.\nއެޕްލޭނަކީ ދީނީ ގޮތުން ހައްދުފަހަނައަޅާފައިވާ ޓެރަރިސްޓުން ރާއްޖޭގައި ގިނަ ކަމަށް ދައްކާ ސެކިއުލާ ވިސްނުން ރާއްޖެއަށް ގެނައުމަށް ބޭރުގެ ޕްރެޝަރު ބޮޑުކުރުމެވެ. ދިވެހިން އިސްލާމްދީނުގައި ތިބުމަކީ ދުނިޔޭގެ ކޮންމެ ގައުމަކަށް ވެސް އޮތް ބިރެއް ކަން އެގައުމުތަކުގެ ސަރުކާރުތަކަށް ވިސްނައިދިނުމުގެ މަސައްކަތް ކެނޑިނޭޅި އެދަނީ ކުރަމުންނެވެ.\nދިވެހި ސިފައިންނާއި ފުލުހުންނާއި ކަސްޓަމާއި އިމިގްރޭޝަންގައި ވެސް ތިބީ ޓެރަރިސްޓުން ކަމަށް ދައްކައިދީގެން ނަޝީދު ހާސިލްކުރަން ބޭނުންވާ އިތުރު މަޤުޞަދެއް ވެސް އެބައޮތެވެ. އެއީ ރާއްޖޭގެ އެންމެ މުހިންމު މުއައްސަސާތަކުގައި ނިރުބަވެރިން (ޓެރަރިސްޓުން) ތިބުމުގެ ފުރުސަތު ތަނަވަސްކޮށްދެނީ ރައީސް ޔާމީން ކަމަށް ބައިނަލްއަޤުވާމީ ދުނިޔެ އަށް ދައްކައިދީގެން ރައީސް ޔާމީންގެ ސަރުކާރަށް ޕްރެޝަރު ކުރުމެވެ.\nދީނީ ގޮތުން ހައްދުފަހަނައަޅައި ދިނުމަކީ ދުނިޔޭގެ ހުރިހާ ގައުމެއްގައި ވެސް އޮތް މައްސަލައެކެވެ. ސަލާމަތީ ފިޔަވަޅުތައް އެންމެ ވަރުގަދަ އަދި ނިސްބަތުން މުސްލިމުންގެ އާބާދީ ކުޑަ އެމެރިކާ އާއި އިނގިރޭސިވިލާތް ފަދަ ގައުމުތަކުގައި ވެސް އެމައްސަލަ އެބައޮތެވެ. މުސްލިމުންގެ އާބާދީ ބޮޑު އިންޑޮނޭޝިއާ އާއި އަރަބި ގައުމުތަކުގައި ވެސް އެމައްސަލަ އެބައޮތެވެ. އަދި މިކުޑަކުޑަ ދިވެހިރާއްޖޭގައި ވެސް އެމައްސަލަ އެބައޮތެވެ.\nނަމަވެސް ނަޝީދުގެ ވާހަކަތަކުން ދޭވަނީ ދީނީ ހަރުކަށި ޚިޔާލު މުލުހުން ލުހެލުމުގެ ބަދަލުގައި އެމަނިކުފާނު މަސައްކަތް ކުރައްވަނީ ހާލަތުގެ ނާޖާއިޒު ފައިދާއެއް ނަންގަވައިގެން އެމަނިކުފާނުގެ މަދަދުވެރިން ބޭނުންވާ މަންޒަރެއް ރާއްޖެއިން ދައްކަން ކަމެވެެ.\nމިއަދު ރާއްޖޭގެ މުހިންމު މުއައްސަސާތަކުގައި ތިބީ ޓެރަރިސްޓުން ކަމަށް ނަޝީދު ވިދާޅުވުމަކީ ރައީސުލްޖުމްހޫރިއްޔާ އަބްދުﷲ ޔާމީނަށް ލިބޭނެ ގެއްލުމެއް ނޫނެވެ. ޔާމިނަކީ ދައުރު ހަމަކުރުމަށް ފަހު މާދަމާ ވެސް ވެރިކަމުން ދުރަށް ވަޑައިގަންނަވަން ހުރި ބޭފުޅެކެވެ. މިއީ ރައީސް ޔާމީންގެ ގައުމެއް ނޫނެވެ. މިއީ ދިވެހި ރައްޔިތުންގެ ގައުމެކެވެ.\nމިއަދު ނަޝީދު ދައްކާ ވާހަކަފުޅުތަކުން ނިކުންނަ ނަތީޖާތަކުގެ ނުބައި އަސަރު ކުރާނީ ދިވެހި ރައްޔިތުންނަށެވެ. ދިވެހި ޕާސްޕޯޓަކީ މިއަދު ކޮންމެ ގައުމަކުން ވެސް އެންމެ އިތުބާރު ކުރާ އެއް ޕާސްޕޯޓެވެ. އެއްވެސް އެއާޕޯޓަކުން ދިވެއްސަކަށް ވާތީ ހާއްސަ ސަމާލުކަމެއް ދީގެން އެމީހެއްގެ ވަނަވަރު ޗެކެއް ނުކުރެއެވެ. ދިވެހިންނަށް ބައިނަލްއަޤުވާމީ އެއާޕޯޓްތަކުގެ ކައުންޓަރުތަކާއި ގައުމުތަކުގެ ބޯޑަރުތައް ހުރަސް ކުރުމަކީ ވަރަށް ފަސޭހަ ކަމެކެވެ.\nނަމަވެސް ރައީސް ނަޝީދު ތަކުރާރުކޮށް ދައްކަވަމުން އެގެންދަވާ ވާހަކަފުޅުތަކުގެ ނަތީޖާ އަކަށް ވެގެން ދާނީ އެއްގައުމުން އަނެއް ގައުމަށް ދަތުރު ކުރުން ދިވެހިންނަށް ބޮޑު ތުރާލަކަށް ވެގެން ދިއުމެވެ. ކޮންމެ ދިވެއްސަކީ ކޮންމެ އެއާޕޯޓެއްގައި ދެތިން ހަަތަރު ގަޑިއިރު ވަންދެން މަޑުކޮށް ބަލައި ފާސްކޮށް އޭނާގެ ހުރިހާ މައުލޫމާތެއް އެގައުމެއްގެ އިމިގްރޭޝަން އޮފިސަރުންނާއި ހިއްސާ ކުރަން ޖެހޭ މީހަކަށް ވެގެންދާނެއެވެ.\nއެހެންކަމުން ސިޔާސީ މަންފާއެއް ހޯދުމަށް ވެސް، ހުޅަނގުގެ އެހީތެރިންގެ ހިތް ރުއްސަން ކަމަށް ވީނަމަވެސް ރައީސް ނަޝީދު އެހިންގަމުން ގެންދަވާ އަމަލުތަކުގެ ގެއްލުން އޮތީ މުޅި ގައުމަށެވެ. ހުރިހާ ދިވެހިންނަށެވެ. އެގެއްލުން ކުރިއަށް އޮތް ޖީލުތަކަކަށް ކުރާނެއެވެ.\nރައީސް ނަޝީދު ކަރަންޓީނަށް\nފެބުރުއަރީ 12, 2018 08:59\nތިކަހަލަ ވާހަކަ ދައްކާނީ ހުންނަ ލަދު ހަޔާތްކުޑަ ކަމުން، އޭނާ މިހެން ވެސް ބުނި " އަޅުގަނޑަށް ފެންނަނީ ތަޅާނެ ބަޔަކު ހޯދާފަ ފުލުހުންނާ ތަޅަން،"\nފެބުރުއަރީ 12, 2018 09:16\nވަރަށް އިބްރަތްތެރި ވާހަަކަ ފުޅެއް.\nފެބުރުއަރީ 12, 2018 09:23\nގައުމެއްގައި ވެރިކަން ކޮށްފަ ތިބޭ މީހުންނަކީ އެ ގައުމެއްގެ ކަރާމާތާއި އަބުރު ހިފަހައްޓަންޖެހޭ ބައެއް ، ހަގީގީ ލީޑަރުން ނަކީ ގައުމު އޮރިޔާން ކުރާ ބައެއް ނޫން ،ސިޔާސީ ވަކި ބޭނުމަކަށް ގައުމު އޮރިޔަން ކޮށް ، ބޭރު ދުނިޔޭގައު ގައުމު ގެ އަބުރު ކަތިލުމަކީ ގަބޫލު ކުރެވޭނެ ކަމެއްނޫން ، އަހަން ނަކީ އެމް ޑީ ޕީ މީހެއް އެކަމަކު މިކަލޭގެ އަމަލުތައް މިހިރަގޮތުން އެމް ޑީ ޕީ ދެކެ ފޫހި ވެއްޖެ ، ނިކަމެތި ރައްޔިތުން ހަނާ ކުރުމަކީ ގަބޫލު ކުރެވޭނޭ ކަމެއް ނޫން ، ކަލޯ ތިޔަދައްކާ ވަހަކަ އިން ލަދުން ބޯހަލާ ކު ؟ ގައުމަށް ކުލީސިފައިން ގެނެސް ގައުމު ސުންނަފަތި ކޮށް ލުން ، އައި އެސް ، ކަލޯ ހަމަތަ! މަށަށް ހީވަނީ މިއީ ވެލެޒީނީގެ ފިރިހެން ވައްތަރު ހެން ،،\nފެބުރުއަރީ 12, 2018 09:24\nމިނާހުރިތަނެއްހޯދައި ދިވެހިން އެބަޖެހޭ މީނާއާމެދު ގޮތެއް ނިންމަން\nފެބުރުއަރީ 12, 2018 09:45\nނިންމުން ކިހިނެއް ވަނީ!\nފެބުރުއަރީ 12, 2018 09:34\nމި ބޭ ކުރިން ދެއްކި މި ޒާތުގެ ވާހަކަތައްވެސް ވީ ހަމަ ތެދަކަަށް! އެއީ މި ބޭގެ އިންޓެލިޖަންސް މީހުން މިހާރުވެސް އަސްކަރިއްޔާ ތެރޭގައި މަސައްކަތް ކުރާތީ ކަމަށް ބޮޑަށް ބެލެވެނީ! ދެން ބޭރުގެ އިންޓެލިޖަންސް އެޖެންސީތަކުން މި ބެޔަށް މައުލޫމާތު ފޯރި ކޮށްދީ ހަދާ ކަމަށް ވަރަށް ބޮޑަށް ބެލެވޭ!\nފެބުރުއަރީ 12, 2018 09:46\nތި ޚާއިނުގެ ނަމުގެ ކުރިޔަށް "ރައީސް" ނުލާން ވެެއްޖެއެއްނޫން!!!\nޥެރިކަމާހުރެ ހަމަ ބޫތުކައިފަ!!\nފެބުރުއަރީ 12, 2018 10:10\nމިނުބައި ނުލަފާ ކަލޭގެ އިސްލާހުކޮށްދެއްވާ އިސްލާމްދީނުގެ ތެދުމަގު މީނާއަށް ދައްކަވާފާނދޭވެ!!! އާމީން!! އަދި މިކަލޭގެ އިސްލާހުނުވެ އަދި ތައުބާ ނުވެއްޖެނަމަ މީނާ މިދިވެރާއްޖޭގެ ރައްޔިތުންގެ ސަލާމަތާއި ރައްކާތެރިކަމައްޓަކައި އަދި އިސްލަމްދީނުގެ މަތިވެރިކަމަށްޓަކައި މީނާ މިދުނިޔެއިން އިބައިލާހުގެ ހަޒުރަތައް ގެންދަވައި ފާނދޭވެ!!! އާމީން!!\nފެބުރުއަރީ 12, 2018 10:12\nތިޔައިން އެއްވެސް ވާހަކައެއްމިއަދު ރީންދޫކުލަޖެހިފަ ތިބި މީހުންގަބޫލް އެއްނުކުރޭ. އެއީ ކެވިފާހުރި އެއްޗެއްގެގޮތުން ޖެހިފަ ހުރިބައްޔެއް. އެބަލީގެ ބާވަތުން އެރަންގަޅުކުރެވޭނެ ގޮތެއްނެތް.\nފެބުރުއަރީ 12, 2018 10:22\nމި ނަޝީދަކީ ދިވެހި ދެމަފިރިއަކަށް ލިބިފައިވާ ބޮޑު ޝައިތާނެއް.މީނާގެ ކިބައިން ހުރިހާ ދިވެހިންނާއި ދިވެހި ޤައުމު ސަލާމަތްކުރައްވާށި.\nފެބުރުއަރީ 12, 2018 11:20\nރައީސް ނަޝީދަކީ ހިތްވަރުގަދަ ބޭފުޅެކޭދޯ! ވީ ސެލިއުޓު ޔޫ ސާރ...\nފެބުރުއަރީ 12, 2018 11:52\nމިކަލޭގެ ކިބައިން މިޤައުމު ސަލާމަތްކުރައްވަވާތޯ ކޮންމެ ނަމާދެއްގެ ފަހުގައި ދުޢާކުރަންވެސް ޖެހިއްޖެ. ޤައުމަށް ޖެހިފަހުރި ވަބާއެއް. ހިތްވަރުގަދަ ކަމުން ގޮސް އަބަދު ފަރަންޖީ ޔަހޫދީންގެ ތައްޕާހުގައި. ހިތްވަރުގަދަޔޯ.\nފެބުރުއަރީ 12, 2018 11:54\nފެބުރުއަރީ 12, 2018 11:26\nނަޝީދު ބުނީ ރަނގަޅަށް. މިތާ އުޅެނީ މުއްލާ ސިފައިންނާ ޓެރަރިސްޓު ފުލުހުން. އެކަން އެނގޭ ބަގާވާތް ކުރި ދުވަހު\nފެބުރުއަރީ 12, 2018 11:31\nނަސިދަށް އެގި ވަޑައި ގަތީ މިހާރުބާ ؟ ސަލާމަތީ ބާރު މިކިޔަނީ ހަގުރާމަ ކުރަން ދަންނަ ހަގުރާމަ ވެރިން ތިބޭ ގައުމީ ދިފާއީ ބާރަށް. އެތާގަ ތިބޭނީ މިލިޓްރީ ތަމްރިނު ހަދާފަ ތިބޭމީހުން. އިންޑިޔާ އާ އެމެރިކާ އާ އެކު ތަމްރީނުހަދާ ފަ ތިބި މީހުން. އެމީހުނަށް ގައުމު ސަލާމަތް ކުރުމަށް ކުރަންޖެހޭ ހުރިހާކަމެއްއެގޭނެ .ސަލާމަތީބާރު ކިޔަނީ މިހެންވެ.\nފެބުރުއަރީ 12, 2018 11:33\nމިކަހަލަ ޖައްބާރުން ޖެހޭނީ ހައްޔަރު ކުރަން ... މިއީ އާދައިގެ ރައްޔިތެއްނަމަ މިހާރު ހިފާ ހައްޔަރު ކުރާނެ. މީނަ ހައްޔަރު ނުކުރެވެނީ ކީއްވެބާ!!! ދިވެހިން ވިސްނާކަށް ނުވޭތަ އިސްލާމުންލައްވާ ޔަހޫދީން އިސްލާމުން މަރާލާ ފަދައިން މިދިވެހިބިން ވެސް ނޮވެންބަރު ތިނެއްގައި ކެނެރީގޭން ރާވާ މިގައުން 19 ދިވެހިން މާރާލިފަދައިން މިޤައުމުން ދިވެހިން މަރާ ހުސްކޮށްލަން....\nފެބުރުއަރީ 12, 2018 11:40\nދެން މީބޮޑުބަލަާވެރިކަމެއް މިކަލޭގެ ހަންނުދަމަނީސް ހުއްޓަެއް ނުލާނެ\nފެބުރުއަރީ 12, 2018 11:46\nނަޝީދު ނޫން މިޤައުމު ފިތުނަ ފަސާދަކުރާމީހަކީ. ކެނެރީގޭ ނަޝީދު މިތާގައި ހަގުރާމަ އިޢުލާން ކުރަން؟ ކަލެއަށް ވަރަށް ސަލާމް\nފެބުރުއަރީ 12, 2018 11:49\nޓެރަރިސްޓްގެ ލަގަބާއެކު3ކޯޓުން ހުކުމް ޖަހާފައި ހުރި ޓެރަރިސްޓަކަށް ދެން ތިބި އެންމެން ފެންނާނީ ޓެރަރިސްޓުންގެ ގޮތުގައި\nފެބުރުއަރީ 12, 2018 11:51\nކީއްކުރަންތަ ރ ނަޝީދު ތި ލޔަނީ ބާގީ ނަޝީދު ލިޔެބަލަ\nފެބުރުއަރީ 12, 2018 11:53\nފެބުރުއަރީ 12, 2018 12:02\nއެގޮތަށް ނަޝީދު ވާހަކަ ދައްކަނީ އިނގިރޭސިންގެ ރޭވުމެއްގެ ދަށުން ކަމަށް ވެދާނެ.\nފެބުރުއަރީ 12, 2018 12:03\n.އެއީ ވާހަކަ ފަހެ އެކަން ނުކުރެވޭނެ. ޢެކަމަކު ތިޔަ ގޮތަށް ލިއުމަކީ ގޯހެއް. ޥަގެއް ނޫނީ މީހަކާ ދިމާލަށް އެ ކިޔައި ނުގޮވާނެ.\nފެބުރުއަރީ 12, 2018 12:12\nމި ހުރިހާ ކަމެއް މިހެން ހުންނަކަން އެނގި ތިބެ، މައުމޫން ޢަބްދުލްޤައްޔޫމް ވިދާޅުވީ ގައުމަށް އެންމެ ފައިދާ ވާނީ ނަޝީދާއެކު މަސައްކަތް ކޮށްގެންނޭ. އަދި ޢަދާލަުގެ އެންމެ މަތިވެރި އުސްތާޛު ވެސް ވިދާޅުވީ ތިމަންނަމެން މި ތިބީ ކެނެރީގޭ މުޙައްމަދު ނަޝީދާއެކީގައޭ.\nފެބުރުއަރީ 12, 2018 13:59\nތީ ސިކުނޑި ހަމަ ނުޖެހެޔޭ މީހެއް އޭނާ ދައްކާ ވާހަކަ ލީޔާނީވެސް މޮޔައިން..\nފެބުރުއަރީ 12, 2018 14:04\nއެއީ ހަތިޔާރު އުކުޅަށް ޖަހައިގެން ތިބޭތީ. އަންނިޔަށް އެވަރު ނޭންގޭދޯ؟ ބޯގޯހަރާމް ބޯހަލާކު.\nފެބުރުއަރީ 12, 2018 14:07\nމިގައުމުގައި ދިރިއުޅޭ އެމް ޑީ ޕީ އެއްވެސް މެމްބަރަކަށް ގެއްލުން ނުވާނޭ ކަމަށް ކެނެރިސްޓް ބުނަމުންދަނީ\nފެބުރުއަރީ 12, 2018 14:12\nރައީސް ނަޝީދޭ ހެޔޮނުވާނެ ނުލިޔެބަލަ. ދައްޖާލޭ ލިޔެބަލަ މިވަރުގެ ބޮޑުމުސީބާތެއް އާފާތެއް މިގައުމަކަށް ދިމަލެއްނުވޭ މިބަލާވެރިކަމާކީ ރާއްޖެއަށް ދިމާވި ޝިގައްލާއަށްވުރެ ނުރައްކާބޮޑު މުސީބާތެއް.


Apple in aa3iPhone release kohffi, kamudheytha? – adduLIVE\nއެޕަލްގެ އާ އައިފޯނުތައް ކަމުދޭތަ؟\nSep 13, 2018, 09:01 އަހުމަދު ނަސޫހް\nޓެކްނޮލޮޖީގެ ދުނިޔޭގައި އެންމެ މަތީ ދަރަޖައިގައި ފިޔަ ޖަހަމުން އަންނަ އެޕަލް ކުންފުނިން ރޭ، އެމީހުންގެ އެންމެ އާ އައިފޯން ސީރީސް ދައްކާލައިފިއެވެ.\nމިފަހަރުވެސް އެޕަލް އިން ތިން އާ އައިފޯން ރިލީޒް ކޮށްފައިވާއިރު އެހެން އަހަރުތަކެކޭ ޚިލާފަށް މިފަހަރު ވަނީ ބަޖެޓް ފޯނެއް ނުވަތަ އާންމު އަގާ އަޅާ ބަލާއިރު އަގު ހެޔޮ ފޯނެއް ނެރެފައެވެ. އައިފޯން އެކްސް އާރްގެ ނަމުގައި އެޕަލް އިން އުފެއްދި މި އައިފޯނަކީ ވެސް ފޭސް އައިޑީ އަދި އިންފިނިޓީ ޑިސްޕްލޭއާއެކު ތައްޔާރުކުރެވުނު ފޯނެކެވެ.\niPhone XR announced withanotched display and Face ID https://t.co/YjaTELVEJP pic.twitter.com/geWnVIUaCl\nމިއާއެކު އެޕަލް އިން ވަނީ އެހެން އަހަރުތަކާ އެއްގޮތަށް މިފަހަރުވެސް ކުރިން ނުނެރޭ ފަދަ އަގުބޮޑު ފޯނެއް ވެސް ނެރެފައެވެ. 1،099 އެމެރިކާ ޑޮލަރުން ފެށޭ މިފޯނުގެ އަގު ވަނީ މިދިޔަ އަހަރު ރިލީޒް ކުރި އައިފޯން އެކްސްގެ އަގު ފަހަތަށް ޖައްސާލާފައެވެ.\nThe bigger phone is the iPhone Xs Max.https://t.co/bsraCoBLLW #AppleEvent pic.twitter.com/SCwG76oUxl\nއައިފޯން އެކްސް އެސް މެކްސް ކިޔާ މި އައިފޯނަކީ މިހާތަނަށް އެޕަލް އިން އުފެއްދި އެންމެ ބޮޑު އަދި އެންމެ ވަރުގަދަ އައިފޯނެވެ. 6.5 އިންޗު ސްކްރީނު ދިގު މިނުގައި ހުންނައިރު މިފޯނަކީ ހަތަރު ޖީބީގެ ރެމްއެއް ވެސް އެކުލެވޭ ފޯނެކެވެ.\nއެޕަލް އިން ދެން ރިލީޒް ކޮށްފައިވަނީ އައިފޯން އެކްސްއެވެ. މި ފޯނުގެ ސައިޒަކީ 5.8 އިންޗެވެ. ނަމަވެސް އެކްސް އެސް މެކްސްއާ ފޯނުގެ އެހެނިހެން ބޭނުންތަކާ އަޅާ ބަލާއިރު މާ ބޮޑު ތަފާތެއް ނެތެވެ.\nއެޕަލް އިން ވަނީ އައިފޯން އެކްސް އެސް އަދި އެކްސް އެސް މެކްސްއަށް މިފަހަރު 512 ޖީބީގެ އިންޓާނަލް ސްޓޮރޭޖެއް ގާއިމް ކޮށްފައެވެ. މީގެ ފޯނެއްގައި2ލައްކަ ފޮޓޯ ނަގައި ރައްކާ ކުރުމުގެ ގާބިލުކަން ލިބިފައިވެއެވެ.\nމީގެ އިތުރުން މިފަހަރުވެސް ފޯނުތަކުގެ ކެމެރާ އިތުރަށް ވަރުގަދަ ކޮށްފައިވާއިރު އެޕަލް އިން ބުނެފައިވަނީ މިފަހަރުގެ ކެމެރާގައި ކުރިން އެހެން އެއްވެސް ފޯނެއްގައި ނުހިމެނޭ ފީޗާސްތައް ހިމަނާފައިވާނެ ކަމަށެވެ. އޭގެ ތެރޭގައި ޕޯޓްރެއިޓް ކޮށް ނަގާ ފޮޓޯގައި ބެކްގްރައުންޑު ބޭނުން ގޮތަކަށް ބްލާ ކޮށްލަން ފުރުސަތު ލިބޭނެ ކަމަށެވެ.\nThere's beenastep up in the removal of focus, blur or 'bokeh' effect in the portrait mode photos. You can adjust the depth of field after the photo is taken https://t.co/bsraCoBLLW #AppleEvent pic.twitter.com/aqK7vMkqcu\nމީގެ އިތުރުން ރޭ ވަނީ އެޕަލްގެ އާ ގަޑި، އެޕަލް ވޮޗް ސީރީޒް4ވެސް ދައްކާލާފައެވެ. ކުރީގެ ގަޑިތަކަށް ވުރެ މިފަހަރު އަގުބޮޑު ކޮށްފައިވާއިރު އެޕަލް އިން ބުނެފައިވަނީ ކުރީގެ ގަޑިތަކަށް ވުރެ މިފަހަރުގެ އުފެއްދުން މާ ފުރިހަމަ ވާނެ ކަމަށެވެ.


Galatasaray ge Coach aai Naib Raees Coronavirus ah positive vejje\nގަލަތަސަރާއީގެ ކޯޗާއި ނައިބު ރައީސް ކޮރޯނާވައިރަހަށް ޕޮޒިޓިވްވެއްޖެ\nމިއީ ތުރުކީގެ ފުޓްބޯޅަ ކޯޗަކު މި ވައިރަހަށް ޕޮޒިޓިވްވި ފުރަތަމަ ފަހަރު\nކ. މާލެ | 24 މާރޗް 2020 | އަންގާރަ 01:40 | 3,092\nގަލަތަސަރާއީގެ ކޯޗު ފާތިހު ތެރިމް - ގެޓީ އިމޭޖާސް\nތުރުކީގެ ގަލަތަސަރާއީގެ ކޯޗު ފާތިހު ތެރިމް އާއި ނައިބު ރައީސް އަބްދުލްރަހީމް އަލްބާރަކް ކޮރޯނާވައިރަސް (ކޮވިޑް-19) އަށް ޕޮޒިޓިވްވެއްޖެ އެވެ.\nހޯމަ ދުވަހުގެ ވަހުގުތެއްގައި ގަލަތަސަރާއީގެ ކޯޗު ފާތިހު ތެރިމް ވަނީ އޭނާ ކޮވިޑް-19 އަށް ޕޮޒިޓިވްވިކަން ޓުވިޓާ މެދުވެރިކޮށް ހާމަކޮށްފައެވެ. މީގެ ކުރިން ތުރުކީގެ ގައުމީ ޓީމަށްވެސް ކޯޗުކަން ކޮށްދިން އުމުރުން 66 އަހަރުގެ ފާތިހު ތެރިމް ބުނީ ކޮވިޑް-19 އަށް ޕޮޒިޓިވްވި ނަމަވެސް، އޭނާގެ ހާލު ރަނގަޅު ކަމަށެވެ.\nކޮވިޑް-19 އަށް ގަލަތަސަރާއީގެ ކޯޗު ޕޮޒިޓިވްވިއިރު، މީގެ ހަ ދުވަސް ކުރިން އެޓީމުގެ ނައިބު ރައީސް އަބްދުލްރަހީމް އަލްބާރަކްގެ ދެކަނބަލުން ވަނީ ޕޮޒިޓިވްވެފައެވެ. އުމުރުން 65 އަހަރުގެ އަލްބާރަކް ވަނީ ގަލަތަސަރާއީގެ ގިނަ މަގާމުތަކެއް ފުރުއްވާފައެވެ. އެގޮތުން އެޓީމުގެ ބޯޑް މެމްބަރު ކަންވެސް ވަނީ އަދާކޮށްފައެވެ. 2014 ވަނަ އަހަރު ގަލަތަސަރާއީގެ ނައިބު ރައީސްގެ މަގާމާ އެންމެ ފުރަތަމަ ހަވާލުވުމަށްފަހު، 2015 ވަނަ އަހަރު އޭނާ ވަނީ އެ މަގާމުން ވަކިވެފައެވެ. އަދި އަލުން ނައިބު ރައީސްގެ މަގާމާ ހަވާލުވީ 2018 ވަނަ އަހަރު އެވެ.\nގަލަތަސަރާއީގެ ކޯޗާއި ނައިބު ރައީސް ކޮވިޑް-19 އަށް ޕޮޒިޓިވްވިއިރު، މީގެ ކުރިން ދުނިޔޭގެ ގިނަ ގައުމުތަކެއްގެ ފުޓްބޯޅަ ކުޅުންތެރިންނާއި ބައެއް ކޯޗުން ވަނީ މި ވައިރަހަށް ޕޮޒިޓިވްވެފައެވެ. އަދި ކޮވިޑް-19އާ ގުޅިގެން ދުނިޔޭގެ ފުޓްބޯޅަ ވަނީ ހުއްޓުމަކަށް އައިސްފައެވެ.\nތުރުކީގައިވެސް ކޮވިޑް-19 ހަލުވިކަމާއެކު ފެތުރެމުންދާއިރު، އެ ގައުމުން މި ވައިރަސް ޖެހުނު މީހުންގެ އަދަދު މިހާރު ވަނީ 1،236 އަށް އަރާފައެވެ. އަދި މި ވައިރަސް ޖެހިގެން ތުރުކީން 30 މީހަކު ވަނީ މަރުވެފައެވެ.


Bulgaria Gai Hingi Bus Accidenteh Gai 45 Meehun Maruvejje - Vaguthu\nބަލްގޭރިއާގައި ހިނގި ބަސް އެކްސިޑެންޓެއްގައި 45 މީހުން މަރުވެއްޖެ\n6 ދުވަސް ކުރިން ( ނޮވެމްބަރު 23, 2021 )\nބަލްގޭރިއާގެ ހައިވޭއެއްގައި ހިނގި ނުރައްކާތެރި ބަސް އެކްސިޑެންޓެއްގައި މަދުވެގެން 45 މީހުން މަރުވެ، އެތައް ބަޔަކު ޒަހަމްވެއްޖެއެވެ.\nމީޑިއާ ރިޕޯޓްތައް ބުނާ ގޮތުގައި މިއެކްސިޑެންޓް ހިނގީ ބަލްގޭރިއާގެ ވެރިރަށް ސޯފިއާ އާއި 40 ކިލޯމީޓަރު ދުރުގައި އޮންނަ ހައިވޭއެއްގައެވެ.\nބަލްގޭރިއާގެ އިންޓީރިއާ މިނިސްޓްރީން ބުނީ އެކްސިޑެންޓްވި ބަހުން ހަތް ފަސެންޖަރަކު ސަލާމަތްކޮށް ހޮސްޕިޓަލަށް ގެންގޮސްފައިވާ ކަމަށެވެ.\nބަލްގޭރިއާގެ މީޑިއާތަކުން ބުނާ ގޮތުގައި އެކްސިޑެންޓްގައި މަރުވި މީހުންގެ ތެރޭގައި ބަހުގައި ތިބި 12 ކުޑަކުދިން ވެސް ހިމެނެއެވެ. އެކްސިޑެންޓްވި ބަހަކީ ތުރުކީވިލާތުގެ އިސްތަންބޫލުން މެސެޑޯނިއާގެ ސްކޮޖީއަށް ދަތުރު ކުރަމުން ދިޔަ ބަހެއް ކަމަށް ވެއެވެ. ބަހުގައި ތިބި އެންމެންނަކީ ވެސް މެސެޑޯނިއާ މީހުން ކަމަށް ބެލެވެއެވެ.\nބަލްގޭރިއާގެ ބޮޑުވަޒީރު ޒޮރަން ޒެއެވް ވިދާޅުވީ އެކްސިޑެންޓްގައި މަރުވި އެންމެންނަކީ މެސެޑޯނިއާގެ މީހުން ކަން އަދި ކަށަވަރު ނުވާ ކަމަށާއި ނަމަވެސް އެކްސިޑެންޓްވި ބަހަކީ މެސެޑޯނިއާގެ ބަހެއް ކަމަށް ވާތީ ބަހުގައި ތިބީ މެސެޑޯނިއާ މީހުން ކަމަށް ބެލެވޭ ކަމަށެވެ.\nއެކްސިޑެންޓް ހިނގަން މެދުވެރިވި ސަބަބު ދެނެގަންނަން މިހާރު މެސެޑޯނިއާގެ ސްޓޭޓް ޕްރޮސެކިއުޓަރ އޮފީހުން ވަނީ ތަހްގީގެއް ފަށާފައެވެ.\nއެކްސިޑެންޓް ހިނގަން މެދުވެރިވި ސަބަބެއް އަދި ނޭނގުނު ނަމަވެސް ހާދިސާ ހިނގި ސަރަހައްދުގެ ފޮޓޯތަކުން ފެންނަ ގޮތުގައި ބަހުގައި ވަނީ އަލިފާން ރޯވެ އަނދާފައެވެ. ބެލެވޭ ގޮތުގައި އެކްސިޑެންޓްގައި ގިނަ ބަޔަކު މަރުވީ ކުއްލިއަކަށް ބަހުގައި އަލިފާން ރޯވުމުން ބަހުން ނުފޭބިގެންނެވެ.\nމިއެކްސިޑެންޓާއި ގުޅޭ ގޮތުން މެސެޑޯނިއާ އިން އަދި އެއްވެސް އެއްޗެއް ނުބުނެއެވެ.\nބަލްގޭރިއާއަށް އެމެރިކާގެ 2500 ސިފައިން ފޮނުވަނީ


އަލްޤާޟީ ޙަސަން ތާޖުއްދީން ލިޔުއްވާފައިވާ "ތާރީޚު އިސްލާމި ދީބާ މަޙަލް" ނެރެދެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\nއަލްޤާޟީ ޙަސަން ތާޖުއްދީން ލިޔުއްވާފައިވާ "ތާރީޚު އިސްލާމި ދީބާ މަޙަލް" ނެރެދެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n1 އޭޕްރިލް 2021، ރިފަރެންސް: SA/RIMS/2021/10\nމިނިސްޓަރ އޮފް އާޓްސް، ކަލްޗަރ އެންޑް ހެރިޓޭޖް އަލްފާޟިލާ ޔުމްނާ މައުމޫން، ދިވެހިބަހުގެ އެކެޑަމީގެ ރައީސް އަޝްރަފް ޢަލީ، އަޅުގަނޑުމެންގެ މުޝީރު މަޑުލު މުޙައްމަދު ވަޙީދު، އަދި ސްޓޭޓް މިނިސްޓަރ މުޙައްމަދު ޠާރިޤު، މި ރަސްމިއްޔާތުގައި ބައިވެރިވެވަޑައިގަންނަވާ ހުރިހާ ބޭފުޅުން؛\nއަޅުގަނޑު ދެކޭގޮތުގައި، ދިވެހިރާއްޖޭގެ ތާރީޚާ ބެހޭގޮތުން، ޙަސަން ތާޖުއްދީން ލިޔުއްވި މި ފޮތް، "ތާރީޚު އިސްލާމި ދީބާ މަޙަލް" އަކީ، ރާއްޖޭގެ ތާރީޚުގެ ވަރަށް އަގުހުރި ރަންމުތެއް. މިއީ، ރާއްޖޭގެ ތާރީޚާ ބެހޭގޮތުން ދިވެއްސަކު އެންމެ ފުރަތަމަ ލިޔުއްވި ފޮތް ކަމަށްވާތީ، ޤައުމީ ތަރިކައެއްގެ ގޮތުންވެސް، މި ފޮތުގެ މަޤާމާއި ދަރަޖަ އެތައް ގުނައެއް އުފުލިގެންދާނެ.\nމި ފޮތުގެ އަޞްލު ލިޔުއްވާފައި އޮތީ ޢަރަބިބަހުން ކަމަށްވާތީ، މި ޒަމާނުގެ ސާފު ދިވެހިބަހަށް މި ފޮތް ތަރުޖަމާކުރައްވައި ޗާޕުކުރައްވައިގެން ނެރުއްވުމަކީ، ރާއްޖޭގެ ކިޔަވާ ކުދިންނަށް ލިބުނު ވަރަށް އަގުހުރި ޢިލްމީ ހަދިޔާއެއް. އަދި ދިވެހިރާއްޖޭގެ ތާރީޚު ދިރާސާ ކުރައްވާ ބޭފުޅުންނަށް ލިބުނު، ވަރަށް އިތުބާރު ހުރި މަޞްދަރަކަށްވެސް މި ފޮތް ވާނެކަން އަޅުގަނޑަށް ޔަޤީން.\nއެހެންކަމުން، މި ފޮތް ދިވެހިބަހަށް ތަރުޖަމާކުރައްވައި ނެރުއްވުމުގައި، ކުރީގެ ދިވެހިބަހާއި ތާރީޚަށް ޚިދުމަތް ކުރާ ޤައުމީ މަރުކަޒުން ކުރެއްވި ބުރަ، އަދި އަގުހުރި މަސައްކަތުގެ އަގު ވަޒަންކޮށް، މި މަސައްކަތުގައި އުޅުއްވި ހުރިހާ ބޭފުޅުންނަށް ވަރަށް އިޚްލާޞްތެރިކަމާއެކު ޝުކުރު ދަންނަވަން. އޭގެ ތެރެއިން ބައެއް ބޭފުޅުން މި ދުނިޔެ ދޫކުރައްވާފައިވާތީ، އެ ބޭފުޅުންނަށް ދަރުމައާއި ޘަވާބު ދެއްވުން އެދި ދުޢާކުރަން.\nމި ފޮތުގައި ހުރި ވާހަކަތަކަށް ބަލާއިރު، މިއީ ހަމައެކަނި ތާރީޚު ފޮތެއްވެސް ނޫން. މިއީ ދުނިޔަވީ ކަންކަމުގައި ހެޔޮ އިރުޝާދު ބޭނުންވާ މީހަކަށް ވަރަށް ބޭނުންތެރި އަގުހުރި ނަޞޭޙަތްތަކެއްވެސްމެ. އިންސާނީ ތާރީޚުގެ ފަތްފުށްތަކުން ޢިބްރަތް ޙާޞިލުކުރަން އެދޭ މީހަކަށްވެސް، އެތައް ދަރުސްތަކެއް ލިއްބައިދޭނެ ފޮތެއް.\nވަކިން ޚާއްޞަ ގޮތެއްގައި، ރާއްޖޭގެ ސިޔާސީ މަސްރަޙުގެ އޮއިވަރު، އެނބުރެމުން ބަދަލުވަމުން އައި ގޮތުގެ، ވަރަށް ރީތި ކުލަގަދަ ތަޞްވީރެއް، މި ފޮތުން ފެނިގެން ދޭ. ބައެއް ރަހުންނާއި ރަނިންގެ ރަސްކަން ފުރޮޅިގެން ދިޔުމަށް މެދުވެރިވި ސަބަބުތަކާއި، ވެރިންނާއި ރައްޔިތުންނާ ދެމެދުގެ ގުޅުންތަކުން، ރަސްކަމަށް އަސަރުކުރި ގޮތާއި، އޭގެ ނަތީޖާވެސް މި ފޮތުން އަޅުގަނޑުމެންނަށް ދައްކައިދޭ.\nރަސްކަމުގެ ކޮއިލު ތެރޭގައި ހިނގި ޢާއިލީ ގަޑުބަޑުތަކުގެ ސަބަބުން، ދިވެހި ދައުލަތަށް ލިބުނު ގެއްލުންތަކާއި، އެ ގެއްލުންތަކުން ރައްޔިތުންނަށް ކުރި އަސަރުތައްވެސް، މި ފޮތުން ކޮންމެވެސްވަރަކަށް ސިފަވެގެންދޭ. ހަމައެފަދައިން، ރާއްޖޭގެ އިޤްތިޞާދީ އަދި އިޖުތިމާޢީ ޙާލަތު، އެ ޒަމާނުގައި އޮތްގޮތްވެސް، މި ފޮތުން ކޮންމެވެސްވަރަކަށް ޚިޔާލަށް ގެންނެވޭނެ.\nރާއްޖޭގެ ތާރީޚަކީ، މީލާދީ ސަނަތު ގުނަން ފެށުމުގެ، 500 ވަރަކަށް އަހަރަށް ވުރެވެސް ދޮށީ ތާރީޚެއް. ނަމަވެސް، ރާއްޖޭގެ ތާރީޚު އަޅުގަނޑުމެންނަށް ކިޔައިދޭ ލިޔުންތައް ލިޔަން ފެށިފައި މިއޮތީ، ރާއްޖެ އިސްލާމްވުމާ ހަމައިން. މި ދެންނެވީ، މީލާދީން 1195 ވަނަ އަހަރާއި 1196 ވަނަ އަހަރާ ދެމެދު ލިޔެފައިވާ އިސްދޫ ލޯމާފާނާއި ގަމު ލޯމާފާނު ވާހަކަ.\nއަދި 1196 ވަނަ އަހަރާއި 1197 ވަނަ އަހަރާ ދެމެދު ލިޔެފައިވާ ދަނބިދޫ ލޯމާނާއި، މީލާދީން 13 ވަނަ ޤަރުނުގެ ތެރޭގައި ލިޔެފައިވާ ހައްދުންމަތީ ލޯމާފާނު. މިއީ މި ރާއްޖޭގެ އެންމެ އެވޭލާ ތާރީޚީ ލިޔުންތަކުގެ ގޮތުގައި ފެންނަން ހުރި ތަކެއްޗަކީ.\nލޯމާފާނުތައް ލިޔެވުނު ދުވަސްވަރާއި، ރާއްޖޭގައި މީހުން ވަޒަންވެރިވެ ދިރިއުޅެން ފެށި ދުވަސްވަރަށް ބަލާއިރު، ރާއްޖޭގެ ތާރީޚުގެ ވަރަށް ބޮޑު ބައެއް މިއޮތީ، މާޒީގެ އަނދިރިކަމުގެ ތެރެއަށް ގެއްލިފައި. ރާއްޖެ އިސްލާމްވި ހިސާބުން ފެށިގެން، ރާއްޖޭގެ ތާރީޚު ލިޔަމުން އައި ކަމުގައިވިޔަސް، އެކަން ކޮށްފައި އޮތީވެސް މާ ހަރުދަނާ ގޮތެއްގައި ކަމަށް ދެންނެވޭކަށް ނެތް.\nމިހެން މި ދެންނެވީ، ރާއްޖޭގެ ތާރީޚާ ބެހޭގޮތުން ލިޔެވިފައި ހުރި ލިޔުންތައް މަދުކަމުން. ވަކިން ޚާއްޞަކޮށް، ޢިލްމީ ގޮތެއްގައި ދިރާސާކޮށްގެން ލިޔެފައިވާ ލިޔުންތައް މާބޮޑަށްވެސް މަދު. ރާއްޖޭގެ އިހުގެ ތާރީޚު ލިޔެފައި ހުރި މަދު ލިޔުންތަކުގައިވެސް، ރަސްރަސްކަލުންގެ ނަންފުޅުތަކާއި، އެ ބޭފުޅުންގެ ރަސްކަމުގެ ކަންކަން ހިނގައިދިޔަ ގޮތްތައް ލިޔެވިފައި ހުރީ، އެކި މީހުންގެ ތުންތުންމަތިން ވާރުތަވަމުން އައިގޮތަށް.\nމި ދެންނެވީ ރަސްމީ އެއްވެސް ސިފައެއްގައި، ރާއްޖޭގެ އެންމެ އިހުގެ ތާރީޚު ލިޔެ ރައްކާކުރެވިފައި ނެތް ވާހަކަ. ރާއްޖެ އިސްލާމްވުމަށްފަހުގައި ހިނގި ބައެއް ކަންކަން ލިޔެވިފައި ހުއްޓަސް، ޤައުމެއްގެ ނިސްބަތުން ބަލާއިރު އެއީވެސް ވަރަށް މަދު، އަދި ވަރަށް ހަނި ދާއިރާއެއްގައި ލިޔެފައި ހުރި ވާހަކަތަކެއް.\nއޭގެ ތެރެއިންވެސް މި ފޮތަކީ، ރާއްޖޭގެ ތާރީޚުގެ ވަރަށް މުހިންމު ފޮތެއްކަމަށް އަޅުގަނޑު ދެކެން. ނަމަވެސް، މި ފޮތް ދިވެހިބަހަށް ތަރުޖަމާކޮށްގެން ނެރުމަކީ، މުހިންމު މަސައްކަތެއް ފުރިހަމަވީ ކަމަށް ދެކެވަޑައިނުގަތުން އަޅުގަނޑު ވަރަށް ބޮޑަށް އެދެން. މިއީ ފެށުމެއް ކަމަށް ބައްލަވައިގެން، ދެން މަސައްކަތް ކުރައްވަންވީ، ޢިލްމީ ގޮތެއްގައި ރާއްޖޭގެ ތާރީޚު ދިރާސާކުރައްވަން.\nރާއްޖޭގެ ޢުމުރުގެ ދޮށީކަމަށް ބަލާއިރު، ދިވެހިންގެ އާސާރީ ތަރިކަތަކެއްވެސް، އަޅުގަނޑުމެންނާ ހަމައަށް ވާރުތަވެފައި ހުރީ ވަރަށް މަދުން. އަދި އެ ތަކެތީގެ މައްޗަށް ކުރެވިފައި ހުރި ޢިލްމީ ދިރާސާތައް އެއަށްވުރެ މާ މަދު. ޙަސަން ތާޖުއްދީނުގެ މި ފޮތަކީވެސް، އިތުރަށް ދިރާސާކޮށް، ރާއްޖޭގެ އިހުގެ ތާރީޚާ ބެހޭގޮތުން، އިތުރު ހޯދުންތަކަށް މަގުފަހިކޮށްދޭނެ ފޮތެއް ކަމަށް އަޅުގަނޑު ދެކެން.\nތާރީޚު ލިޔުމާއި ދިރާސާކުރުމަކީ އަޅުގަނޑުމެން އަބަދުވެސް ކުރަންޖެހޭ ކަމެއް. އެއީ، ޔުނިވަރސިޓީތަކާއި ކޮލެޖުތަކުގައި މަތީ ތަޢުލީމު ޙާޞިލުކުރާ ދަރިވަރުންގެ ކޮނޑުގައި އެޅިފައިވާ، ވަރަށް މުހިންމު ޤައުމީ މަސައްކަތެއް.\nއަޅުގަނޑުމެން ދިރާސާކުރަންވީ، ހަމައެކަނި އިހުގެ ތާރީޚެއް ނޫން. ޙަޤީޤަތުގައި ތާރީޚު ލިޔުމަކީ، އެއިރެއްގައި އެކަމެއް ހިނގިގޮތަށް، އެއްވެސް ތަޢައްޞުބެއް ނެތި، ތެދު ބަހުން ހާމަކޮށްދިނުން. އެކަން ކުރެވޭނީ، އެކަންކަން ލޮލުން ދެކި އަތުން ހިފި ބަޔަކަށް. އަދި ލިޔަންވީވެސް، އެ ކަމެއް ހިނގަމުންދާ ދުވަސްވަރެއްގައި.\nމާފަހުން އަންނަ ބަޔަކު، ދޫދޫމަތިން އަޑުއަހާ ވާހަކަތަކެއްގެ މައްޗަށް، އެ ޤައުމެއްގެ ތާރީޚު ބިނާކުރަންވެއްޖެނަމަ، ތާރީޚު އޮޅުންބޮޅުން ވެގެން ދިޔުމުގެ ފުރުޞަތު ވަރަށް ބޮޑުވާނެ. އެކަމަށް ފުރުޞަތު ނުދިނުމަށްޓަކައި، އެއިރެއްގެ ޙާލަތާ ބެހޭގޮތުން ޢިލްމީ ލިޔުންތައް ލިޔަމުން ދިޔުމަކީ ވަރަށް މުހިންމު ކަމެއް.\nރާއްޖޭގެ މި ފަހުގެ ތާރީޚަށް ބަލާއިރު، ރާއްޖޭގެ ވެރިކަމުގެ ނިޒާމު، ރަސްކަމަކުން ޖުމްހޫރިއްޔަތަށް، އަދި އަނެއްކާ ރަސްކަމަކަށް ބަދަލުވެ، އޭގެފަހުން މިހާރު މި އޮތް ޖުމްހޫރީ ނިޒާމަށް ބަދަލުވެގެން އައިގޮތުގެ ތާރީޚު ލިޔެފައި އެބަހުރި. ނަމަވެސް ދެވަނަ ޖުމްހޫރިއްޔާގެ ކުރީކޮޅުގެ ތާރީޚުން އަޅުގަނޑުމެންނަށް މާގިނަ އެއްޗެއް ފެންނާކަށް ނެތް.\nއެގޮތަށް މެދުވެރިވަނީ، އެއިރެއްގެ ތާރީޚު އެއިރެއްގައި ލިޔުމަށް ސަމާލުކަން ނުދިނުމުން. އެހެންވީމާ، މިހާރުގެ ތާރީޚު އަޅުގަނޑުމެން ލިޔަމުން ގެންދިޔުމަކީ ވަރަށް މުހިންމު ކަމެއް. އެއީ ފަހުން އަންނަ ބަޔަކު ކުރުމަށް ދޫކޮށްލަންވީ ކަމެއް ނޫން. ނަމަވެސް ތާރީޚު ލިޔުމަކީ، ވަރަށް އަމާނާތްތެރިކަމާއި ވަރަށް ތެދުވެރިކަމާ އެކުގައި ކުރަންޖެހޭ ކަމެއް. އަދި އެއީ ޢިލްމީ އުޞޫލުތަކާ އެއްގޮތަށް ކުރަންޖެހޭވެސް ކަމެއް.\nއަޅުގަނޑު އުންމީދު ކުރަނީ، ރާއްޖޭގެ ޔުނިވަރސިޓީތަކާއި ކޮލެޖުތަކުގެ ކަމާބެހޭ ފެކަލްޓީތަކުން، ރާއްޖޭގެ ތާރީޚާމެދު މިހާރަށްވުރެ ފުޅާ ދާއިރާއެއްގައި، ދިރާސާތައް ކުރައްވަން ފަށްޓަވާނެ ކަމަށް. އެކަމަށް ދަރިވަރުންނަށް ހިތްވަރު ދެއްވައި، ދިވެހިބަހުގެ އެކެޑަމީގެ އެހީތެރިކަމާއެކު، އެ މަސައްކަތް މިހާރަށްވުރެ ފުޅާ ދާއިރާއެއްގައި ކުރެއްވުމަކީ ވަރަށް މުހިންމު ކަމެއް.\nއެކަމުގެ ހެޔޮ ތައުފީޤު اللهُ سُبْحَانَهُ وَتَعَالَى އަޅުގަނޑުމެންނަށް ދެއްވައި، ރާއްޖޭގެ ތާރީޚު އަމާނާތްތެރިކަމާއެކު، ފަހުގެ ޖީލުތަކާ ހަމައަށް ގެންދިޔުމުގައި ކާމިޔާބު ދެއްވާށި. ދިވެހިބަހާއި، ދިވެހި ތާރީޚާއި ސަގާފަތް ދިރުވައި އާލާކުރުމަށް، ދިވެހިބަހުގެ އެކެޑަމީން ކުރައްވާ މަސައްކަތުގައި ބަރަކާތް ލައްވައި ހެޔޮ ތައުފީޤު ދެއްވާށި! އާމީން.


Ijraaee Massalatahakaa Medhu Miadhu Gotheh Ninmaairu, Miadhuves...\n10 މަސް,4ދުވަސް, 15 ގަޑި, 43 މިނެޓް, 47 ސިކުންތު ކުރިން 397013\nރިޔާސީ އިންތިޚާބު ބާތިލުކޮށްދިނުމަށް އެދިވަޑައިގެން ސުޕްރީމް ކޯޓަށް ހުށަހަޅާފައިވާ މައްސަލައާއި ގުޅިގެން ނެގި އިޖުރާއީ މައްސަލައިގައި މިއަދު ގޮތެއް ނިންމުމަށް ސުޕްރީމް ކޯޓުގައި މައްސަލަ ކުރިއަށް ގެންދާއިރު، އެ ސަރަހައްދަށް އެއްވެފައިވާ މީހުންގެ އަދަދު ވަރަށް ގިނައެވެ.\nއެ ސަރަޙައްދުގައި މީހުން ގިނަނަމަވެސް ސަރަހއްދުގެ ކަންތައްތައް ކުރިއަށް ދަނީ ވަރަށް އަޟާން އޮމާން ކަމުގައިކަން ފާހަގަކޮށްލަން ޖެހެއެވެ.\nސުޕްރީމް ކޯޓަށް ރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމް ހުށައަޅުއްވާފައިވާ ދުސްތޫރީ މައްސަލައިގެ އަޑުއެހުން މިއަދުގެ 10:30 އަށް ތަވާލްކޮށް އިއްޔެގެ އަޑުއެހުން ނިންމާލައްވަމުން އުއްތަމަ ފަނޑިޔާރު ޑރ. އަހްމަދު އަބްދުﷲ ޑީޑީ ވިދާޅުވީ، ރައީސް ޔާމީންގެ ޤާނޫނީ ޓީމުން ހުށައެޅި އިޖުރާއީ މައްސަލަތަކަށް ގޮތެއް ނިންމުން މިއަދު އޮންނާނެ ކަމަށެވެ.\n10:30 ގައި ފެށޭ މި އަޑުއެހުމަށް ވަނުމަށް އާންމުންގެ 23 މީހަކަށާ ނޫސްވެރިކަމުގެ އެކި އެކި މީޑިއަމްތަކުގެ 10 ފަރާތަކަށް ފުރުޞަތު ވަނީ ދީފައެވެ. މި މައްސަލައިގެ އަޑު އެހުން އެހުމަސް ކޯޓަށް ވަނުމަށް އިއްޔެ ހަވީރު 4:30 އިން ފެށިގެން އެ ސަރަހައްދުގައި އާންމުން ކިޔު ހެދިކަން ފާހަގަކޮށްލަން ޖެހެއެވެ.\nމި މައްސަލަ ބަލާ ފަނޑިޔާރުންގެ ބެންޗުގައި ތިއްބަވަނީ، އުއްތަމަ ފަނޑިޔާރު ޑރ. އަހްމަދު އަބްދުﷲ ދީދީ، ފަނޑިޔާރު އަބްދުﷲ އަރީފް، ފަނޑިޔާރު އާދަމް މުހައްމަދު އަބްދުﷲ، ފަނޑިޔާރު އަބްދުﷲ ދީދީ، ފަނޑިޔާރު އަބްދުލްޤަނީ މުހައްމަދުއެވެ.


Imran gina dhuvas heydha kuhvee geygai: Dr Shaheem\nއިމްރާން ގިނަ ދުވަސް ހޭދަ ކުރެއްވީ ގޭގަ: ޝަހީމް\nޑރ. މުހައްމަދު ޝަހީމް އަލީ ސައީދު އަދި ހޯމް މިނިސްޓަރު އިމްރާން އަބްދުﷲ --\nހޯމް މިނިސްޓަރު އަދާލަތު ޕާޓީގެ ރައީސް އިމްރާން އަބްދުﷲގެ މައްޗަށް އުފުލި ޓެރަރިޒަމްގެ ދައުވާ ސާބިތުވެ އެމަނިކުފާނު ޖަލަށްލާން ހުކުމް ކުރިނަމަވެސް ޖަލުގައި ހޭދަ ކުރެއްވި ދުވަހަށްވުރެ ގިނައީ ގޭގައި ހުންނެވި ދުވަސްތައް ކަމަށް ވިދާޅުވެ ކުރީގެ އިސްލާމިކް މިނިސްޓަރު ޑރ. މުހައްްމަދު ޝަހީމް އަލީ ސައީދު، އިމްރާނަށް ރައްދު ދެއްވައިފި އެވެ.\nޝަހީމް، އިމްރާނަށް ރައްދު ދެއްވީ ރައީސް ޔާމީންގެ ސަރުކާރުގައި ޖަލުގައި ހޭދަ ކުރެއްވި ދުވަސްތަކުގައި ކަންކަން ހަމަޖެހިފައިވާ ގޮތާއި މިހާރު ރައީސް ޔާމީނަށް ކަންކަން އިންތިޒާމް ކުރެވިފައިވާ ގޮތް އެތައް ގުނައެއް ރަނގަޅުވާނެ ކަމަށް މިނިސްޓަރު ވިދާޅުވުމާއި ގުޅިގެންނެވެ.\nއިމްރާން ވިދާޅުވީ ޖަލުގައި ރައީސް ޔާމީނަށް ގިނަ އިންތިޒާމްތަކެއް ހަމަޖައްސައިދީ ފަސޭހަ ކޮށްދީފައިވާނެ ކަމަށެވެ. މިނިސްޓަރު ވިދާޅުވީ އެ ބޭފުޅުން ޖަލުގައި ތިއްބެވިއިރު ކަންކަން އިންތިޒާމްވެފައިވާ ގޮތާއި މިހާރާ އެތައް ގުނައެއް ރަނގަޅުވާނެ ކަމަށެވެ.\nއަދި އިތުރަށްވެސް ރަނގަޅުކުރަން ޖެހޭ ކަންކަން ކުރަމުންދާ ކަމަށާ ކޮންމެ ދުވަހަކު ސީޕީ މެދުވެރިކޮށް އެ މައުލޫމާތު ހޯއްދަަވަމުން ގެންދަވާ ކަމަށެވެ.\nޝަހީމް ވިދާޅުވީ ރައީސް ޔާމީން ވެރިކަން ނިމުނުއިރުވެސް ޝައިހް އިމްރާން ހުންނެވީ ގޭގައި ކަމަށެވެ. އަދި ރޯދަ މަހުވެސް އިމްރާން ހުންނަވަނީ ގޭގައި ކަމަށާ ބޭފުޅަކު ލިބިވަޑައިގެންނެވުމުންވެސް ގެއަށް ބަދަލު ކުރެއްވި ކަމަށެވެ.\n"ޖަލަށްވުރެ ގިނަ ދުވަސް ހޭދަ ކުރެއްވީ ގޭގައި. ރައީސް ޔާމީން ޖަލަށް ލެއްވި ގޮތަށް އެ ހުންނެވީ ގޭގައި. ވީމާ ގެޔަށް ގެންނަވާ." ކުރިން އެންމެ ގާތް އެކުވެރިޔާ އިމްރާނަށް އިލްތިމާސް ކުރައްވާ ޝަހީމް ކުރެއްވި ޓްވީޓެއްގައި ވިދާޅުވިއެވެ.\nޝަހީމް ވަނީ މި ޓްވީޓްގައި އިހުސާންތެރިކަމުގެ ބަދަލަކީ އިހުސާންތެރިކަން ކަމަށް ބަޔާންކުރައްވާ މާތްﷲ އެންގެވި ވަހީގެ ބަސްފުޅު ހަނދާންކޮށްދެއްވާފައެވެ.\nދައުލަތުން އުުފުލި ޓެރިޒަމްގެ ދައުވާ ސާބިތުވެ، އިމްރާން 12 އަހަރަށް ޖަލަށްލާން ހުކުމް ކުރީ ފެބްރުއަރީ 16، 2016 ގައެވެ.\nއިމްރާނު އަބްދުﷲ ހައްޔަރުކޮށްފައި ވަނީ އެ އަހަރުގެ މެއި އެއްވަނަ ދުވަހު ބޭއްވި މޭޑޭ މުޒާހަރާއިންނެވެ. ދިގު ދެމިގެން ދިޔަ ޝަރީއަތުގައި އިމްރާނުގެ މައްޗަށް އުފުލާފައިވާ ދައުވާއަކީ ޓެރަރިޒަމް މަނާކުރާ ގާނޫނުގެ ދެ ވަނަ މާއްދާގެ (ކ)ގެ ދަށުން އުފުލާފައިވާ ދައުވާއެކެވެ. ދައުވާގައި ބުނެފައިވަނީ، މޭޑޭގައި އިމްރާނު ދެއްކެވި ވާހަކައިގެ ސަބަބުން އަނިޔާވެރިކަމަށް ބާރު ލިބި ރައްޔިތުންގެ ހިތްތަކުގައި ނަފުރަތު އުފެދިގެން ދިޔަ ކަމަށެވެ.\nއިމްރާން ޖަލުގައި ހުންނަވަނިކޮށް އަލަތު ފިރިހެން ދަރިކަލުން ވަނީ ލިބިވަޑައިގެންފައެވެ. އެއާއެކު ގިނަ ދުވަސްތަކަކަށް ގެއަށް ބަދަލު ކުރެއްވިއެވެ. އަދި ރޯދަ މަހުވެސް ލުއި ދެއްވާ ގެއަށް ބަދަލު ކުރައްވައެވެ.\nރައީސް އަބްދުﷲ ޔާމީން އިމްރާން އަބްދުﷲ ޑރ. މުހައްމަދު ޝަހީމް އަލީ ސައީދު + މިނިސްޓްރީ އޮފް ހޯމް އެފެއާޒް\n"ވަކީލުންނާ ބައްދަލުވުން ޔާމީނަށް ހަނގުރާމައެއް"


Dhekunu Africa ge raees vakikuran eynaage party in ninmaifi\nދެކުނު އެފްރިކާގެ ރައީސް ވަކިކުރަން އޭނާގެ ޕާޓީން ނިންމައިފި\nދެކުނު އެފްރިކާގެ ރައީސް ޖޭކޮޕް ޒޫމާ. ފޮޓޯ: ބީބީސީ\nދެކުނު އެފްރިކާގެ ރައީސް ޖޭކޮބް ޒޫމާ ވެރިކަމުން ދުރުކުރަން ވެރިކަން އެފްރިކަން ނެޝަނަލް ކޮންގްރެސް ( އޭއެންސީ) އިން ނިންމައިފިއެވެ.\nއޭ އެންސީއަކީ ނަސްލީ އިމްތިޔާޒާ ދެކޮޅަށް މަސައްކަތް ކުރެއްވި މަޝްހޫރު ލީޑަރު އަދި ދެކުނު އެފްރިކާގެ ކުރީގެ ރައީސް ނެލްސަން މަންޑޭލާ އިސްކޮށް އުޅުއްވި ޕާޓީއެވެ.\nޒޫމާ ވަކިކުރަން އޭއެންސީން ނިންމާފައި މިވަނީ އޭނާގެ އިސްތަށިފުޅުގައި އެޅިފައިވާ ޚިޔާނާތާއި ފަސާދައިގެ ތުހުމަތުތައް ގިނަވެ، މަގާމުން އިސްތިއުފާ ދެއްވަން ގިނަ ބަޔަކު ގޮވާތާ އެތައް ދުވަހެއް ވީފަހުންނެވެ. އޭނާ އިމްޕީޗްކުރަން ދެކުނު އެފްރިކާ ޕާލަމެންޓުގައި ތިއްބެވި އިދިކޮޅު މެމްބަރުން ދެ ފަހަރެއްގެ މަތިން މަސައްކަތް ކުރި ނަމަވެސް އޭއެންސީން ވަނީ އެކަން ނާކާމިޔާބުކޮށްލާފައެވެ.\nރޮއިޓާސް ބުނީ ޒޫމާ ވަކިކުރަން ޕާޓީން ނިންމިކަން އެ އެޖެންސީއަށް ކަށަވަރުކޮށްދިނީ އޭއެންސީގެ އިސް ބޭފުޅެއް ކަމަށެވެ. އޭނާ އެކަން ކަށަވަރުކޮށްދެއްވީ އޭއެންސީން އިއްޔެއިން ފެށިގެން ބާއްވަމުން އައި ބައްދަލުވުންތަކެއް ނިންމައިލުމަށް ފަހުގައެވެ. 13 ގަޑި އިރުވަންދެން ކުރި އެ މަސައްކަތުގެ ތެރޭގައި އޭއެންސީގެ ލީޑަރު ކަމަށް އަލަށް ވަޑައިގެންނެވި ސީރިލް ރަމަފޯސާއާއި ޒޫމާ ބޭއްވި ބައްދަލުވުމެއް ވެސް ހިމެނެއެވެ. މަރަޕޯސާއަކީ ޒޫމާއަށް ފަހު މަގާމާ ހަވާލުވެވަޑައިގަންނަވާނެ ބޭފުޅާއެވެ. އޭނާއަކީ މަންޑޭލާއަށް ފަހު އޭއެންްސީގެ ލީޑަރުކަމަށް ވަޑައިގަންނަވަން މަންޑޭލާ އެންމެ ބޮޑަށް އެދިވަޑައިގެންނެވި ބޭފުޅާ ވެސް މެއެވެ.\nޒޫމާ މަގާމުން ވަކި ކުރަން ޕާޓީން ނިންމިޔަސް އޭނާއަކަށް މަގާމެއް ނުގެއްލޭނެއެވެ. އެކަމަކު އޭއެންސީގެ އުސޫލަކީ އެގޮތަށް ނިންމައިފި ނަމަ އިސްތިއުފާ ދިނުމެވެ. ދެކުނު އެފްރިކާގެ ނޫސްތަކުން ބުނަމުން އަންނަނީ ޕާޓީގެ ނިންމުން ގަބޫލުކުރައްވައި އިސްތިއުފާ ދެއްވުމުގެ ވިސްނުންފުޅެއް ޒޫމާ ނުގެންގުޅުއްވާ ކަމަށެވެ.\nދެކުނު އެފްރިކާގެ ދައުލަތުގެ ޓީވީން ރޭ މެންދަމު ބުނީ ޒޫމާ އިސްތިއުފާ ދެއްވަން ރަމަފޯސާ ދެއްވީ 48 ގަޑި އިރުގެ މުހުލަތެއް ކަމަށެވެ. އެކަމަކު އޭނާ އިސްތިއުފާ ނުދެއްވާނެ ކަަމަށް ވިދާޅުވި ކަމަށް އޭއެންސީގެ އިސް ބޭފުޅަކު ފަހުން ވަނީ ވިދާޅުވެފައެވެ. އެހެންވީމާ އޭއެންސީއަށް ދެން ކުރެވެން އޮތް ކަމަކީ ޕާލަމެންޓުން ޒޫމާ އިމްޕީޗް ކުރުމެވެ.\nބައްދަލުވުންތަކުން ނުކުތް ނަތީޖާތަކާ ބެހޭ މައުލޫމާތު އާއްމު ކުރަން ނޫސްކޮންފަރެންސެއް ބާއްވާނެ ކަަމަށް އޭއެންސީން ރޭ ބުންޏެވެ. ބައްދަލުވުންތަކާ ބެހޭ ގޮތުން ޒޫމާ އަދި އެއްޗެއް ވިދާޅެއް ނުވެއެވެ.


Ronaldo Pele ge kuriah, Milan 1 vana ah\nރޮނލްޑޯ ލަނޑު ޖެހުމަށް އުފާ ފާޅު ކުރަނީ\nކުރިސްޓިއާނޯ ރޮނާލްޑޯ އުޑިނޭޒީ ކޮޅަށް ޖެހި ދެ ލަނޑާއެކު، ފުޓްބޯޅައިގެ ތާރީހްގައި ދެ ވަނަ އަށް އެންމެ ގިނަ ލަނޑު ޖެހި ކުޅުންތެރިޔާގެ މަގާމަށް ޖެހިލައިފި އެވެ.\nކުރިން މި ރެކޯޑް އޮންނަނީ، ބުރެޒިލްގެ މަޝްހޫރު ޕެލޭ އަތުގަ އެވެ. ބުރެޒިލްގެ ފުޓްބޯޅަ ލެޖެންޑް ވަނީ އޭނާގެ ކެރިއަރުގައި 757 ގޯލް ޖާހަފަ އެވެ. ރޭ ކާމިޔާބު ކުރި ދެ ލަނޑާއެކު ރޮނާލްޑޯ ވަނީ، 758 އަށް ޖެހިލާފަ އެވެ.\nރޮނާލްޑޯއަށް ވުރެ ކުރީގައި އޮތީ، މިދިޔަ ގަރުނުގެ މެދުތެރޭގައި ފުޓްބޯޅަ ކުޅުނު ޗެކްރޕަބްލިކްގެ ޖޯސެފް ބީކަން އެވެ. ރިޕޯޓްތައް ބުނާ ގޮތުން 1931 ން 1955 ށް ފުޓްބޯޅަ ކުޅުނު ބިކާން ވަނީ، އޭނާގެ ކެރިއަރުގައި 759 ގޯލް ޖާހަފަ އެވެ. އޭނާގެ ރެކޯޑް މުގުރާލައި ފުޓްބޯޅައިގެ ތާރީހްގައި އެންމެ ގިނަ ލަނޑު ޖެހި ކުޅުންތެރިޔާގެ މަގަމަށް ކުރިއަށް ހުރި މެޗުތަކުގައި ރޮނާލްޑޯ ޖެހިލެވޭނެ އެވެ.\nރޮނާލްޑޯ އާއި ޕެލޭގެ ފަހަތުން، ލިސްޓްގެ ހަތަރު ވަނައިގައި އޮތީ، ބާސެލޯނާގެ ކެޕްޓަން ލިއޮނެލް މެސީ އެވެ. އޭނާ ވަނީ 742 ލަނޑު ޖާހަފަ އެވެ. މެސީ ވަނީ ދާދި ފަހުން، އެއް ކުލަބަކަށް އެންމެ ގިނަ ލަނޑު ޖެހި ކުޅުންތެރިޔާގެ ގޮތުގައި ޕެލޭ ހަދާަފައިވާ ރެކޯޑް މުގުރާލާފަ އެވެ. މެސީ ވަނީ ބާސެލޯނާ އަށް 644 ގޯލް ޖަހައިދިފަ އެވެ. ބުރެޒިލްގެ ސަންޓޯސް އަށް ޕެލޭ ވަނީ 643 ލަނޑު ޖހާފަ އެވެ.\nރޭ ގެ މެޗުން މޮޅުވެ ޔުވެންޓަސް ވަނީ ތާވަލުގެ ފަސް ވަނަ އަށް ޖެހިލާފަ އެވެ. އުޑިނޭޒީގެ މައްޗަށް 4-1 ން މޮޅުވި މެޗުގައި އެ ޓީމުގެ އަނެއް ދެ ލަނޑު ކާމިޔާބު ކުރީ ފެޑެރީކޯ ޗިއެސާ އަދ ޕައުލޯ ޑިބާލާ އެވެ.\nބެނެވެންޓޯގެ މައްޗަށް 2-0 ން ކާމިޔާބު ހޯދައި މިލާން ވަނީ އަލުން ތާވަލުގެ އެއް ވަނަ އަށް ޖެހިލާފަ އެވެ. މިލާންގެ ފުރަތަމަ ލަނޑު ލިބުނު ޕެނަލްޓީ އަކުން ކާމިޔާބު ކުރީ ކުރީ ފްރޭންކް ޔަނިކް ކެސީ އެވެ. އެ ޓީމުގެ އަނެއް ލަނޑު ކާމިޔާބު ކުރީ ރަފޭލް ލެއާައޯ އެވެ.\nމިލާން އެއް ވަނައިގައި އޮތީ ވާދަވެރި އިންޓަ މިލާަން އަށް ވުރެ އެއް ޕޮއިންޓް ކުރީގައި އޮތުމުންނެވެ.


ރައީސް ނަޝީދު މާފަންނު ހުޅަނގު ދާއިރާގެ ސަންގު ޖަގަހަ ހުޅުއްވައި ދެއްވައިފި – Maldivian Democratic Party\nރައީސް ނަޝީދު މާފަންނު ހުޅަނގު ދާއިރާގެ ސަންގު ޖަގަހަ ހުޅުއްވައި ދެއްވައިފި\nދިވެހިރައްޔިތުންގެ ޑިމޮކްރަޓިކް ޕާޓީ (އެމްޑީޕީ)ގެ ރައީސް ނަޝީދު މާފަންނު ހުޅަނގު ދާއިރާގެ ސަންގު ޖަގަހަރޭ (30 ޖުލައި 2013) ހުޅުއްވައި ދެއްވައިފިއެވެ.\nސަންގު ޖަގަހަ ހުޅުއްވައި ދެއްވުމަށްފަހު ދެއްކެވި ވާހަކަފުޅުގައި ދިވެހިރާއްޖޭގެ ވެރިކަމަކީ ދިވެހިންގެ ވެރިކަމެއްކަމުގައި އެމަނިކުފާނު ވިދާޅުވިއެވެ. އަދި ވެރިމީހާ މާތްރަސްކަލާންގެ ގަންދީ ހުވާކުރަނީ ރައްޔިތުންނަށް ކޮށްދޭ ވެރިކަމެއް ކޮށްދިނުމަށްކަމަށްވެސް ވިދާޅުވިއެވެ. ވެރިމަކަމަކީ މާތްރަސްކަލާންގެ ހަޒުރަތުން މި ޢާލަމުގައި މިދުނިޔޭގައި ކުރާ ކަމެއްކަމުގައި ފާހަގަކުރައްވަމުން އެކަމުގެ މައްޗަށް އުރެދި ނުގަނެވޭނޭކަމާއި، ބަޤާވާތް ނުކުރެވޭނޭކަމަށް ވިދާޅުވިއެވެ.\nހަމައެހެންމެ މިއިންތިހާބު ކާމިޔާބުކުރުމަށް އަޅުގަނޑުމެން އެންމެވެސް ކުރެވެން އޮތްހާކަމެއް ކުރަމުން ގެންދާއިރު ރައްޔިތުންގެ ވެރިކަން ވައްޓާލި ބާޤީންނަށް ވަރަށް ބޮޑަށް ކަނުލާ ބަލަންޖެހޭކަމާއި، އެބޭފުޅުން އަރާނެ ގޭގެ ހުސްވަމުންގޮސް ދެން އަރާނެ ގޭގެ ނެތެމުންދާކަން ފާހަގަކުރެއްވިއެވެ. އަދި މިދަނޑިވަޅުގައި ކޮންމެ ވަގެއްވެސް ފަހު ވަކި އެއްލާނެކަމެދު އަޅުގަނޑުމެން ސަމާލުވެ ތިބެންޖެހޭކަމާއި، އެވަކިންވެސް ރެކެންޖެހޭނެކަމަށް ނަސޭހަތްތެރި ވިއެވެ.\nކެންޕޭނެއް ނުހިންގާ އެއްވެސް ސިޔާސަތެއް ހާމަނުކޮށް ބަޤާވާތުގެ އަހުލުވެރިން ދިޔައީ އެމަނިކުފާނުގެ ނަން ވޯޓް ކަރުދާހުގައި ނޯންނާނެ ގޮތެއް ހެދުމަށް ރާވަމުންކަން ރައީސް ނަޝީދު ފާހަގަކުރެއްވިއެވެ. ނަމަވެސް އަޅުގަނޑުމެންގެ ކަންކަން ހިނގަނީ ތަޤްދީރުގައި ކުރެހިފައިވާ ރޭވުމުގެ މަތިން ކަމަށާއި މިކަމުގެ މައްޗަށް އަރައިގަނެވޭނެ އެއްވެސް ފަރާތެއް ނެތްކަން ހަދުމަފުޅުކޮށްދެއްވިއެވެ. މާތް ﷲ ގެ އިރާދަފުޅުން ވޯޓް ކަރުދާސްކޮޅުގައި އެމިނިކުފާނުގެ ނަން އޮންނާނެކަން އެންމެންނަށް ވެސް މިއަދު ހާމަވެގެން ގޮސްފައިވާކަން ރައީސް ނަޝީދު ފާހަގަކުރެއްވިއެވެ. އަދި އެކަރުދާސްކޮޅުގައި އެމަނިކުފާނުގެ ނަން އޮންނަ ގޮތަށް ހަމަޖެހުނު ދުވަހު، އެކަން ވިޔަ ނުދިނުމަށް ޝަރުޢީ ނިޒާމުގެ ތެރެއިން މަސައްކަތްކުރި އެންމެންގެ ބާރު ކެނޑިގެން ދިޔަކަމަށް ވިދާޅުވިއެވެ.\nއިންސާފަށް ލޯބިކުރާ މީހުންގެ އަޤްލަބިއްޔަތު ޝަރުޢީ ނިޒާމުގެ ތެރޭގައި ބޮޑުވެ ޤާސިމުގެ ނަން ޖުޑީސަލް ސަރިވިސް ކޮމިޝަނުން ކެނޑިގެން ދިޔަކަން ފާހަގަކުރައްވަމުން، ބަންޑާރަ ނައިބަށް މަޖްލީހުގެ ރުހުން ނެތްކަން ހާމަވެގެން ދާނެކަމަށް އެމަނިކުފާނު ވިދާޅުވިއެވެ. އެހެންކަމުން މިދަނޑިވަޅަކީ ޝަރުޢީ ނިޒާމް އިސްލާހުކުރުމަށް ޖުޑިސަލް ސަރިވިސް ކޮމިޝަނަށް ލިބިފައިވާ ފުރުޞަތެއްކަން ހަނދުމަކޮށްދެއްވިއެވެ.\nއަޅުގަނޑުމެންގެ ރާއްޖޭގެ ތަރައްޤީ އާއި ކުރިއެރުން ގުޅިފައިވަނީ އިންސާފު ޤާއިމުކުރުމާއި ކޮރަޕްޝަނާއި ފަސާދައިން ޤައުމު ސަލާމަތް ކުރުމުގެ މައްޗަށްކަމަށް ރޭގެ ވާހަކަފުޅެގައި ރައީސް ނަޝީދު ވިދާޅުވިއެވެ. އަދި ދިވެހިރާއްޖޭގެ ރައްޔިތުންގެ ޑިމޮކްރެޓިކް ޕާޓީއަކީ އިންސާނީ ޙައްޤުތަކާއި އިސްލާމުދީން ހިމާޔަތްކުރުމަށް ނުކުމެތިބި ބައެއްކަން ރައްޔިތުންނަށް ޔަޤީން ކޮށްދެއްވިއެވެ.\nރިޔާސީ އިންތިހާބުގެ އެންމެ ބޮޑު ބޭނުމަކީ އަޅުގަނޑުމެންގެ ރައްޔިތުންގެ ތަރައްޤީ ހޯދުމަށް މަސައްކަތްކުރުން ކަމަށާއި ތަރައްޤީ ލިބޭނޭފަދަ ސިޔާސަތުތަކެއް ތަންފީޒުކުރާނެ ސަރުކާރެއް ހޮވުން ކަމަށް ވިދާޅުވިއެވެ. މިއަދު އަޅުގަނޑުމެންނަށް ފެންނަމުންދަނީ އެމް.ޑީ.ޕީ ކޮޅަށް އިންތިހާބު ބުރަވަމުންދާ މަންޒަރުކަންފާހަގަކުރައްވަމުން އެމްޑީީޕީ މިރާޔާސީ އިންތިހާބު އިރާދަކުރެއްވިއްޔާ ކާމިޔާބުކުރާނީ އެއްބުރުން ކަމަށް ރައީސް ނަޝީދު ޔަޤީންކޮށް ދެއްވިއެވެ.